মেলিণ্ডা গেটছ - অসমীয়া ৱিকিপিডিয়া\nমেলিণ্ডা এন ফ্ৰেন্স\nআগষ্ট ১৫ , ১৯৬৪\nডালাছ, টেক্সাছ, আমেৰিকা\nমেডিনা, ৱাশ্বিংটন, আমেৰিকা\nডিউক বিশ্ববিদ্যালয়,(কলাৰ স্নাতক আৰু এমবিএ)\nবিল এণ্ড মেলিণ্ডা গেটছ ফাউণ্ডেছনৰ সহ-প্ৰতিষ্ঠাতা আৰু সহ-অধ্যক্ষ\nবিল গেটছ (বি. 1994)\nমেলিণ্ডা আন গেটছ (বিবাহৰ পূৰ্বে ফ্ৰেন্স; ১৫ আগষ্ট, ১৯৬৪; ইংৰাজী: Melinda Ann Gates) হৈছে এগৰাকী আমেৰিকান মানৱমিত্ৰ আৰু মাইক্ৰছ'ফ্টৰ ভূতপূৰ্ব মহাপ্ৰবন্ধক। ২০০০ চনত, পতি বিল গেটছৰ লগলাগি মেলিণ্ডাই বিল এণ্ড মেলিণ্ডা গেটছ ফাউণ্ডেছনৰ সহ-প্ৰতিষ্ঠা কৰে; যিটো ২০১৫ চনলৈকে পৃথিৱীৰ সৰ্ববৃহৎ ব্যক্তিগত লোকহিতৈষী সংস্থা হিচাপে পৰিগণিত হৈছিল। ফৰ্বছ আলোচনীয়ে মেলিণ্ডাক ক্ৰমাগতভাৱে পৃথিৱীৰ এগৰাকী শক্তিশালী মহিলা হিচাপে তালিকাভুক্ত কৰি আহিছে।\n2.1 লেখিকা হিচাপে\n3 ব্যক্তিগত জীৱন\n১৯৬৪ চনৰ ১৫ আগষ্ট তাৰিখে টেক্সাচৰ ডালাচত মেলিণ্ডা এন ফ্ৰেন্সৰ জন্ম হৈছিল। এৰোস্পেচ অভিযন্তা ৰেয়মণ্ড জোচেফ ফ্ৰেন্স জুনিয়ৰ আৰু গৃহিনী মাতৃ ইলেইন এগনেচ আমাৰলেণ্ডৰ তেওঁ দ্বিতীয়গৰাকী সন্তান আছিল। তেওঁলোকৰ চাৰিটা সন্তান আছিল। মেলিণ্ডাৰ এগৰাকী জ্যেষ্ঠা ভগ্নী আৰু দুগৰাকী কনিষ্ঠ ভ্ৰাতৃ আছে।\nমেলিণ্ডা এগৰাকী কেথোলিক। তেওঁ ছেইণ্ট মণিকা কেথোলিক স্কুলত পঢ়িছিল, য'ত তেওঁ শ্ৰেণীৰ ভিতৰত শীৰ্ষস্থানপ্ৰাপ্ত ছাত্ৰী আছিল। চৌধ্য বছৰ বয়সত, মেলিণ্ডাক পিতৃয়ে এপল-টুৰ লগত পৰিচয় কৰাই দিয়ে যিয়ে তেওঁক কম্পিউটাৰ গেম আৰু "BASIC" প্ৰগ্ৰামিং লেংগুৱেজৰ প্ৰতি আকৰ্ষিত কৰি তোলে।\n১৯৮২ চনত তেখেতে "উৰচুলিন একাডেমী অৱ ডালাছ"ৰ পৰা ভেলেডিক্টৰিয়ান হিচাপে স্নাতক হয়। ১৯৮৬ চনত ডিউক বিশ্ববিদ্যালয়ৰ পৰা তেখেতে কম্পিউটাৰ বিজ্ঞান আৰু অৰ্থনীতিত এটা স্নাতক ডিগ্ৰী অৰ্জন কৰে। আৰু ১৯৮৭ চনত ডিউকৰ ফুকুৱা স্কুল অৱ বিজনেচৰ পৰা এমবিএ ডিগ্ৰী লাভ কৰে। ডিউকত থাকোঁতে, মেলিণ্ডা "কাপ্পা আলফা থেটাৰ ভগ্নীসংঘ, বিটা ৰ' চেপটাৰ"ৰ সদস্যা আছিল।\nমেলিণ্ডাৰ প্ৰথমটো চাকৰি আছিল শিশুক গণিত আৰু কম্পিউটাৰ বিজ্ঞানৰ টিউছন লোৱাটো।স্নাতক শিক্ষাৰ সমাপ্তিৰ পাছত, মেলিণ্ডাই মাইক্ৰ'ছফ্টত বিপণন প্ৰবন্ধক হিচাপে যোগদান কৰে য'ত তেখেতে বিভিন্ন ধৰণৰ মাল্টিমিডিয়া প্ৰকল্পৰ বিকাশৰ তদাৰক কৰিছিল। তাৰ ভিতৰত ছিনেমেনিয়া, এনকাৰ্টা, পাব্লিছাৰ, বব, মানি, ৱৰ্ক আৰু ৱৰ্ড আছিল প্ৰধান। জনপ্ৰিয় যাত্ৰা-বুকিং ৱেবছাইট এক্সপেডিয়াতো তেখেতে কাম কৰিছিল। পৰৱৰ্তী কালত গেটছে মাইক্ৰ'ছফ্ট ববৰ ছফ্টৱেৰ উপস্থাপনৰ সময়ত মনত পেলাইছিল-"সেইয়া আছিল মই কৰা কঠিন কামবোৰৰ ভিতৰত অন্যতম। " . অৱশ্যে, প্ৰগ্ৰামটো ব্যৱসায়িক দিশত বিফল হৈছিল। কুৰি শতিকাৰ শেষৰটো দশকত, তেখেতেক "ইনফৰ্মেছন প্ৰডাকটছ"ৰ মহাপ্ৰবন্ধক হিচাপে নিযুক্তি দিয়া হয়। সেইটো পদত তেখেত ১৯৯৬ চনলৈকে থাকে। নিজৰ পৰিয়াল আৰম্ভ কৰা আৰু প্ৰতিপালন কৰাৰ মানসেৰে তেখেতে মাইক্ৰ'ছফ্ট ত্যাগ কৰে।\n১৯৯৬ চনৰ পৰা ২০০৩ চনলৈকে গেটছে ডিউক বিশ্ববিদ্যালয়ৰ ট্ৰাষ্টি বৰ্ডত সদস্য হিচাপে কাৰ্যনিৰ্বাহ কৰে। তেখেতে "বিল্ডাৰবাৰ্গ গ্ৰুপ"ৰ বাৰ্ষিক সন্মিলনীত উপস্থিত থাকে আৰু "ৱাশ্বিংটন পোষ্ট" কোম্পানীৰ পৰিচালনা সভাৰ আসন এখনত ২০০৪ চনৰ পৰা অধিষ্ঠিত হয়। "ড্ৰাগষ্ট'ৰ ডট কম"ৰ পৰিচালনা সভাতো তেখেতৰ এটা স্থান আছিল, পিছে ২০০৬ চনৰ আগষ্টত তেখেতে সেইটো স্থান ত্যাগ কৰে। তাৰপিছত তেখেতে সমাজসেৱাৰ লগত জড়িত হৈ পৰে। ২০০০ চনৰ পৰা তেখেতে ৰাজহুৱা প্ৰেক্ষাপটত সক্ৰিয় হৈ পৰে। তেওঁ কয়, "As I thought about strong women of history, I realized that they stepped out in some way." এনেধৰণৰ চিন্তাধাৰাই তেখেতক "বিল এণ্ড মেলিণ্ডা গেটছ সংস্থা" কাৰ্যনীতি অনুসৰণ আৰু লক্ষ্যপূৰণ কৰাত অৰিহণা যোগাই আহিছে। ২০১৪ পৰ্যন্ত, বিল গেটছ আৰু মেলিণ্ডা গেটছে তেওঁলোকৰ সংস্থাটোলৈ ২৮ বিলিয়ন ডলাৰ ধনৰাশি দান হিচাপে আগবঢ়াইছে।  ২০১৫ চনত মেলিণ্ডাই "পাইভটেল ভেনছুৰছ"(Pivotal Ventures) সুকীয়াকৈ স্থাপন কৰে, যি এটা স্বতন্ত্ৰ উদ্যোগ। তেওঁলোকৰ লক্ষ্য হৈছে- "আমেৰিকান মহিলা আৰু তেওঁলোকৰ পৰিয়ালে মুখামুখি হোৱা নানান সমস্যা চিনাক্ত কৰা, তেওঁলোকৰ অৱস্থা উন্নত কৰা, আৰু অভিনৱ সমাধানসূত্ৰ উদ্ভাৱন কৰা। "\nলেখিকা হিচাপে[সম্পাদনা কৰক]\n২০১৯ চনত, মেলিণ্ডা গেটছে লেখিকা ৰূপে আত্মপ্ৰকাশ কৰে। কিতাপখনৰ নাম আছিল: 'The Moment of Lift: How Empowering Women Changes the World'। ভূতপূৰ্ব ৰাষ্ট্ৰপতি বাৰাক অ'বামাই এটা কমেডি স্কেচৰ জৰিয়তে এই কিতাপখনৰ প্ৰচাৰত সহায় কৰিছিল। এই গ্ৰন্থখনে নাৰীসকলৰ উপাৰ্জনবিহীন কৰ্মৰাজীক স্বীকৃতি দিব নিবিচৰা ব্যৰ্থতাৰ ওপৰত আলোকপাত কৰে। তাৰ বাবে গ্ৰন্থখনে নাৰীবাদী অৰ্থনীতিবিদ ডেম মেৰিলিন ৱাৰিঙৰ 'If Women Counted' গ্ৰন্থখনৰ সহায় লয়।\nমেলিণ্ডা গেটছ আৰু বিল গেটছ, ২০০৯ চনত\nমাইক্ৰছফ্টৰ মুখ্য কাৰ্যবাহী বিষয়া বিল গেটছৰ লগত মেলিণ্ডাৰ সম্পৰ্কৰ সূত্ৰপাত ঘটে ১৯৮৭ চনত। নিউ ইয়ৰ্কৰ এখন বাণিজ্য মেলাত দুয়োৰে মাজত সাক্ষাৎ হৈছিল। ১৯৯৪ চনত হাৱাইৰ লানাইত এক ব্যক্তিগত অভ্যৰ্থনাত দুয়োৰে মাজত বিবাহ সম্পন্ন হয়। তেওঁলোকৰ তিনিটা সন্তান। জেনিফাৰ, ফিবি আৰু ৰ'ৰি গেটছ। তেওঁলোকৰ পৰিয়ালটো ৱাশ্বিংটনৰ মেডিনাস্থিত ৱাশ্বিংটন হ্ৰদৰ সমীপৱৰ্তী এটা "earth-sheltered mansion"ত বাস কৰে। তেওঁলোকৰ বাসগৃহটোৰ নাম হৈছে-Xanadu 2.0 (। )\nবিল গেটছ আৰু মেলিণ্ডা গেটছৰ বাসগৃহ Xanadu 2.0\n↑ Harris, Paul (November 25, 2006). "A woman of substance". https://www.theguardian.com/media/2006/nov/26/theobserver. "Melinda Ann French was born in Dallas on 15 August 1964."\n↑ 2.0 2.1 "Melinda Gates". Gates Foundation. https://www.gatesfoundation.org/Who-We-Are/General-Information/Leadership/Executive-Leadership-Team/Melinda-Gates। আহৰণ কৰা হৈছে: March 13, 2019.\n↑ Mathiesen, Karl (March 16, 2015). "What is the Bill and Melinda Gates Foundation?" (en-GB ভাষাত). The Guardian. ISSN 0261-3077. https://www.theguardian.com/environment/2015/mar/16/what-is-the-bill-and-melinda-gates-foundation.\n↑ "Power Women". Forbes. https://www.forbes.com/lists/power-women/#3d5d9f225a95। আহৰণ কৰা হৈছে: March 13, 2019.\n↑ 5.0 5.1 "Office romance: how Bill met Melinda". The Independent. June 27, 2008. https://www.independent.co.uk/life-style/gadgets-and-tech/features/office-romance-how-bill-met-melinda-855292.html.\n↑ "Melinda Gates biography". A&E Television Networks. March 15, 2018. https://www.biography.com/people/melinda-gates-507408। আহৰণ কৰা হৈছে: October 24, 2018.\n↑ "Melinda Gates goes public (pg. 2)" Archived May 1, 2012, at the Wayback Machine., cnn.com, January 7, 2008.\n↑ Melinda Gates (April 2012). Let's put birth control back on the agenda. TEDxChange. Retrieved June 29, 2013.\n↑ "Melinda Gates: 'I'maCatholic, but women need access to contraceptives'", Guardian.co.uk; retrieved June 29, 2013.\n↑ "Catholic Melinda Gates defies the Vatican over birth control funds", independent.co.uk; retrieved June 29, 2013.\n↑ Goodell, Jeff (March 13, 2014). "Bill Gates: The Rolling Stone Interview". Rolling Stone. https://www.rollingstone.com/culture/news/bill-gates-the-rolling-stone-interview-20140313?print=true। আহৰণ কৰা হৈছে: April 23, 2016.\n↑ Jeanne M. Lesinski (2009). Bill Gates: Entrepreneur and Philanthropist. Twenty First Century Books. পৃষ্ঠা. 61. ISBN 9781580135702. https://archive.org/details/billgatesentrepr0000lesi। আহৰণ কৰা হৈছে: March 10, 2011. "Melinda,adevout Catholic, wantedareligious wedding"\n↑ Business Week, Issues 3649–3652. McGraw-Hill. 1999. https://books.google.com/books?id=vo2ZAAAAIAAJ&q=Melinda+Gates+roman+catholic&dq=Melinda+Gates+roman+catholic। আহৰণ কৰা হৈছে: March 10, 2011. "RaisedaRoman Catholic and educated atagirls' Catholic high school, Melinda was encouraged to pursue her love of science"\n↑ "Office romance: how Bill met Melinda" (en ভাষাত). June 27, 2008. http://www.independent.co.uk/life-style/gadgets-and-tech/features/office-romance-how-bill-met-melinda-855292.html। আহৰণ কৰা হৈছে: March 13, 2019.\n↑ "Ursuline Receives Additional $2 Million Grant; Science, Math, Technology Building Task Force is Formed". https://www.gatesfoundation.org/Media-Center/Press-Releases/2007/05/Ursuline-Receives-Additional-2-Million-Grant-Science-Math-Technology-Building-Task-Force-is-Formed। আহৰণ কৰা হৈছে: September 22, 2017.\n↑ Mary Zeiss Stange; Carol K. Oyster; Jane E. Sloan (January 9, 2013). The Multimedia Encyclopedia of Women in Today's World. SAGE Publications. পৃষ্ঠা. 386–. ISBN 978-1-4522-7037-1. https://books.google.com/books?id=_BTKCgAAQBAJ&pg=PT386.\n↑ "The incredible life of Melinda Gates — one of the world's richest and most powerful women". November 1, 2017. https://www.businessinsider.nl/life-of-melinda-gates-2016-3/। আহৰণ কৰা হৈছে: March 24, 2018.\n↑ Staff, Fast Company (January 9, 2017). "How Melinda Gates Is Diversifying Tech" (en-US ভাষাত). https://www.fastcompany.com/3066355/how-melinda-gates-is-diversifying-tech। আহৰণ কৰা হৈছে: March 13, 2019.\n↑ 19.0 19.1 19.2 Cathleen., Small (2017). Melinda Gates : Philanthropist and Education Advocate.. প্ৰকাশক New York, NY: Cavendish Square Publishing LLC. ISBN 9781502627087. OCLC 1039680502.\n↑ "Office Romance: How Bill met Melinda". The Independent. 2008. https://www.independent.co.uk/life-style/gadgets-and-tech/features/office-romance-how-bill-met-melinda-855292.html। আহৰণ কৰা হৈছে: January 10, 2019.\n↑ "This failure taught mealesson I'll never forget" (en ভাষাত). https://www.linkedin.com/pulse/failure-taught-me-lesson-ill-never-forget-melinda-gates। আহৰণ কৰা হৈছে: March 13, 2019.\n↑ Gates Joins Trustees Archived August 2, 2012, at Archive.is, Fuqua.duke.edu; retrieved June 29, 2013.\n↑ "Melinda French Gates ElectedaDirector of The Washington Post Company" (en ভাষাত). http://www.ghco.com/news-releases/news-release-details/melinda-french-gates-elected-director-washington-post-company। আহৰণ কৰা হৈছে: March 14, 2019.\n↑ "Officers and Directors". Drugstore.com. 2005. Archived from the original on February 7, 2006. https://web.archive.org/web/20060207063601/http://investor.shareholder.com/drugstore/management.cfm। আহৰণ কৰা হৈছে: February 14, 2008.\n↑ Bill Gates' philanthropy profile, forbes.com; retrieved April 23, 2016.\n↑ Pivotal Ventures-Who we are, pivotalventures.org; retrieved April 17, 2020.\n↑ Darrisaw, Michelle (May 10, 2019). "Barack Obama Is the Ultimate Funny Guy inaVideo Made for Melinda Gates". https://www.oprahmag.com/entertainment/a27434548/melinda-gates-moment-of-lift-book-tour-barack-obama/.\n↑ "Melinda Gates draws huge crowd for hometown finale of 'Moment of Lift' tour, with surprise intro". May 10, 2019. https://www.geekwire.com/2019/melinda-gates-draws-huge-crowd-hometown-finale-moment-lift-tour-surprise-intro/.\n↑ "Melinda Gates' 'The Moment of Lift'". https://abcnews.go.com/US/book-excerpt-melinda-gates-moment-lift-empowering-women/story?id=62573695.\n↑ "Profile: Bill Gates". BBC News. January 26, 2004. http://news.bbc.co.uk/1/hi/business/3428721.stm.\n↑ Bose, Áine Cain, Debanjali. "Inside the life of Bill Gates' daughter Jennifer, an elite equestrian who stands to inherit 'a minuscule portion' of her father's $110 billion fortune and is engaged to accomplished Egyptian equestrian Nayel Nassar". https://www.businessinsider.com/microsoft-founder-bill-gates-daughter-jennifer-gates-life-2018-1.\n"https://as.wikipedia.org/w/index.php?title=মেলিণ্ডা_গেটছ&oldid=242631"ৰ পৰা সংকলিত\nআমেৰিকা যুক্তৰাষ্ট্ৰৰ ব্যক্তি\nএই পৃষ্ঠাখন ৩১ জুলাই, ২০২০ তাৰিখে ০৮:৩৮ বজাত অন্তিম সংশোধন কৰা হৈছিল।


অতিথি লেখক Archives - Page2of2- এই সময়ত ᴾᴶᴹ\n24 Jun চম্পক শৰ্মাৰ সৈতে এটি সাক্ষাৎকাৰ\nPosted at 13:42h in অতিথি লেখক by পংকজ জ্যোতি মহন্ত0Comments\nবৰ্তমান অসমৰ ভ্ৰাম্যমান নাট্যজগতৰ অভিনেতা, নাট্যকাৰ, পৰিচালক আৰু প্ৰযোজক চম্পক শৰ্মা নাট্যানুৰাগীসকলৰ বাবে এক চিনাকী নাম। ১৯৯১ চনত মুক্তিপ্ৰাপ্ত যাদৱ চন্দ্ৰ দাসৰ ‘প্ৰেম জনমে জনমে’ ছবিৰদ্বাৰা বোলছবি জগততো ভুমুকি মৰা চম্পক শৰ্মাই ‘ৰংমন’ ইত্যাদিকে ধৰি বহুকেইখন ছবিত অভিনয় কৰিছে। অসমৰ বিভিন্ন ভ্ৰাম্যমান নাট্যদলৰ বাবে দীৰ্ঘদিন ধৰি...\n24 Jun An Interview with Manju Borah\nPosted at 13:36h in অতিথি লেখক by পংকজ জ্যোতি মহন্ত0Comments\nManju Borah is one of the eminent filmmakers of Assam. Her films on different social and historical aspects of Assam have won awards in different national and international festivals, along with critical appreciation. The interview taken by Bhaskarjyoti Bhattacharjya and Kuldeep Sarma was first appeared in...\n04 Jun জাহ্নৱী : অসমীয়া ৱৰ্ড প্ৰচেছৰ\nPosted at 02:03h in অতিথি লেখক by পংকজ জ্যোতি মহন্ত2Comments\nজাহ্নৱী : অসমীয়া ৱৰ্ড প্ৰচেছৰ লেখক— জাহ্নৱী কৰ্মদল। সময়ৰ লগে লগে লিখিত ভাষা প্ৰকাশৰ মাধ্যমো সলনি হৈ আহিছে। শিলালিপি, তাম্ৰলিপি, সাঁচিপাত, কাগজ আদি বহু যুগ যুগ ধৰি ভাষা প্ৰকাশৰ মাধ্যম হৈ অহাৰ পাছত আহিল আন এক মাধ্যম— কম্পিউটাৰ তথা ইলেকট্ৰনিক মাধ্যম। কম্পিউটাৰ বিজ্ঞানীসকলে ইলেকট্ৰনিক মাধ্যমত আখৰ দেখাৰ...\nসম্ভাৱনাৰ দুৱাৰমুখ আৰু সলনি হৈ যাব পৰা পথ


ফটা প্ৰেম-মিৰাজুল ৰচিদ – ফটাঢোল\nApril 1, 2021 ফটা প্ৰেম\t39 Comments\nফটা প্ৰেম-মিৰাজুল ৰচিদ\nবৰ দুখৰ কাহিনী বুজিছে ৰাইজ। এই কলমটো তুলি সেই হৃদয় ভঙা স্মৃতিকে লিখিবলৈ লৈছোঁ।\nপ্ৰেম মই সৰুৰেপৰা কৰিবলৈ শিকিছিলোঁ। ক,খৰ পাছত এ,বি,চিৰ ঠাইত মই প্ৰেমপত্ৰ লিখি প্ৰেম নিবেদন কৰিবলৈ শিকিছিলোঁ চিধাই৷ তেতিয়া মই চতুৰ্থ শ্ৰেণীৰ ছাত্ৰ। আমাৰ ঘৰত এখন হিৰো চাইকেল আছিল। মই চাইকেলখনৰ চিটত বহি চলাব পৰাকৈ ওখ নাছিলোঁ। তথাপি কম বস্তু নে মই! চাইকেলৰ পেডেল ঢুকি নাপালেও মনত দুখ নাছিল, নিজে মনটোক বুজাইছিলোঁঁ, “বি পজিটিভ মিৰাজ৷” তাৰ পাছত চাইকেলখনৰ চিটত সোঁ-হাতেৰে ভেজা দি এখন ভৰি মাজেৰে ইফালৰপৰা সিফালে সোমাই দি পেডেল মাৰি তলতেই বেঁকাকৈ চাইকেল চলাবলৈ আৰম্ভ কৰিলোঁ। এই যে চিটত হাত থৈ তলতে চাইকেল চলাবলৈ আৰম্ভ কৰিলোঁ তেতিয়াৰপৰাই নিজকে প্ৰেম কৰিবপৰা হৈছোঁ বুলি ভাবি লৈছিলোঁ।\nমোৰ প্ৰেমিকাজনী আছিল তৃতীয় মানৰ ছাত্ৰী। প্ৰথম দেখোঁতেই তাইৰ প্ৰেমত পৰিছিলোঁ৷ তাই নাকৰ শেঙুন হাতৰ তলুৱাৰে মচি পিন্ধি থকা স্কাৰ্টত হাতখন ঘঁহি দিয়া দেখিয়েই কিবা এটা ভাল লাগিছিল। আচলতে ময়ো তেনেকৈয়ে নাক মচিছিলোঁ আৰু “আমাৰ ইমান মিল গতিকে আমি বিয়া হ’ম ডাঙৰ হ’লেই” বুলি বুকিং তেতিয়াই কৰি থৈছিলোঁ। তায়ো আগদাঁত ভঙা মুখখন মেলি হাঁহি এটা মাৰি একপ্ৰকাৰ, “প্ৰেমিকা মই তোমাৰ জনমে জনমে” বুলি সঁহাৰি দিছিল।\nএবছৰ পাছত দেউতা আন ঠাইলৈ বদলি হোৱাত আমি হাজোলৈ গুচি আহিলোঁ। মোৰ প্ৰেমাস্পদৰ আগত প্ৰেম নিবেদন কৰাৰ আগতেই আমাৰ বিচ্ছেদ হ’ল। তথাপি আশা এৰি নিদিলোঁ মই৷ লাহে লাহে সময় পাৰ হ’ল আৰু এদিন মোৰ বয়স ১৮ বছৰ হ’ল বুলি জন্মদিনৰ কেকটোৱে ঘোষণা কৰি দিলে।\nমই সৰুতে যিজনী ছোৱালীৰ পাৰ্টটাইম বয়ফ্ৰেণ্ড হৈছিলোঁ সেইজনীকে আকৌ এবাৰ লগ পালে ফুলটাইম প্ৰেমিকা পাতি ল’ম বুলি মনতে আশা কৰি আছিলোঁ। মনৰ আশা হঠাৎ পূৰ্ণ হৈ গ’ল মোৰ৷ কলেজৰ দিনৰ কথা।\nসৌভাগ্যক্ৰমে তাই মোৰ কলেজতে নামভৰ্তি কৰিলে। তাই একেখন কলেজতে নাম লগোৱা বুলি জানিয়েই বুকুখন সাতখন-আঠখন মানে একদম নখন-দহখন হৈ পৰিল।\nতাইৰ সৈতে লাহে লাহে প্ৰেমৰ নাৱত উঠি সাগৰত নাও মেলি দিলোঁ কিন্তু বিদ্যা-শপত নাও গৈ যে বাৰ্মূদা ট্ৰায়েঙ্গলত সোমাই পৰিব গম পোৱা নাছিলোঁ। প্ৰথম তিনিমাহত শ্ৰেষ্ঠ প্ৰেমিক-প্ৰেমিকাৰ বঁটা লাভৰ যোগ্য হৈ পৰিছিলোঁ আমি দুয়ো৷\nমোৰ জন্মদিনৰ দিনাৰ কথা। তাই ক’লে আজি ডাঙৰ পাৰ্টি এটা দিব লাগিব। মইনো তাইৰ কথা পেলাব পাৰোঁ নে? লগে লগে ৰেডি। সন্ধিয়া পাৰ্টিৰ ভেনুত মই সাজি কাজি সোমালোঁ। গৈ দেখোঁ মোক কোনেও চিনিয়েই নাপায়। শেষত যেতিয়া কেক কাটিবলৈ লওঁ তেতিয়াহে সকলোৱে মোৰ পিনে চাই ফুচফুচাবলৈ ধৰিলে। আৰে ভাই চিনি পাব কেনেকৈ? মোৰ গেষ্টে নহয় এইবোৰ, সকলোকে মোৰ প্ৰেয়সী মইনা কলিজাইহে মাতিছে। যি নহওক কেক কটাৰ পাছতে খুব আৱেগিক হৈ তাই সকলোকে উদ্দেশ্যি দুষাৰ ক’বলৈ ধৰিলে। মোৰো ভাল লাগি গ’ল, মোৰ বাবেই ইমান আয়োজন৷\n: মিৰাজ মোৰ বয়ফ্ৰেণ্ড৷ আই মিন সি মোৰ ছাঁটোৰ দৰে থাকিব সদায়। বন্ধুসকল তোমালোকে তাৰ মুখখন চাইয়েই কিন্তু সি কেনে সেয়া গম নাপাবা। মিৰাজ দেখাত শুকান কিচমিচটোৰ দৰে হ’ব পাৰে তাৰ মনটো ফ্ৰেচ আঙুৰ দৰে আৰু মই তাৰ মনটোৰ প্ৰেমতহে পৰিছোঁ। হেপি বাৰ্থডে’ মিৰাজ।\nতাইৰ কথা শুনি মোৰ চকু কঁপালত আৰু কঁপালৰপৰা পিঠিলৈ দৌৰ দিলে। তাই মোক বাৰ্থডে’ত কিচমিচ বুলিহে ক’লে নে? এয়া সন্মানেই নে? বিভিন্ন সৰু সৰু প্ৰশ্নৰে মোৰ মন ভৰি গ’ল কিন্তু মই ল’ৰাটো সৰুৰেপৰা পজিটিভ। নিজৰ মনটোক বুজালোঁ মিৰাজ বি পজিটিভ। তাই তোৰ মুখখন কিচমিচৰ দৰে কৈ কিনো ভুল কৰিছে? আইনাত চালেতো কিচমিচ কিয় শুকান খেজুৰ যেনো দেখি তোক ন? মনটো যে ফ্ৰেচ আঙুৰ বুলি কৈছে? সেইটোকে ভাবচোন।\nএনেকৈয়ে সময় পাৰ হ’ল। প্ৰেমৰ সোঁতত উইদাউট লাইফ জেকেট বহুদূৰ উটি আহিলোঁ, ইফালে সাঁতুৰিবও মই নাজানো৷\nতাই আনতকৈ বেলেগ আছিল। মানে একদম স্পেচিয়েল। এবাৰ আমি বজাৰলৈ গৈছিলোঁ। তাই দোকানি এজনক সুধিলে,\n: দাদা এইটোৰ কি দাম?\n: এইটোৰ ৫ টাত ২০ টকা।\nতাই আকৌ সুধিলে,\n: দাদা সেইটোৰ কিমান দাম?\n: সেইটোৰ ২০ টকাত ৫ টা পাব।\nতাই একদম চকড্। দাদা সেইটোত ইমান দাম কৈছে? নাই দেই মোক এইটোকে দিয়ক।\nমই সেইদিনা বুজি নাপালোঁ দোকানিয়ে সেইটো আৰু এইটোৰ কি বেলেগ দাম কৈছিল? হ’লেও তাইৰ এই মূৰ্খামিখিনিয়েই কিবা মৰম লগা আছিল; মই তাতেই ফিডা…\nহঠাৎ তাই এদিন বেষ্ট ফ্ৰেণ্ড এটা বনাই ল’লে। সি ক’ৰপৰা আহি তাইৰ বেষ্ট ফ্ৰেণ্ড হ’ল মই আজিও নুবুজিলোঁ, কেতিয়াবা এনে লাগে যেন সি মানুহ নহয় সাক্ষাৎ ভগৱানৰহে নৰ ৰূপ। সি অহাৰপৰাই “মিৰাজ তোমাৰ অমুকটো ভুল, অনিমেশক দেখিছা এনে ভুল নহয় কেতিয়াও। মিৰাজ তুমি অমুকটো কাম নোৱাৰা, অনিমেশক দেখিছা সি সৱ পাৰে।” মুঠতে মিৰাজ এতিয়া ফুটা কলহ যেন হৈ পৰিল। এদিন ৰাতি মোবাইলটো পুট-পুটাই বাজি উঠিল। মেচেজ ফ্ৰম মইনা কলিজা…খুলি চালোঁ ফটো এখন দিছে অনিমেশৰ লগত, তাৰ বুলেটখনৰ পিছৰ চিটত বহি। “মিৰাজ মই অনিমেশৰ লগত ফুৰিবলৈ যাওঁ। মোৰ সপোন আছিল বুলেটত বহু দূৰ ট্ৰিপত যোৱাৰ। তুমিটো স্কুটিখনকে নেৰা। অনিমেশ আছে বুলিহে… বাই আহি কথা পাতিম।”\nএই যে মেচেজটো দিলে, তেতিয়াৰপৰা অনিমেশো নাই, বুলেটো নাই আৰু বুলেটৰ পাছত বহা মোৰ মইনা কলিজাজনীৰো খবৰ নাই। প্ৰেমৰ বসন্ত হঠাৎ ফাগুন হৈ পৰিল। মই কান্দি কাটি দেৱদাস। মোৰ বন্ধু তবিবে আহি মোক বুজালে,\n: আৰে ভাই মিৰাজ টেনচন কিয় লৈছা ৰে? পুখুৰীত মাছৰ অভাৱ নেকি?\nমই মনে মনে ভাৱিলোঁ ইমান দিন মই পুখুৰীৰ মাছহে বিচাৰি আছিলোঁ নে? ইমানখিনি দুখৰ পাছতো চিগাৰেট এটা জ্বলাই মই নিজকে সান্তনা দিলোঁ, “আল ইজ ৱেল মিৰাজ। বি পজিটিভ।” তবিবে কোৱাৰ দৰে পুখুৰীত বিচাৰি চাচোন, “ইউ ডিজাৰ্ভ বেটাৰ ডুড।”\n« খটৰা সত্ৰত প্ৰচলিত লোকসংস্কৃতি-কলচুম বিবি\nনকল নখ-বাগ্মিতা ৰাজখোৱা »\nসুন্দৰ লিখনি।Be positive.\nপঢ়ি ভাল লাগিল ৷\nপঢ়ি ভাল লাগিল চাৰ৷\nভাল লাগিল মিৰাজুল চাৰ।\nবৰ সুন্দৰ লিখনি মিৰাজ💕\nধুনীয়া লিখিছে মিৰাজুল ছাৰ।Be positive ☺\nManash Pratim Sahu\nBohut bhal lagil porhi sir\nবহুত ভাল লাগিল 👌👌👌\nVal lagil dei sir\nপঢ়ি ভাল লাগিল sir\nসুন্দৰ ভাল লাগিল পঢ়ি\nপঢ়ি ভাল লাগিল ছাৰ\nMojja lagil, aiya bastab ghatona ne kalponik onubhab dharibo nuarilu jadio bastab jen lagil. ☺☺☺😊😘😘😚😚👌👌👌\nকিছু বঢ়িয়া লিখা দেই❤😁\nKhub sundor sir.\nBe positive Miraj\nSyeda farija arfin\nমেছেজ ফ্ৰম ম‌ইনা কলিজা হা হা হা হা। ভাল লাগিল মিৰাজ।\nVal lagil sir\nভাল লাগিল চাৰ ।


এজন নীৰৱ কাব্য সাধক প্ৰদীপ শইকীয়া ৷৷ নীলাভ সৌৰভ৷৷ – বৌদ্ধিক বিচাৰ\nচ’ৰাঘৰ / কথাশিল্প / অনুভৱ / এজন নীৰৱ কাব্য সাধক প্ৰদীপ শইকীয়া ৷৷ নীলাভ সৌৰভ৷৷\nফেব্ৰুৱাৰী 28, 2018\tঅনুভৱ, কথাশিল্প মন্তব্য কৰক 295 দৰ্শন\nভোগবাদত আক্রান্ত আজিৰ সমাজ জীৱনত পৃথিৱীৰ প্রাচীনতম কলা হিচাপে স্বীকৃত কবিতাও যেন পণ্য হৈ পৰিছে৷ এনে প্ৰসংগক লৈয়ে কথাবতৰা হৈছিলোঁ নগাঁও জিলাৰ ৰণথলী গাঁৱত জন্মগ্রহণ কৰা এজন প্রচাৰ বিমুখ কবি প্রদীপ শইকীয়া(১৯৬১)ৰ সৈতে। তেখেতে কবিতাৰ পৃথিৱীত খোজ দিয়াৰ আঁৰৰ কাৰণ ব্যাখ্যা কৰি কৈছিল—‘কবিতাৰ প্রতি মোৰ তেনে কোনো আকৰ্ষণ নাছিল। কলেজীয়া দিনবোৰতো পাঠ্যপুথিৰ কবিতাৰ বাদে মই কোনো কবিতা পঢ়াই নাছিলোঁ। পিছে শৈশৱৰে পৰা, ছবি আৰু ৰঙৰ প্রতি আছিল দুৰ্বাৰ আকৰ্ষণ। কলেজৰ দিনবোৰতো ছবিহে আঁকিছিলোঁ। এজন চিত্রকৰ হোৱাৰ সপোন দেখিছিলোঁ। মোৰ দেউতা আছিল এজন সুদক্ষ শিল্পী। বৰ সুন্দৰ ছবি আঁকিছিল তেখেতে। ছবিৰ বাহিৰেও দেউতাই বৰ ভাল বাঁহী বজাইছিল। দেউতাৰ অংকিত ছবিৰ বিষয়ে ডঃ ভবেন্দ্রনাথ শইকীয়াই তেখেতৰ ‘জীৱন বৃত্ত’ত লিখি থৈ গৈছে । দেউতা ভঃ শইকীয়াৰ সহপাঠী আছিল। উত্তৰাধিকাৰী সূত্রেই হয়তো মোৰো তেজত প্রৱাহিত হৈ আছিল ছবি, ৰং, সুৰ, কথা। আমাৰ বৃহৎ পৰিয়ালটো আছিল বৰ্ণময় শিল্প সংস্কৃতিৰ পূজক-সেৱক। প্রায় ৭০ বছৰ আগতেই মোৰ এজন ককাদেউতাই কলিকতা অনাতাঁৰ কেন্দ্রত বাঁহী বজাইছিল। মোৰ ককাদেউতা আছিল আঠজন । খুৰা বৰদেউতাও আছিল অনেক। প্রায় সকলোৱেই ঠিক কিবা নহয় কিবা প্রকাৰে সংস্কৃতিৰ জগতখনৰ লগত জড়িত আছিল। কাঠৰ মূৰ্তি, মাটিৰ প্রতিমা সজা, ছবি অঁকা, গান গোৱা, বাদ্য বজোৱা, অভিনয় এইবোৰৰ উপৰিও পৰিয়ালটি আছিল উচ্চ চিন্তা আৰু প্রকৃত শিল্পৰ অনুশীলনত ব্রতী। তাহানিতে দেউতা, বৰদেউতাসকলে কলিকতাৰ পৰা “Reader’s Digest” আনি পঢ়িছিল। সেইবোৰ মোৰ লগত এতিয়াও আছে। ঘৰখন আছিল সাহিত্য, দৰ্শন, শিল্প, জ্যোতিষ সম্পৰ্কীয় কিতাপৰ পুৰণি ভঁড়াল স্বৰূপ। চিত্রকৰ হোৱাৰ আজন্ম সপোন মোৰ সপোন হৈয়ে থাকিল। সৌভাগ্যবশতঃ আমাৰ অতি শ্রদ্ধাৰ শিল্পী প্রণৱ বৰুৱা দাদাৰ সান্নিধ্যলৈ অহাৰ পিছত ছবি আৰু জগতখনৰ কতযে কথা শিকিবলৈ সুযোগ পাইছিলোঁ। এসময়ত ‘কল্লোল’ৰ ছাত্রও আছিলোঁ। পিছে মই জীৱনৰ ছবি অঁকাৰ আগতেই ,জীৱনে মোৰ ছবি আঁকিলে। এদিনৰ কথা, এখন বিশাল জলাহৰ মাজেদি আবেলি সময়ত ৰিণিকি ৰিণিকি দেখা মোৰ মোমাইদেউৰ গাঁওখনলৈ গৈ আছিলোঁ। অকলশৰে। লাহে লাহে গধূলিটো নামি আহিছিল । দূৰৈত ৰঙা হৈ নুমাব খোজা বেলিটোৱে এক অপৰূপ ৰূপ লৈ গোটেইখন কিবা এক বিমূৰ্ত ছবি যেন কৰি পেলাইছিল। মই থিয় হৈ আঁকিলোঁ আন্ধাৰ হৈ নোযোৱালৈকে। হঠাৎ মনলৈ আহিল এটা কথা। এই মুহূৰ্তটো ধৰি ৰাখিবলৈ মোৰ হাতত ৰং ,পেঞ্চিলো নাই। যদি মই এই ছবিখন শব্দৰে ধৰি ৰাখিব পাৰিলোঁহেঁতেন ! সেয়াই আৰম্ভনি কবিতাৰ। তাৰ পিছৰে পৰা সকলো সময়তে মোৰ বেগত কাগজ কলম লৈ ফুৰিছিলোঁ। য’লৈকে যাওঁ, যিয়েই নকৰোঁ, ভাব আহিলেই টুকি থওঁ এশাৰী বা এটা দুটা শব্দ। এনেকৈয়েই মই শব্দৰ প্রেমত পৰিলোঁ নিজৰ অজানিতে। লাহে লাহে ছবিবোৰে সাজ পিন্ধিলে শব্দৰ। শব্দৰ মাজতেই বিচাৰি পালোঁ ৰূপক বৰ্ণময় পৃথিৱীৰ।’’\nকবিৰ দায়বদ্ধতা সম্পৰ্কে তেখেতৰ অভিমত–‘‘জীৱনানন্দইতো কৈয়েই গৈছে, সকলো কবি নহয়। কোনো কোনোহে কবি। ‘কবি’ শব্দটো সাধাৰণ শব্দ নহয়। যদিও আমি কবিতা লিখোঁ, সেইবোৰ কবিতানে? মই নিজকে কেতিয়াও কবি বুলি নাভাবোঁ। লাজ পাওঁ। কবিতা এটা লিখা বৰ সহজ কাম নহয়। বৰ যন্ত্রণাদায়ক। ই এক সম্ভ্রান্ত আৰু অতি সুক্ষ্ম কলা। ভয় লাগে শব্দবোৰ চুবলৈ। জানোচা, মৰ্যদা হানি হয় শব্দৰ। ৰেণু সৰি পৰে পখিলাৰ পাখিৰ। কবিতা এক তপস্যালব্ধ বস্তু। Serious সাধনা নহ’লে কবিতা টুলুঙা হয়। গভীৰ অধ্যয়ন, অভিজ্ঞতা, নিজস্ব দৃষ্টি আৰু আত্মদৰ্শন নহ’লে ভাল কবিতা লিখিব পাৰি বুলি বিশ্বাস নহয়। মই আজিলৈ এটাও কবিতা লিখিব পৰা নাই। সদা অতৃপ্ত আৰু যন্ত্রণাদগ্ধ এটা অধ্যায় কঢ়িয়াই লৈ ফুৰিছোঁ দিবা- ৰাত্রি। বৰ্তমান সময়ত কবিতা চৰ্চাৰ ক্ষেত্রত বহু তৰুণৰ কথা মন কৰিছোঁ। ভাবাবেগ, যৌৱনৰ উচ্ছাস আৰু প্রায় এক গতানুগতিক চিন্তাৰ প্রতিফলন হৈছে প্রায়সকলৰ কবিতাত। গভীৰ কথাতকৈ টুলুঙা সুৰ আৰু বিষয়বস্তুৰ প্রতি যেন কবিসকল বেছি আগ্রহী। সস্তীয়া জনপ্রিয়তা, যশ-মান আদিৰ প্রতি বেছি লালায়িত যেন অনুভৱ হয়। যিবোৰ কবিতাৰ মাজেৰে শব্দৰ মাজেৰে পাঠকে Explore কৰিবলৈ সুবিধা নাপায়, সেইবোৰ কবিতা ক্ষণস্থায়ী হয়। মই গভীৰ মননশীল কবিতাহে শিৰত তুলি লওঁ। .আৰু শিপা? শিপা নেমেলিলেতো গছেই নোলাব। ফুল ফুলা দূৰৰ কথা। শিপা- মাটি লাগিবই। নহ’লে ডেউকা মেলি অনন্তলৈ যোৱাৰ ভিত্তিয়েই নাথাকিব।’\nবিশ্ব সাহিত্যৰ সৈতে নিজ ভাষা সাহিত্যৰ তুলনামূলক অধ্যয়নৰ প্ৰাসংগিকতা সম্পৰ্কে তেখেতে কয় যে আমাৰ ভাষাৰ সাহিত্য বা অন্য ভাৰতীয় ভাষাৰ সাহিত্যৰ অধ্যয়ন কৰিবই লাগিব, অনুবাদৰ যোগেদি হ’লেও। নহ’লে বিশ্বসাহিত্য বা আন ভাৰতীয় ভাষা সমূহতনো কি হৈ আছে ,আমি নাজানিম৷ বিশ্ব সাহিত্যৰ সৈতে নিজ ভাষা সাহিত্যক তুলনামূলক অধ্যয়নৰ প্রাসংগিকতা আছে। মহান লেখকসকলৰ চিন্তা আৰু সৃষ্টিয়ে সৃষ্টি কৰা জগতখনক আমি স্পৰ্শ অথবা দৰ্শন কৰিব পাৰিব লাগিব। জীৱন সম্বন্ধে কিছুকথাৰ আঁত ধৰি তেখেতে কয়–‘‘ জীৱন সম্পৰ্কে সাধাৰণ ধাৰণা হ’ল, বেদান্ত সূত্রৰ প্রথমতেই কোৱা সেই ‘‘অথাতো ব্রহ্ম জিজ্ঞাসা’’। মই কোন, ক’ৰ পৰা আহিছোঁ ,ক’লৈ যামগৈ? এই অচিন্ত্য ব্রহ্মাণ্ডৰ কত অজানা এতিয়াও পোহৰলৈ অহাই নাই। দৃশ্যমান বিশ্ব প্রকৃতিকনো আমি কিমানকণ জানো? নিজক জানিবলৈকে সময়ৰ হিচাবত জীৱনটো বৰ ছুটি । মই এক সাধাৰণ গুড়ি পৰুৱা মাথোঁ। অনন্ত ৰহস্যৰ মাজত দিক্ হাৰা, চিৰ বিষাদবদন এক কণমানি চৰাই। আকাশ কিমান বহল নাজানো। কিমান ওখ কোনো ধাৰণা নাই। মই এক অসহায় প্রতিধ্বনিৰ টুকুৰা এটা। তথাপি কওঁ, জীৱন বৰ সুন্দৰ, প্রকৃতি সুন্দৰ ,আমি যে জীয়াই আছোঁ শব্দময় পৃথিৱীও, সিও সুন্দৰ।’’\nবৰ্তমান ভোগবাদী সংস্কৃতিৰ গ্রাসত আজিৰ মানুহৰ মাজৰ পৰা পুৰাতন প্রেমৰ ধাৰণা বা সংজ্ঞা কেনেদৰে পৰিবৰ্তিত হৈছে ? ইয়াৰ সম্ভাব্য ফলশ্রুতি সম্পৰ্কে কবিৰ ধাৰণা কি? এই প্ৰশ্নৰ উত্তৰত তেওঁ কয়– ‘‘প্রকৃততে আমি যে প্রেম বুলি কওঁ , ই প্রেম নহয় ‘কাম’হে। কামনাৰ পৰা উদ্ভৱ হোৱা দৈহিক মানসিক তাড়নাহে। Spiritualজগতৰ চিৰন্তন অচিন্ত্য প্রেমৰ বিস্তৃত প্রতিফলনেই হ’ল প্রেম। যাক আমি পাৰ্থিৱ জগতৰ প্রেম বুলি কওঁ। এতিয়া দৈহিক ক্ষুধা নিবাৰণৰ বাবে তথাকথিত উন্নত সভ্য সমাজে বৰ সহজেই সকলো সুবিধা লাভ কৰাৰ পথ প্রশস্ত হৈ উঠিছে। এইবোৰ বৰ অস্থায়ী প্রেম (?)। এতিয়া আৰু জংকী- পানেইৰ দিন নাই। উমৰ খয়ামো Out dated হৈ উঠিছে । কিম্ ধিক্ মিতি। দেহাত্মবোধৰ চিন্তাই গ্রাস কৰিছে সমস্ত জগত। এজন কবি যিহেতু সমাজৰে এজন, তেনেক্ষেত্রত তেওঁৰ কবিতাত ভৱিষ্যৎ সমাজৰ ছবি , ধ্বনি -প্রতিধ্বনি স্বাভাৱিকভাবেই থাকিব।’’\nতেখেতৰ মতে কবিতাই প্রেমৰ চিৰন্তন সৌন্দৰ্য, মাধুৰ্য ধৰি ৰাখিব পাৰে। জীৱনত প্রেমৰ আসনেই সুকীয়া। প্রেমবিহীনতা মানেই অন্ধকাৰ। আজিৰ কবিতাই প্রেমৰ জ্যোতিস্মান ৰূপটোৰ প্রতিফলন ঘটাব পাৰে। য’ত উদ্ভাসিত হৈ উঠিব পাৰে এটা মুহূৰ্তৰ ভিতৰত অনন্ত মহাকালৰ পদধ্বনি, সৌন্দৰ্যৰ অপাৰ বিস্ময় আৰু প্রেমৰ ৰহস্যময়তা। ভোগবাদ কবিতাৰ ক্ষেত্রলৈও প্রসাৰিত হোৱাৰ সম্পৰ্কে তেখেতে দোহাৰে যে এতিয়া সমগ্র বিশ্বই ভোগবাদৰ কবলত। কলা-সংস্কৃতিও সাৰি যাব পৰা নাই। ভোগবাদৰ অদৃশ্য হাঁতোৰাত আৱদ্ধ সকলো প্রায় পণ্যলৈ ৰূপান্তৰিত হৈছে। বৰ্তমান আত্মিক জিজ্ঞাসাতকৈ ভোগবাদৰ সাহিত্য অধিক জনপ্রিয়। এতিয়াৰ মানুহে গভীৰ কথা ভাবিবলৈ, আৰোহণ কৰিবলৈ ভাল নাপায়। তাতকৈ সস্তীয়া কথাবোৰত মগ্ন হ’বলৈহে ভাল পায়। এতিয়া সাহিত্য পণ্য সামগ্রীলৈ ৰূপান্তৰিত হৈছে। বিশ্ব সাহিত্যৰ ক্ষেত্রতো প্রায় এনে কথা প্রযোজ্য। কিন্তু তাৰমাজতো ব্যতিক্রম নোহোৱা নহয়। সাম্প্রতিক অসমীয়া কবিতাৰ ক্ষেত্রখনলৈ চালেও দেখা যাব যে তৰল দেহাত্মবোধৰ ভোগাদৰ্শৰ কবিতাৰ জনপ্রিয়তা বেছি।\nকবি শইকীয়াৰ সাধনাৰ পৃথিৱীখন কেৱল কবিতাতে সীমাবদ্ধ নহয়, কবিতাৰ উপৰি তেখেতৰ প্রিয় বিষয় হ’ল-ভাৰতীয় দৰ্শন, প্রাচীন বুৰঞ্জী আৰু পুৰাতত্ব। তেখেতে অসমৰ তথা ভাৰতৰ বিভিন্ন পুৰাতাত্বিক স্থানসমূহলৈ অধ্যয়নৰ বাবে গৈছে। বুৰঞ্জী অধ্যয়নৰ লগতে মিউজিয়ামসমূহো পৰ্যবেক্ষণ কৰিছে। তেখেতে কয়, ‘‘বিশেষকৈ প্রাচীন প্রস্তৰৰ ভাস্কৰ্যসমূহৰ প্রতি কিবা এক সন্মোহনত, তাড়নাত মই দিহিঙে দিপাঙে ঘূৰি ফুৰোঁ। পুৰণি শিলামূৰ্তিবোৰ বিচাৰি কিবা এক প্রশান্তি পাওঁ প্রাচীনতাৰ স্পৰ্শত। প্রাচ্যদৰ্শন মোৰ প্রিয় বিষয়। মাজতে কেইবাবছৰ ধৰি মই এই দাৰ্শনিক কিতাপবোৰকে অধ্যয়ন কৰিছিলোঁ। আনকি কেইবাবছৰ ধৰি মই কবিতাও লিখা নাছিলোঁ। পাৰ্থিৱ বিষয়ৰ প্রতি একদম অনীহা আছিল। বৰ্তমান মই পুৰাতত্বৰ ভিত্তিত কিছু কাম কৰি আছোঁ। চিত্রকলায়ো মোক ঘূৰাই ফুৰে। ছবি , বুৰঞ্জী, পুৰাতত্বৰ ভিত্তিত নতুন কেইটামান কাম কৰি আছোঁ। তদুপৰি অসমৰ লোকসংস্কৃতিৰ ভিত্তিত কিছু নতুন কাম কৰি আছোঁ। তদুপৰি অসমৰ লোকসংস্কৃতিৰ ভিত্তিত কিছু কাম কৰিছোঁ। লোকসংস্কৃতি, লোককথা মোৰ অতি প্রিয় বিষয়। আমাৰ অসমৰ বিচিত্র বৰ্ণিল লোকসংস্কৃতিয়ে মোক সদায়ে আকৰ্ষিত কৰি আহিছে।” নৱপ্রজন্মৰ কবিসকলক তেখেতে ক্ষণিক জনপ্রিয়তাৰ বাবে কাম কৰাতকৈ, কবিতাৰ ক্ষেত্রত Serious অধ্যয়নশীলতাৰে কবিতাক এক ধ্যানৰ বস্তু বুলি শ্রদ্ধাসহকাৰে গ্রহণ কৰাৰ কথা কয়। কাৰণ কবিতা চৰ্চা এক তপস্যাহে।\nপ্রিয় কবিৰ বিষয়ে উল্লেখ কৰি তেখেতে একাধিক কবিৰ কথা কয়। আনন্দ অথবা বেদনাৰ মুহূৰ্তত , তেখেতে সেই পূজ্যসকলৰ কবিতাক বুকুত লৈ ফুৰে। নিজৰ প্রসংগত কবিৰ অভিমত, ‘‘ মই এক সাধাৰণ মানুহ। মহান কবিসকলৰ কবিতা ইসদায়েই মোক আশ্বৰ্ষৰ আনন্দ আৰু বিষাদ দি আহিছে। যি বিষাদৰ মাজত মই বিচাৰি পাওঁ মোক। এখন উজ্বল বিষাদময় পৃথিৱীক। মনত পৰে, ১৯৮৫ চনত জাগীৰোডত শ্রদ্ধেয় নৱকান্ত বৰুৱাদেৱৰ সঞ্চালনাত এখনি কবি সন্মিলন হৈছিল। তাতে হীৰুদাই মোৰ হাতত ধৰি কৈছিল, ‘Beaman first’ মই কবি নহয় কিন্তু মানুহ হ’বলৈ চেষ্টা কৰি আছোঁ। ’’\n৷৷ প্রদীপ শইকীয়াৰ এটি কবিতা৷৷\nসেন্দূৰ খোৱা মাছ\nখোজ দিওঁতেই অদৃশ্য\nওলমি থকা সাঁকো এখন\nসূৰ্যলৈ হাত মেলা এখন খিৰিকি\nএকেটা জাপিৰ তলত\nসাবটা-সাবটিকৈ তিনিকুৰা জুই\nএকেখন খেৰৰ বিছনাত\nসুহুৰিয়াই থকা তিনিজনী মানুহ\nচকুৱে আঙুলিয়ালেই ফটাকাণিৰ\nতিনিটা মুখবন্ধা পুতলা\nমায়া পৃথিৱীৰ পোহৰত\nএকুৱাৰিয়ামত জাগন দিয়া\nটেগকবিতা নীৰৱ সাধনা ভোগবাদ\nপূৰ্বৱৰ্তী লেখা নাৰীৰ এক নিজস্ব পৰিচয় আছেনে? ৷৷ আনমনা গগৈ৷৷\nপৰৱৰ্তী লেখা মোৰ ভাবৰ বুৰবুৰণি ৷৷ ডঃ গণেশ শৰ্মা ঠাকুৰ৷৷


অভিজিত কলিতা মুৰ্দাবাদ – জ্যোতিৰূপম দত্ত – ফটাঢোল\nNovember 1, 2018 ভিন্নস্বাদ\t4 Comments\nঅভিজিত কলিতা মুৰ্দাবাদ – জ্যোতিৰূপম দত্ত\nআৰুনো কি কম? অভিজিত কলিতা মুৰ্দাবাদ!! কমেই! হাজাৰবাৰ কম! কোনে ৰখাবলৈ আহে চাওঁচোন! বহুদিন সহ্য কৰিলোঁ, আৰু নকৰোঁ৷ কেইদিনমানৰ পৰা কথা-কাণ্ডবোৰ বেছিহে হৈছে৷ আজি সেয়ে নাই ৰঙামাটি-নাই গুৱাহাটী! ডিঙিৰ সিৰ ফুলাই চিঞৰিমেই –\n: অভিজিত কলিতা মুৰ্দাবাদ!\nদৰাচলতে কথাবোৰ আগতে তেনে নাছিল৷ যাকে তাকে উদ্দেশ্যি, যেতিয়াই মন যায় তেতিয়াই জিন্দাবাদ-মুৰ্দাবাদ ধ্বনি দিয়া হৈছিল৷ আজিকালি দিনকাল বহু সলনি হ’ল, কথাবোৰো৷ গতিকে বহু ভাবি গুণি অভিজিত কলিতাৰ নামতেই মুৰ্দাবাদ ধ্বনি দিবলৈ থিৰাং কৰিলোঁ৷ পিছে এই অভিজিত কলিতা কোন? আৰু কিয়ইবা তেখেতক উদ্দেশ্যি এই মুৰ্দাবাদ ধ্বনি? কৈ আছোঁ, শুনি যাওক–\nঅভিজিত কলিতা হ’ল এই অসম প্ৰদেশৰ এগৰাকী সামান্য পথালিচকুৱা নৰমনিচ৷ মোজাত ফুটা, পেণ্টৰ জেপ ফুটা আৰু কপালখনো ফুটা! কোনোমতে শাকে-ভাতে খাই কেলধোপ কেলধোপকৈ জীয়াই থকা এজন সামান্য লোক৷ দিনৰ দিনটো কাৰ্য্যালয়ত গেবাৰি খাটে৷ কাৰ্য্যালয় ছুটী হোৱাৰ পাছত ঘৰলৈ ঘূৰাৰ সময়তে মাৰ্বল খটোৱা ৰাষ্ট্ৰীয়তাবাদী গোলাৰ পৰা চাউল-পাত দুটামান আৰু ফুটপাথৰ জাতীয়তাবাদী বজাৰৰ পৰা শাক-পাত দুডালমানকে মোনাটোত ভৰাই আনে৷ দুবেলা দুমুঠি খাই সৰু পৰিয়ালটোৰ সতে দুদণ্ড সময় অতিবাহিত কৰাটোৱেই অভিজিত কলিতাৰ জীৱনৰ অন্যতম লক্ষ্য৷ সাধাৰণ দৃষ্টিত এজন নিমাখিত সামাজিক প্ৰাণী৷\nআনৰ দৰে প্ৰায়েই অভিজিত কলিতাৰ জীৱনলৈও বহু বৃহৎ প্ৰত্যাহ্বান, সমস্যা আদি আহে৷ পিচে এইসমূহ অসমৰ জাতীয় জীৱনলৈ অহা সমস্যাসমূহৰ দৰে নহয়৷ অবৈধ বিদেশী সমস্যা, বানপানী, খোৱাপানী, যোগাযোগ, শিক্ষা, চিকিৎসা-সেৱা, দৰিদ্ৰতা, আইন-শৃংখলা আদিত দেখা দিয়া সমস্যা নহয়৷ এনেবোৰ সমস্যালৈ আমাৰ ৰাইজৰ সেৱকসকলেই কেতিয়াও গুৰুত্ব দিয়া আমি কাহানিও দেখা নাই আৰু ৰাইজেও এইবোৰলৈ বৰ বিশেষ মূৰ নঘমায়৷ বৰঞ্চ সকলোৱে সাধাৰণ পানী লগা জ্বৰৰ দৰে এইবোৰ নিজে নিজে ঠিক হৈ যোৱা সমস্যা বুলিহে গণ্য কৰে৷ সেয়ে কিছুমান অনাৱশ্যক, গুৰুত্বহীন কথাকেই চৰ্বিত-চৰ্বন কৰিবলৈ প্ৰকাণ্ড ৰভা-পৰলা সাজি ৰাইজ গোটাই সেৱকবৃন্দই এবকলা মেলে৷ কিবা এটা নাম দি নামৰ শেষত উৎসৱ এটা লগাই দিলেই ৰাইজখন আপোনপাহৰা হয়৷ এইবোৰ উৎসৱ-পাৰ্বণতেই ৰাইজে মন-প্ৰাণ সঁপি দিয়ে৷ এইবোৰ কৰিলেই যেন দেশজুৰি শান্তিৰ ঢল বব, সকলোফালে আনন্দৰ পৰিবেশ হ’ব তেনেহেন কথাবোৰেই ৰাইজৰ সেৱকসকলে নিজেও পাগুলে আৰু ৰাইজকো পাগুলিবলৈ বাধ্য কৰায়৷\nকিন্তু অভিজিত কলিতাৰ সমস্যাবোৰ ইয়াতকৈও ডাঙৰ৷ মাহেকীয়া বজাৰৰ বাজেটখন মিলাবলৈ ধৰফৰাই ফুৰা মানুহটোৰ জীৱনটোত উৎসৱবোৰেও যেন বিষ ঢালিবলৈ অভিসন্ধি পাতে৷ বেৰত ওলমি থকা কেলেণ্ডাৰখনৰ ৰঙা আখৰৰ দিনকেইটা আনৰ বাবে আনন্দৰ দিন হ’লেও অভিজিত কলিতাৰ বাবে বৰ বেদনাদায়ক৷ উৎসৱৰ বতৰত সকলোৱে চাৰিওফালে আনন্দ-ফূৰ্তি কৰি দিনকেইটাও মানুহজনে বৰ কষ্টেৰে কটাবলগীয়া হয়৷ পিচে মানুহজনে বেছ ভালকৈ অভিনয় কৰিব পাৰে৷ আমি প্ৰায়েই দেখোঁ যে কোনোবাই সহায় বিচাৰিলেই বহুতো ধনী মানুহে দুখীয়াৰ অভিনয় কৰে৷ ইয়াৰ বিপৰীতে অভিজিত কলিতাই নিজৰ তলি উদং থকা অৱস্থাতো প্ৰায়েই নিখুঁটভাৱে ধনী মানুহৰ অভিনয় কৰি বহুতকে সহায় কৰি আহিছে৷ পিচে ৰাইজৰ সেৱকসকলে আজি বহুকাল ধৰি প্ৰতি পাঁচ বছৰৰ মুৰে মুৰে কৰি অহা সেই দুৰ্জেয়, দুৰ্দান্ত অভিনয়ৰ তুলনাত অভিজিত কলিতাৰ এই অভিনয় তেনেই নিকৃষ্টমানৰ, সামান্য চকুৰে চালেই ধৰা পৰি যোৱা ব্যৰ্থ অভিনয়৷ সেয়ে কৈছোঁ\nএখেতে কিতাপো পঢ়ে হেনো! আচৰিত কথা! তাকো কিনি পঢ়ে! যি সময়ত বহুতেই কিতাপ ধাৰলৈ আনি নিজৰ প্ৰকাণ্ড পুথিভঁৰাল গঢ়ি তুলিছে সেই সময়ত অভিজিত কলিতাই বছৰৰ প্ৰতি মাহেই বুৰ্বকৰ দৰে কিতাপ-আলোচনী কিনে৷ আনকি গ্ৰন্থমেলাত চাওমিন-ফুচকা খাবলৈ নিয়া পইছাখিনিও হেনো কিতাপ কিনিহে খাস্তাং কৰে! তাতোকৈ আচৰিত কথা যে কিনা কিতাপবোৰ পঢ়ি শেষ নকৰাকৈ নেৰে! গ্ৰন্থমেলা বা কিতাপৰ দোকানৰ পৰাও বহুতেই কিতাপ কিনে, সেয়া সকলোৱে জানে৷ পিচে কিতাপবোৰ ধুনীয়াকৈ সজাই লৈ খনচেৰেক ফটো তুলি সেই ফটোবোৰ বন্ধু-বান্ধৱ, পৰিয়াল-পৰিজনৰ মাজত বিলাই লৈ পৰম হৰিষত মত্ত হোৱাৰ দৰে কাম পিচে অভিজিত কলিতাই আজিলৈকে হেনো কৰি পোৱা নাই৷ তেখেতে কিতাপ-আলোচনী আদি কিনিয়েই গো-গ্ৰাসে পঢ়িহে শেষ কৰে৷ আনকি প্ৰায়েই একোখন কিতাপ দুই-চাৰিবাৰকৈয়ো হেনো পঢ়ে! কিমাশ্বৰ্য্যম! সেয়ে কৈছোঁ\nআচৰিত কথা এয়ে যে এখেতে প্ৰায়বোৰ চুবুৰীয়াৰেই নাম-ধাম আদি সকলো মনত ৰাখে! বৰ্তমান যুগত আমি নিতৌ দেখা পোৱা কাষৰ ঘৰৰ মূল মানুহজনৰ নামেই নাজানো৷ তেনেস্থলত এয়া সঁচাকৈয়ে অদ্ভুত কথা নহয় জানো! আনকি এখেতে চুবুৰীয়াৰ বিপদ-আপদতো নিজে দুৱাৰ মাৰি ঘৰৰ ভিতৰত বহি নাথাকি পাৰ্য্যমানে সহায়ো কৰে হেনো! প্ৰয়োজনৰ সময়ত ৰোগীৰ নিজৰ আত্মীয়-স্বজনেই তেজ দিবলৈ হেনা-হুঁচা কৰাৰ সময়তে কলিতাই নিজেই উপযাচি বহুকেইবাৰ ৰক্তদান কৰিছে৷ আনকি সামাজিক কামকাজ আদিতো আগৰণুৱা৷ দুবাৰমান ৰাজহুৱা সমিতি দুখনমানৰ সম্পাদকৰ বাব লৈ নিৰ্দিষ্ট সময়ৰ ভিতৰতেই সকলো কাম নিয়াৰিকৈ সম্পাদন কৰি সমগ্ৰ হিচাপ-নিকাচো হেনো ৰাজহুৱা কৰি দিছিল! ভাগ্য ভাল এনে কথাবোৰ আন সকলোতে জনাজাত হোৱাৰ আগতেই এনে কামবোৰৰ পৰা এখেতক আঁতৰাই পঠিওৱা হ’ল৷ নহ’লে যে কি কাণ্ড হ’লহেতেন ওপৰৱালাইহে জানে! ৰাজহুৱা কামবোৰৰ দায়িত্ব যাকে তাকে নিদিয়াই ভাল৷ এই মুলুকত বিশেষকৈ অভিজিত কলিতাৰ দৰে মানুহবোৰক এনেবোৰ দায়িত্ব দিলেই সকলোৰে চান্দাৰ ধান্দা শেষ হোৱা কথা৷ কলিতাৰ হাতত হিচাপ নিকাচৰ ভাৰ পৰিলে চান্দাৰ সান্দহ খোৱা বালি তল গৈ সকলো শেষ হ’বলৈ মুঠেও সময় নালাগে৷ সেয়ে কৈছোঁ\nএখেতে কেতিয়াবা অকলশৰে থাকিলেও হেনো কোনেও গম নাপায়৷ আনৰ দৰে নিশা হ’লেও সুন্দৰী মহিলালৈ ফোন-মেচেজ কৰি ‘মই বৰ অকলশৰীয়া’, ‘কি খাইছা’, ‘কি পিন্ধি আছা’, ‘কেতিয়াবা আহিবাচোন, কথা পাতিম’ এনেধৰণৰ কথাও নাপাতে হেনো! মহা বুৰ্বক এটা! ইয়াৰ উপৰিও আজিকালি সাহিত্য-সংগীত-চলচিত্ৰ-ৰাজনীতি আদি সকলো ক্ষেত্ৰতে উভৈনদীকৈ চলি থকা ‘বিনিময়’ প্ৰথাৰো একো উমঘাম নোপোৱা মানুহ হ’ল এই অভিজিত কলিতা! এনে এটা অজগৌৰ এনে আচৰণৰ বিৰুদ্ধাচৰণ নকৰি পাৰোঁনে বাৰু? সেয়ে আকৌ এবাৰ কৈছোঁ –\nকিন্তু এই অভিজিত কলিতা নামৰ মানুহজনে প্ৰায়েই কিছুমান অদৰকাৰী কথাত মূৰ সোমোৱাবলৈ নেৰে৷ ওখোৰা-মোখোৰা পথ একোটাৰ নিৰ্মাণ বা মেৰামতিৰ দায়িত্বত থকা লোকসকলৰ তাজমহলৰ দৰে মিহি মাৰ্বল খটোৱা ঘৰটোৰ খবৰ, নিৰপেক্ষ সংবাদৰ বাবে জীৱন-পাত কৰিবলৈ কুণ্ঠাবোধ নকৰোঁ বুলি কোৱা সাংবাদিকে দোষীৰ সৈতে দৰহম-মহৰম কৰি আচল বাতৰি লুকুৱাবলৈ কৰা প্ৰচেষ্টাৰ খবৰ, সকলোৰে চকুৰ সমুখতে আইনৰ সুৰুঙা লৈ কিছুসংখ্যক আৰক্ষী আৰু উকিলে নিৰ্দোষীক দোষী আৰু দোষীক নিৰ্দোষী সজাবলৈ কৰা নাটকৰ খবৰ, সামাজিক সংগঠনৰ আঁৰ লৈ একাংশ বুঢ়া ছাত্ৰনেতা আৰু সামাজিক কৰ্মীয়ে কৰা অসামাজিক কামৰ খবৰবোৰৰ দৰে বহু অলাগতিয়াল খবৰ কলিতাই খুচৰি খুচৰি জানিবলৈ চেষ্টা কৰে৷ সেয়ে আকৌ এবাৰ কৈছোঁ –\nএইখিনি সময়ত কাকো একো ক’ব নোৱাৰা অৱস্থা৷ নিজৰ বুলি ভাবি, অন্তৰৰ পৰা বিশ্বাস কৰি অকপটে সমষ্ট উজাৰি দিয়া মানুহবোৰেও আজকালি নিজৰ স্বাৰ্থসিদ্ধিৰ বাবে পিছফালৰ পৰা চুৰী বহুৱাই দিবলৈ মুঠেও কুণ্ঠাবোধ নকৰে৷ কোনোবাই বিশ্বাস কৰিবনে, সেই যে জাতীয় নায়কজন, বিমান বন্দৰৰ পৰা সকলোৱে উলাহেৰে আদৰি অনা মানুহজনেই আজিকালি অবৈধ বিদেশীক জাপি-গামোছাৰে আদৰিবলৈ ওলাইছে৷ তেৰাৰ এই কামত আৰু এমখা পুচ্ছবিহীন শাখামৃগইয়ো এই বিষয়টোকে লৈ লম্ফ-জম্ফ আৰম্ভ কৰি দিছে৷ তথাপিও তেৰাসৱক যধে-মধে একো ক’ব নোৱাৰোঁ৷ কিন্তু কলিতাৰ ক্ষেত্ৰত কথাটো অলপ সুকীয়া৷\nআচল কথাটো হ’ল যে এই অভিজিত কলিতা নামৰ নিমাখিত মানুহজনেও ইমানদিনে নিজে তলমূৰকৈ মনে মনে থকাৰ সময়ত কাৰো একো অসুবিধা হোৱা নাছিল৷ পিচে আজিকালি এখেতৰ দৰে নিমাখিত বুলি ভবা মানুহবোৰে কিছুমান অস্বস্তিকৰ প্ৰশ্নও সুধিবলৈ ধৰিছে৷ আচনিবোৰ, আধাৰশিলাবোৰ কেতিয়াকৈ সম্পুৰ্ণ হ’ব? বয়বস্তুৰ দাম উৰ্ধগামী কিয়? দুৰ্নীতি কিয় বন্ধ হোৱা নাই? ৰাইজৰ টকাৰে ইমানগাল অলাগতিয়াল সভা, উৎসৱ পতাৰ যুক্তি কি? ৰাইজৰ কাম কৰিম বুলি শপত খাই অহা সেৱকসকলে সদনত ধেমালি-ধুমুলা, হাই-কাজিয়া, ব্যক্তিগত লাহবিলাহৰ সামগ্ৰী বিচৰা আদি কথাই কিয় পাতে? গুৰুত্বপূৰ্ণ বিষয়বোৰৰ অলোচনাসমূহত টুলুঙা কথাৰে লঘু কৰে কিয়? এইবোৰৰ উপৰিও কলিতাৰ দৰে মানুহে হিচাপ বিচাৰিবলৈও আৰম্ভ কৰিছে৷ নিৰ্বাচন খেলিবলৈ ইমান টকা খৰচ কৰিবলৈ পাৰে কেনেকৈ? ৰাইজৰ পৰা চান্দা তোলা ৰাজনৈতিক, সামাজিক সংগঠনবোৰে ৰাজহুৱাকৈ হিচাপ কিয় দাখিল নকৰে? এইবোৰ কথাই ইকাণ-সিকাণকৈ লাহে লাহে বাঢ়ি গৈ দেশ তথা সমাজৰ স্বয়ম্ভূ সেৱকবৃন্দ আৰু আমাৰ দৰে দুতলীয়া সুবিধাবাদীসৱৰ বাবে ভয়ংকৰ ৰূপ ধাৰণ কৰিব পাৰে৷ এই সময়ত উটপখীৰ দৰে বালিত মূৰ গুজি আমি মনে মনে থাকিম জানো? গতিকে সময় থাকোঁতেই অভিজিত কলিতাৰ দৰে লোকক নিৰস্ত্ৰ কৰাটোৱেই যুগুত হ’ব৷\nতথাপিও যাকে তাকে যি তি কথা ক’ব নোৱাৰি৷ সেয়ে বহু চিন্তা-চৰ্চা কৰিহে জিন্দাবাদ-মুৰ্দাবাদ কওঁ৷ পিচে আনলৈ ভয় থাকিলেও কিন্তু অভিজিত কলিতাৰ দৰে লোকসকললৈ মুঠেও পৰোৱা নকৰোঁ৷ গতিকেই আমি সমস্বৰে কোৱাহে যুগুত-\n« মহাপলায়ন পৰ্ব – অভিজিত কলিতা\nপ্ৰলয়ঃ ড্যা বানানা বুলেট – সঞ্জীৱ কুমাৰ ভট্টাচাৰ্য »\nআকৌ এবাৰ পঢ়িলো, এইয়া তৃতীয়বাৰ হ’ল।\nআপোনাৰ লগতে সুৰ মিলাই, সিৰ ফুলাই কৈছো – অভিজিত কলিতা মুৰ্দাবাদ\nএইটো পূৰা5ষ্টাৰ..আকৌ পঢ়িলোঁ ৷\nপুনৰ পঢ়িলো৷ পুনৰবাৰ আপ্লুত হলো৷


বাজপায়ীৰ বাছ আৰু দুটি সুৰীয়া কণ্ঠ | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nবাজপায়ীৰ বাছ আৰু দুটি সুৰীয়া কণ্ঠ\nNovember 4, 2017 May 21, 2018 বিদ্যুৎ কুমাৰ ভূঞা0Comments বাজপায়ী, ভূপেন হাজৰিকা, ৰেছমা, সংগীত\n|বিদ্যুৎ কুমাৰ ভূঞা\nএকেটা মাহ। নৱেম্বৰ। ব্যৱধান দুটা বছৰ, দুটা দিন। ২০১১-ৰ ৫ নৱেম্বৰৰ দিনা হেৰাইছিল আমাৰ মৰমৰ ভূপেনদা আৰু ২০১৩-ৰ ৩ নৱেম্বৰৰ দিনটোত চিৰদিনৰ বাবে হেৰাই গৈছিল পাকিস্তানী আৰু পঞ্জাৱী লোকসংগীতৰ ‘আন এগৰাকী প্রতিমা বৰুৱা পাণ্ডে’ ৰেছমা। মই জামুগুৰিহাটৰ পৰা কলেজীয়া জীৱন এটাৰে তেজপুৰত ভৰি দিয়াৰ সময়ত অসমৰ প্রথম চিনেমা-গৃহ ‘জোনাকী’ত সুভাষ ঘাইৰ প্রথম চিনেমা ‘হিৰো’ চাইছিলো, যিখন জেকী শ্ৰুফ আৰু মীণাক্ষী শেষাদ্ৰিৰো প্রথম চিনেমা আছিল। প্রথম হিন্দী তথা ভাৰতীয় চিনেমা আছিল ৰেছমাৰ, পাৰ্শ্ব গায়িকা (Playback Singer) হিচাপে। প্রথম শুনিছোঁ সেই একক অনন্য কন্ঠধ্বনি। এটাই গান— লম্বী জুদাই…!\nগুৱাহাটীলৈ আহি মই ১৯৯২-৯৩ মানতহে ৰেছমাৰ লোকসংগীতৰ নন-ফিল্ম অডিঅ’ কেছেটবোৰ কিনিবলৈ পাইছিলো। তেওঁৰ কণ্ঠৰ নহয়, একক অনন্য কণ্ঠৰ ‘স্বকীয়তা’টো মই ৰিজাব পাৰোঁ একমাত্র আমাৰ প্রতিমাদি (প্ৰতিমা বৰুৱা পাণ্ডে)ৰ কন্ঠেৰে। একেদৰেই ভূপেন হাজৰিকাৰ কণ্ঠও পৃথিৱীতে একক, অনন্য, যিটো চিনেমাৰ যিকোনো নায়কেৰে মিল (sink) নহয়। পল ৰবচনৰ সাংগীতিক সান্নিধ্যলৈ অহা ভূপেন হাজৰিকাৰ গায়কীৰ পূৰ্বৰ গায়কীৰ সৈতে বিস্তৰ প্রভেদ। কিন্তু এটা পুৰুষসুলভ কণ্ঠ (manly voice) বুলিলে যি বুজোঁ, সেয়া ভূপেনদাক বাদ দি ভাৰততে বিৰল।\nভাৰত-পাক সম্পৰ্ক উন্নত কৰিবলৈ এবাৰ দেশৰ তদানীন্তন প্রধানমন্ত্ৰী অটলবিহাৰী বাজপায়ীৰ উদ্যোগত বাছ এখন দিল্লীৰ পৰা লাহোৰলৈ অহাযোৱা কৰিছিল। এইফালৰ পৰা যাওঁতে বাজপায়ীয়ে লগত লৈ গৈছিল দুটি বিশিষ্ট কণ্ঠ— ভূপেন হাজৰিকা আৰু জগজিৎ সিঙক। আনহাতে লাহোৰৰ পৰা দিল্লী অভিমুখী বাছখনত আহিছিল সেই সোণালী কণ্ঠ— ৰেছমা।\nলোকসংগীতৰ প্রতি টান আৰু দখল ভূপেনদাৰ সমান পৰৱৰ্তী সময়ত মই দেখা নাই। সেইবাবেই আনকি মুম্বাইৰ হিন্দী চিনেমাৰ জগততো মাত্ৰ কেইখনমান চিনেমাৰ সংগীত পৰিচালনা কৰা সত্বেও ভূপেন হাজৰিকাৰ প্রতি এক সুকীয়া সন্মান প্রকাশ কৰা হয়, যি সন্মান ভূপেনদাৰ পূৰ্বে পাইছিল একমাত্ৰ এছ ডি বৰ্মণেহে। প্রতিমাদিৰ দৰে ৰেছমাৰ কণ্ঠৰ শলাগ লৈ তেওঁৰ সৈতে কাম কৰাৰ ইচ্ছাৰ কথাও এদিন মোক কৈছিল ভূপেনদাই। সেয়া হৈ নুঠিল, হোৱাহেঁতেন হয়তো ভাৰত-পাক সংগীত আৰু সম্পৰ্কত এক অন্য মাত্রা প্রদান হ’লহেঁতেন! কিন্তু কবি নৱকান্তই এদিন মোক অন্য এক প্ৰসংগত কৈছিল— ‘বিদ্যুৎ, হেঁতেনৰ পৃথিৱীততো সকলো সম্ভৱ…!’\nআজি ভূপেনদা, ৰেছমা, প্রতিমাদি, জগজিৎ কিম্বা নৱকান্ত— এগৰাকীও নাই…; প্রতিজনৰ বাবে আছে মাথোঁ এটুপি এটুপি তপত চকুলো…!\nভূপেন হাজৰিকাৰ ছবি: বিদ্যুৎ কুমাৰ ভূঞা\n← স্নেহে আমাৰ শত শ্রাৱণৰ: এটি পুনর্নির্মাণ\nকি অময়া সুৰ ঢালিলি →\nবিদ্যুৎ কুমাৰ ভূঞা\nলেখক, সাংস্কৃতিক সাংবাদিক৷ গুৱাহাটী৷


দক্ষিণ আফ্ৰিকাৰ বিৰুদ্ধে খেলিবলগীয়া শৃংখলাৰ পূৰ্বে ভাৰতীয় শিবিৰত মুখ্যম আঘাত : কে এল ৰাহুল, কুলদীপ যাদৱ দলৰ পৰা বাহিৰ... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nদক্ষিণ আফ্ৰিকাৰ বিৰুদ্ধে খেলিবলগীয়া শৃংখলাৰ পূৰ্বে ভাৰতীয় শিবিৰত মুখ্যম আঘাত : কে এল ৰাহুল, কুলদীপ যাদৱ দলৰ পৰা বাহিৰ…\nঅসমীয়া প্ৰতিদিন ৰ দ্বাৰা\t Jun 8, 2022 ত শেষ সম্পাদনা কৰা হৈছে\nডিজিটেল ডেস্কঃ দক্ষিণ আফ্ৰিকাৰ বিৰুদ্ধে ৯ জুন বৃহস্পতিবাৰৰ পৰা আৰম্ভ হবলগীয়া টি-২০ শৃংখলাৰ পূৰ্বে ভাৰতীয় দলত মুখ্যম আঘাত। শৃংখলাটোৰ বাবে বি চি চি আইয়ে পূৰ্বে ঘোষণা কৰা অনুসৰি দলটোৰ নেতৃত্ব দিয়া হৈছিল কে এ এল ৰাহুলক। কিন্তু আঘাতৰ সমস্যাত ভূগি থকাৰ বাবেই শৃংখলাৰ মাত্ৰ কেইটামান মুহূৰ্তৰ পূৰ্বে ৰাহুলক দলৰ পৰা বাদ দিবলগীয়া হৈছে।\nঅধিনায়ক ৰাহুলক দলৰ পৰা বাদ দিবলগীয়া হোৱাত এতিয়া ভাৰতীয় দলটোক নেতৃত্ব প্ৰদানৰ দায়িত্ব প্ৰদান কৰা হৈছে ঋষভ পণ্টক। উইকেট কীপাৰ বেটছমেন পণ্টে ইতিমধ্যে ভাৰতীয় দলক নেতৃত্ব প্ৰদান কৰাৰ অভিজ্ঞতা অৰ্জন কৰিছে। সেয়েহে আশা কৰা হৈছে এই শৃংখলাত পণ্টে ভাৰতক নেতৃত্ব প্ৰদান কৰি বিজয় সাব্যস্ত কৰিব পাৰিব।\nআনহাতে আই পি এলত গুজৰাট টাইটানছক নেতৃত্ব প্ৰদান কৰি বিজয় সাব্যস্ত কৰা হাৰ্দিক পাণ্ডিয়াক এই শৃংখলাৰ বাবে উপ-অধিনায়কৰ দায়িত্ব প্ৰদান কৰা হৈছে। অৱশ্যে চিলেকশ্যন কমিটীয়ে এতিয়ালৈকে ৰাহুলৰ স্থানত কাক নিৰ্বাচিত কৰিব সেই বিষয়ে প্ৰকাশ কৰা নাই।\nআনহাতে ভাৰতীয় দলটোৰ আন এজন নিৰ্ভৰযোগ্য স্পীনাৰ কুলদীপ যাদৱোক দলৰ পৰা বাদ দিবলগীয়া হৈছে। কুলদীপ যাদৱে নেট অনুশীলনৰ সময়তে সোঁ হাতত আঘাত লাভ কৰে। ফলত তেওঁক দলৰ পৰা বাদ দিয়া হৈছে। কুলদীপৰ স্থানত কাক দলত অন্তৰ্ভুক্ত কৰা হ’ব সেই বিষয়েও চিলেকশ্যন কমিটীয়ে প্ৰকাশ কৰা নাই।\nদক্ষিণ আফ্ৰিকাৰ বাবে ঘোষণা কৰা ভাৰতীয় দলটো হ’ল- ঋষভ পণ্ট (অধিনায়ক, উইকেট কীপাৰ), হাৰ্দিক পাণ্ডিয়া (উপ-অধিনায়ক) ঋতুৰাজ গায়কোৱাড. ঈশান কিষান, দীপক হোদা, শ্ৰেয়াস আয়াৰ, দীনেশ কাৰ্তিক, ভেংকটেশ আয়াৰ, যুজবেন্দ্ৰ চাহাল, অক্সৰ পেটেল, ৰবী বিস্নয়, ভূৱনেশ্বৰ কুমাৰ, হৰ্ষেল পেটেল, অভেশ খান, আৰ্শাদ্বীপ সিং আৰু উমৰাণ মালিক।\nক্লিক কৰি পঢ়কঃ ২২ বছৰো অধিক সময় আন্তঃৰাষ্ট্ৰীয় ক্ৰিকেটত দপদপাই অৱশেষত অৱসৰ ল’লে মিথালী ৰাজে…\nএফালে মন্ত্ৰীত্ব সম্প্ৰসাৰণ আনফালে দুৰ্নীতি নিবাৰক শাখাৰ অভিযানঃ বিপদত বিধায়ক ৰূপজ্যোতি!\nআৰ্থিক দৈন্যতাকো নেওচি উজ্বলিল বটদ্ৰৱাৰ মৃদুস্মিতা, জ্যোতিকা, ৰাজশ্ৰী, অনামিকা…


ফোনৰ ইণ্টাৰনেট অন নকৰাকৈ WhatsApp কেনেকৈ কৰিব?– News18 assam\nএতিয়া আপোনাৰ স্মাৰ্টফোনত ইণ্টাৰনেট নোহোৱাকৈ ব্যৱহাৰ কৰিব পাৰিব WhatsApp, কেনেকৈ সম্ভৱ হ'ব এয়া ?\nনতুন সুবিধা মুকলি হোৱাৰ পিছত ব্যৱহাৰকাৰীসকলে ফোনৰ ইণ্টাৰনেট অন নকৰাকৈ WhatsAppৰ ৱেব সংস্কৰণ ব্যৱহাৰ কৰিবলৈ সক্ষম হ'ব।\nLast Updated : May 11, 2021, 15:30 IST\nহোৱাটছএপ (WhatsApp) হৈছে পৃথিৱীৰ আটাইতকৈ বেছি ব্যৱহৃত ইনষ্টেণ্ট মেচেজিং এপ (Instant Messaging App)। ফেচবুকে ক্ৰয় কৰাৰ পিছত আমি হোৱাটছএপত বহুতো পৰিৱৰ্তন দেখিবলৈ পাইছোঁ। হোৱাটছএপে এতিয়া এনে এটা সুবিধা মুকলি কৰবলৈ গৈ আছে যিটো ব্যৱহাৰকাৰীয়ে দীৰ্ঘদিনৰ পৰা অপেক্ষা কৰি আছিল।\nইনষ্টেণ্ট মেচেজিং এপটোৱে নিৰন্তৰ নতুন সুবিধা যোগ কৰি আছে আৰু কেইবাটাও নতুন সুবিধাৰ ওপৰত কাম চলি আছে। বৰ্তমান সময়ত ব্যৱহাৰকাৰীসকলে ফোনৰ লগতে ৱেব সংস্কৰণ (WhatsApp web)তো হোৱাটছএপ ব্যৱহাৰ কৰে। হোৱাটছএপ ৱেব সংস্কৰণ ব্যৱহাৰ কৰিলে, ব্যৱহাৰকাৰীয়ে সদায় ফোনত ইণ্টাৰনেট অন ৰাখিবলগীয়া হয়। এই নতুন সুবিধা মুকলি হোৱাৰ পিছত ব্যৱহাৰকাৰীসকলে ফোনৰ ইণ্টাৰনেট অন নকৰাকৈ ইয়াৰ ৱেব সংস্কৰণ ব্যৱহাৰ কৰিবলৈ সক্ষম হ'ব।\nHackReadৰ এক প্ৰতিবেদন অনুসৰি, হোৱাটছএপৰ ৱেব সংস্কৰণত ব্যৱহাৰকাৰীয়ে QR কোড স্কেন কৰাৰ প্ৰয়োজন নহ'ব। কোম্পানীটোৱে হোৱাটছএপ ৱেব সংস্কৰণৰ বাবে সক্ৰিয় ম'বাইল সংযোগৰ প্ৰয়োজনীয়তা নোহোৱা কৰিবলৈ গৈ আছে।\nঅৱশ্যে, ব্যৱহাৰকাৰীসকলে হোৱাটছএপ চলাই থকা ডেস্কটপত ইণ্টাৰনেট বাধ্যতামূলক হ'ব। হোৱাটছএপে বৰ্তমান এই সুবিধাটো পৰীক্ষা কৰি আছে, যাক ব্যৱহাৰকাৰীসকলে শীঘ্ৰেই ব্যৱহাৰ কৰিবলৈ সক্ষম হ'ব।\nপ্ৰতিবেদন অনুসৰি, এই সুবিধাটো পৰীক্ষা কৰাত অংশগ্ৰহণ কৰা লোকসকলে এতিয়াও এটা মেছেজ দেখা পায়। এই মেছেজটোৱে সূচিত কৰে যে ডেস্কটপ এপ বা ৱেব সংস্কৰণত হোৱাটছএপ ব্যৱহাৰ কৰিবলৈ আপুনি ফোন এটা সংযোগ কৰাৰ প্ৰয়োজন নাই। এই সুবিধাটো একেটা সময়ত সৰ্বাধিক ৪ টা ডিভাইচত ব্যৱহাৰ কৰিব পাৰি।\nএই সুবিধাসমূহ মাল্টি-ডিভাইচৰ অংশ হ'ব পাৰে\nবিশেষজ্ঞসকলে বিশ্বাস কৰে যে হোৱাটছএপৰ এই নতুন সুবিধাটো মাল্টি-ডিভাইচ সুবিধাৰ অংশ হ'ব পাৰে। মাল্টি-ডিভাইচ সুবিধাত, ব্যৱহাৰকাৰীসকলে একে সময়তে চাৰিটা ডিভাইচত এটা হোৱাটছএপ একাউণ্ট ব্যৱহাৰ কৰিবলৈ সক্ষম হ'ব। মাল্টি-ডিভাইচ সুবিধাটোৰ বাবে মুখ্য ডিভাইচত ইণ্টাৰনেট সংযোগৰ প্ৰয়োজন নহ'ব। হোৱাটছএপে এই সুবিধাটো এতিয়াও পৰীক্ষা কৰি আছে।\nFirst published: May 11, 2021, 15:30 IST\nTech NewswhatsappWhatsApp features\nVideo: বিস্ময়কৰ ভিডিঅ'! দাওদাওকৈ জ্বলি থকা বিবাহমণ্ডপত অতিথিয়ে লৈ থাকিল খাদ্যৰ জুতি\nAASU Leader Killed: যোৰহাটত উদণ্ড যুৱকে মৰিয়াই হত্যা কৰিলে আছু নেতাক, বাইকেৰে খুন্দিওৱা ঘটনাৰ বাবে আক্ৰমণ


Mebalfa in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Mebalfa ar byavahar, ppali, parshwakriya, upkaar, kriya-pratikriya aaru satarkatabani\nMebalfa 10 Tablet SR\nMebalfa के सारे विकल्प देखें\nMebalfa ৰ লাভ আৰু ব্যৱহাৰসমূহ- Mebalfa Benefits & Uses in Assamese- Mebalfa ar laabh aaru byavaharsamuh\nMebalfa ৰ পালি আৰু সেয়া কেনেদৰে ল'ব- Mebalfa Dosage & How to Take in Assamese - Mebalfa ar paali aaru xeya kenedore lobo\nMebalfa ৰ পাৰ্শ্চক্ৰিয়াসমূহ- Mebalfa Side Effects in Assamese- Mebalfa ar parshwakriyasamuh\nMebalfa সংক্ৰান্ত সতৰ্কতাবাণীসমূহ- Mebalfa Related Warnings in Assamese- Mebalfa xonkranta xatarkatabanisamuh\nMebalfa মতভেদসমূহ- Mebalfa Contraindications in Assamese- Mebalfa nishedhsamuh\nMebalfa ৰ বিষয়ে সততে সোধা প্ৰশ্নসমূহ- Frequently asked Questions about Mebalfa in Assamese- Mebalfa ar bikhoye satate xodha prashnasamuh\nখাদ্য আৰু মদৰ সৈতে Mebalfa ক্ৰিয়া-প্ৰতিক্ৰিয়া- Mebalfa Interactions with Food and Alcohol in Assamese- khadya aaru modor xoite Mebalfa kriya-pratikriya\nMebalfa ৰ লাভ আৰু ব্যৱহাৰসমূহ - Mebalfa Benefits & Uses in Assamese - Mebalfa ar laabh aaru byavaharsamuh\nMebalfa তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMebalfa ৰ পালি আৰু সেয়া কেনেদৰে ল'ব - Mebalfa Dosage & How to Take in Assamese - Mebalfa ar paali aaru xeya kenedore lobo\nMebalfa-ৰ উপাদানসমূহ - Mebalfa Active Ingredients in Assamese - Mebalfa-ar upadaansamuh\nMebalfa ৰ পাৰ্শ্চক্ৰিয়াসমূহ - Mebalfa Side Effects in Assamese - Mebalfa ar parshwakriyasamuh\nগৱেষণাৰ ভিত্তিত, Mebalfa ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMebalfa সংক্ৰান্ত সতৰ্কতাবাণীসমূহ - Mebalfa Related Warnings in Assamese - Mebalfa xonkranta xatarkatabanisamuh\nMebalfa-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nMebalfaৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Mebalfa নাখাব আৰু আপোনাৰ চিকিতসকৰ পৰামৰ্শ লওক।\nMebalfa-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nMebalfa এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Mebalfa কি প্ৰভাৱ দেখা গৈছে?\nMebalfaৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Mebalfa কি প্ৰভাৱ দেখা গৈছে?\nMebalfaৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Mebalfa ৰ কি প্ৰভাৱ দেখা গৈছে?\nMebalfaএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nMebalfa মতভেদসমূহ - Mebalfa Contraindications in Assamese - Mebalfa nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Mebalfa লোৱা অনুচিত যাতে -\nMebalfa ৰ বিষয়ে সততে সোধা প্ৰশ্নসমূহ - Frequently asked Questions about Mebalfa in Assamese - Mebalfa ar bikhoye satate xodha prashnasamuh\nএই Mebalfa-এ অভ্য়াস বা নিচাৰ সৃষ্টি কৰে নেকি?\nMebalfaৰে অভ্যাস গঠনৰ কোনো কথাৰ প্ৰতিবেদন পোৱা নাই।\nMebalfa লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, চিকিত্সা পৰামৰ্শ অনুসাৰেহে Mebalfa লওক।\nনহয়, Mebalfaয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Mebalfa ক্ৰিয়া-প্ৰতিক্ৰিয়া - Mebalfa Interactions with Food and Alcohol in Assamese - khadya aaru modor xoite Mebalfa kriya-pratikriya\nখাদ্য আৰু Mebalfaৰ ক্ৰিয়া-প্ৰতিক্ৰিয়া\nখাদ্যৰ সৈতে Mebalfa লোৱাট নিৰাপদ।\nমদ আৰু Mebalfaৰ মাজৰ প্ৰতিক্ৰিয়া\nগৱেষণাৰ অভাৱত, Mebalfa লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।


xukhdukh.com February 20, 2014 goodnews,\n১. লোকসভাৰ অনাগত নিৰ্বাচনত ভোটদান কৰি দেশৰ ভৱিষ্যত নিৰ্ধাৰণ কৰিব দেশৰ ১০কোটি নতুন ভোটাৰে। ৮১.৮কোটি ভোটাৰে অংশ লব লগা এই নিৰ্বাচনত একোজন লোকসভাৰ প্ৰাৰ্থীয়ে কৰিব পৰা ব্যয়ৰ উচ্চ সীমা ৪০লাখ টকাৰ পৰা ৭০লাখ টকালৈ বৃদ্ধি কৰিলে নিৰ্বাচনী আয়োগে। ছটা পৰ্যায়ত নিৰ্বাচনত অনুষ্ঠিত কৰিব বুলিও দিলে ইংগিত।\n"ইয়াৰুংগম" উপন্যাসৰ নায়ক এতিয়া ঘৰমুৱা....\n৯৪ বছৰীয়া পৃথিৱীৰ জ্যেষ্ঠতম কৰ্মৰত সাংসদ ৰিছাং কেইছিং।\nনিজৰ কাৰ্যকাল সামৰি শেষবাৰৰ বাবে সংসদ এৰাৰ মুহূৰ্তত\n২. ধ্ৰুৱজ্যোতি গগৈলৈ জাৰ্মান সংগীত প্ৰতিষ্ঠানৰ সন্মান। বিশ্বৰ প্ৰথম স্থানৰ ভোকেল এডিটিং ছফটৱেৰ "মেলোডাইন"ৰ প্ৰস্তুতকাৰী জাৰ্মান সংস্থা চেলিমনীৰ নিজস্ব শিল্পী হিচাবে স্বীকৃতি লাভ কৰিছে মুম্বাইত কৰ্মৰত সংগীত শিল্পী ধ্ৰুৱজ্যোতি গগৈয়ে। উল্লেখযোগ্য যে তেওঁ ক্ৰিছ-৩ ছবিৰ "ৰঘুপতি ৰাঘৱ" শীৰ্ষক গীতটিৰ সংগীত ব্যৱস্থাপনাও গগৈদেৱেই কৰিছিল।\n৩.তেজপুৰৰ ঐতিহাসিক বাণ থিয়েটাৰ অহা ২২-২৩ ফেব্ৰুৱাৰীত সদৌ অসম শিশু নাট প্ৰতিযোগিতাৰ আয়োজন কৰিছে পদ্মনাথ গোহাঞিবৰুৱা সোঁৱৰণী সমিতিয়ে। এই প্ৰতিযোগিতাত বিশটাতকৈ অধিক দলে অংশগ্ৰহণ কৰিব। ২৩ তাৰিখে পুৱা শিশুসকলৰ মাজত এখনি ৰচনা প্ৰতিযোগিতাৰো আয়োজন কৰাৰ কথা আয়োজকে জনাইছে।\n৪. গুৱাহাটীৰ গড়চুকত স্থাপিত হব হায়াট' ইনষ্টিটিউট অৱ কেঞ্চাৰ এণ্ড ৰিচাৰ্ছ চেণ্টাৰ। জ্যোতি চিত্ৰবনৰ ৰুদ্ৰ বৰুৱা প্ৰেক্ষাগৃহত প্ৰতীকীৰূপত ইয়াৰ আধাৰশিলা স্থাপন কৰিলে শ্ৰীমন্ত শংকৰদেন ইউনিভাৰ্ছিটী অৱ হেলথ ছায়েঞ্চৰ উপাচাৰ্য ডাঃ উমেশ চন্দ্ৰ শৰ্মাই। এই উদ্যোগ গ্ৰহণ কৰিছে হায়াট' ফাউণ্ডেচন নামৰ দাতব্য ন্যাসে।\n5. উত্তৰ পূৰ্বাঞ্চললৈ প্ৰথমবাৰৰ বাবে আহিব মদিনাৰ ধৰ্মগুৰু ফজিলাডুশ্ব শ্বেখ ডঃ আব্দিল মহছিন আলক্কাছিম। অহা ২৮ ফেব্ৰুৱাৰীত নগাঁও জিলাৰ আমনিৰ শিয়ালেখাইতী পথাৰত হব লগা "আজমতে ছাহাবা সন্মিলন"ত প্ৰায় ২০লাখ লোক সমবেত হব বুলি আশা প্ৰকাশ কৰিছে সৰ্বভাৰতীয় জমিয়ত উলেমা হিন্দে। ইয়াৰ বাবে ২০০০ বিঘা কৃষি ভূমি পৰিস্কাৰ কৰি সমূহীয়া নামাজৰ বাবে প্ৰস্তুতি চলোৱাৰ খবৰো জানিব পৰা গৈছে।\n৬. ধিঙত ডঃ ভূপেন হাজৰিকাৰ সুদৃশ্য প্ৰতিমূৰ্তি স্থাপন কৰিলে ধিং পৌৰসভাই। শেৱালি কবি ৰত্নকান্ত বৰকাকতিৰ জন্মস্থানখনত অচিৰেই কবি গৰাকীৰো এক প্ৰতিমূৰ্তি স্থাপন কৰিব বুলি পৌৰপতি ৰাম অযোধ্যাপ্ৰসাদ সিঙে ৰাজহুৱাকৈ ঘোষণা কৰে।\n৭. অসমৰ দুয়োখন পাৰ্বত্য জিলাত জাপান চৰকাৰৰ সহযোগত জাইকা নামৰ অনুষ্ঠানৰ জৰিয়তে ৰূপায়িত হব ১০০০কোটি টকাৰ প্ৰকল্প। পশুপালন, জনস্বাস্থ্য আদি বিষয়ত ৰূপায়িত হব লগা এই প্ৰকল্পৰ ৮০% ধন জাপান চৰকাৰে বহন কৰিব বুলি ঘোষণা কৰিলে পাৰ্বত্য এলেকা উন্নয়ন মন্ত্ৰী খৰছিং ইংতিয়ে।\n৮. উদণ্ড ব্যৱহাৰ তথা বিপদজনক গাড়ীচালনাৰ অভিযোগৰ ফলত কালি পৰিবহণ বিভাগে গুৱাহাটীৰ চিটিবাছ সমূহৰ বিৰুদ্ধে চলালে অভিযান। এই অভিযানত ৫জন ড্ৰাইভাৰৰ লাইচেঞ্চ বাতিল কৰাৰ লগতে ১২খনকৈ বাছৰো অনুজ্ঞাপত্ৰ বাতিল কৰাৰ খবৰ পোৱা গৈছে।\n৯. কাজিৰঙা গলফ ৰিজৰ্টত আয়োজিত হৈছে অসম ইণ্টাৰনেচনেল ডিপ্লমেট আমন্ত্ৰণমূলক গলফ মীট-২০১৪। ২১-২২ ফেব্ৰুৱাৰীত এই আয়োজন কৰিছে অসম পৰ্যটন বিকাশ নিগমে।\n১০. গোৱালপাৰা জিলাৰ কৃষ্ণাই হাব্ৰাঘাট হাইস্কুলৰ ৭৫বৰ্ষপুৰ্তি উপলক্ষে মহাৰজত জয়ন্তী উদযাপনৰ বাবে চলিছে ব্যাপক প্ৰস্তুতি। অহা ৫-৭ এপ্ৰিলত বৰ্ণাঢ্য কাৰ্যসূচীৰে এই জয়ন্তী উদযাপন কৰা হব।\n১১. সদৌ অসম চাওতালী সাহিত্য সভাৰ ওদালগুৰি জিলা সমিতিৰ ২৪তম বাৰ্ষিক অধিবেশনখনি আজিৰে পৰা তিনিদিনীয়াকৈ ওদালগুৰি জিলাৰ ঝকৰাগাঁৱত অনুষ্ঠিত হৈছে। শিক্ষা বিষয়ক আলোচনা চক্ৰ, সাংস্কৃতিক শোভাযাত্ৰা আদি কাৰ্যসূচীৰ লগতে হব লগা মুকলি সভাত মুখ্য অতিথি ৰূপে অংশ লব বিটিচি প্ৰধান হাগ্ৰামা মুহিলাৰীয়ে।\n১২. ডিব্ৰুগড় ক্ৰিকেট ক'চিং চেণ্টাৰৰ উদ্যোগত কালিৰে পৰা জালান আউটডৰ ষ্টেডিয়াম খেলপথাৰত অনুষ্ঠিত হৈছে ছিমাং আৰ্নল্ড ফুলাৰী ১৪বছৰ অনুৰ্ধ আন্তঃ ক্ৰিকেট ক'চিং চেণ্টাৰ প্ৰতিযোগিতা। জিলাখনৰ আঠটা দলে ইয়াত অংশগ্ৰহণ কৰিছে।\n১৩. মিচিং জনগোষ্ঠীৰ কৃষি-কেন্দ্ৰিক উতসৱ আলি-আয়ে-লিগাঙ উলাহ-উদ্দীপনাৰ মাজেৰে পালন কৰিলে ৰাজ্যবাসীয়ে। পৰম্পৰাগত খাদ্য, পানীয়, গীত নৃত্যৰ মাজত আপোন-পাহৰা হ'ল জনগোষ্ঠীটোৰ লগতে আন আন অসমীয়া ৰাইজেও।\n১৪. ডিব্ৰুগড় জিলা কিক বস্কিং সন্থাৰ উদ্যোগত অহা ২১-১৩ মাৰ্চত আয়োজিত হৈছে দ্বিতীয় সদৌ অসম কিক বক্সিং প্ৰতিযোগিতা। আগ্ৰহী প্ৰতিযোগীয়ে ৯৮৫৪৬-৮১৯৯০ নম্বৰত যোগাযোগ কৰিব পাৰিব।\n১৫. ডিমৰীয়াৰ অগ্ৰণী সাংস্কৃতিক অনুষ্ঠান বিষ্ণু জ্যোতি কলা-কেন্দ্ৰ, মালয়বাৰীৰ উদ্যোগত সফল ভাৱে অনুষ্ঠিত হৈ যায় পঞ্চম বাৰ্ষিক একাংক নাট প্ৰতিযোগিতাখনিৰ। আঠটা দলে অংশ লোৱা এই প্ৰতিযোগিতাত চতিয়াৰ অংকুৰ নাট্যদলে "অনুভৱ" শীৰ্ষক নাটকৰ বাবে শ্ৰেষ্ঠদলৰ সন্মান লাভ কৰে।


এন আৰ চি: এক বস্তুনিষ্ঠ, বিজ্ঞানসন্মত, গ্ৰহণযোগ্য আৰু সমস্যানাশক দলিল\nএকাংশ অসমীয়াই এন আৰ চিৰ চূড়ান্ত তালিকাখনক আদৰণি জনোৱাৰ বিপৰীতে আন একাংশই তাক অসমীয়া জাতিৰ মৃত্যুবাণ বুলি অভিহিত কৰি নাকচ কৰিব খুজিছে। দ্বিতীয়চামে কি কাৰণে নাকচ কৰিব বিচাৰিছে? তেওঁলোকৰ মতে এন আৰ চিয়ে তালিকাভুক্ত নকৰা লোকৰ সংখ্যাটো– মানে ১৯ লাখ– অপ্ৰত্যাশিতভাৱে কম হৈছে আৰু বহু বিদেশী বাংলাদেশীৰ নাম তাত সোমাই পৰিছে। তেওঁলোকৰ প্ৰত্যাশিত সংখ্যাটো কি আছিল আৰু সেই প্ৰত্যাশাৰ ভিত্তি কি আছিল?\nতেওঁলোকৰ প্ৰত্যাশাৰ সংখ্যাটো নিৰ্দিষ্ট নহয়, কিন্তু অতি কমেও চল্লিশ লাখমান মানুহ এন আৰ চিৰ বাহিৰত থাকিলে তেওঁলোক আশ্বস্ত হ’লহেঁতেন বুলি ধাৰণা হয়। অৱশ্যে নাকচকৰ্তাসকলৰ মাজৰে এটা উপাংশই বাদ পৰা লোকৰ সংখ্যা এক কোটিমান হ’লেহে স্বস্তি পালেহেঁতেন। কথা হ’ল, এনে প্ৰত্যাশাৰ ভিত্তি কি? কোনো কোনো নাকচকৰ্তাৰ বাবে ভিত্তিৰ একো দৰকাৰ নায়েই– বিশুদ্ধ অনুমান আৰু অপৰীক্ষিত পূৰ্বধাৰণাই তেওঁলোকৰ বাবে ভিত্তি! তেওঁলোকৰ কথা বাদ দিলোঁ। কিন্তু, আনসকলৰ বাবে সেই ভিত্তি হৈছে সময়ে সময়ে মুখ্য মন্ত্ৰী, কেন্দ্ৰীয় মন্ত্ৰী আদিৰ দৰে শীৰ্ষ চৰকাৰী পদাধিকাৰীয়ে প্ৰকাশ কৰা একোটা সংখ্যা।\nউদাহৰণস্বৰূপে, ১৯৯১-৯৬ৰ সময়ছোৱাত তদানীন্তন মুখ্য মন্ত্ৰী হিতেশ্বৰ শইকীয়াই অসমত ৩০ লাখ বিদেশী আছে বুলি বিবৃতি দিছিল। তাৰ পিছতেই তেওঁ আকৌ “অসমত এজনো বিদেশী নাই” বুলিও প্ৰকাশ কৰিছিল। ১৯৯৭ চনত তেতিয়াৰ কেন্দ্ৰীয় গৃ্হ মন্ত্ৰী ইন্দ্ৰজিৎ গুপ্তই সংসদত কৈছিল যে অসমকে ধৰি সমগ্ৰ দেশত এক কোটি বিদেশী আছে। ২০০৪ চনত কেন্দ্ৰীয় গৃ্হ ৰাজ্য মন্ত্ৰী প্ৰকাশ জয়ছোৱালে সংসদত ক’লে যে অসমত ৫০ লাখ বিদেশী আছে, গোটেই দেশত আছে এক কোটি বিশ লাখ। ২০১৪-১৮-ৰ সময়ছোৱাত কেন্দ্ৰীয় গৃ্হ ৰাজ্য মন্ত্ৰী কিৰেন ৰিজিজুৱে ক’লে যে দেশত দুই কোটি বিদেশী আছে। সময়ে সময়ে আন আন হিচাপো ওলাইছে।\nনাকচৰ এই ভিত্তিবোৰৰ ভিত্তি কিমান সবল ভাবি চাওঁ আহক। প্ৰথম কথা, এই সংখ্যাবোৰৰ বৈচিত্ৰ্য ইমান বেছি যে এই আটাইবোৰ একেলগে শুদ্ধ হ’ব নোৱাৰে। ইয়াৰ খুব বেছি এটা হিচাপ শুদ্ধ হ’ব পাৰে– বাকীবোৰ অশুদ্ধ হ’বলৈ বাধ্য। যুক্তিৰে ভাবি চাওক, যদি চৰকাৰৰ গুৰুত্বপূৰ্ণ পদবীত থকা লোকে প্ৰকাশ কৰা সংখ্যা অশুদ্ধ হ’বই পাৰে, তেন্তে “চৰকাৰীভাৱে প্ৰকাশ কৰা সংখ্যা” আমাৰ প্ৰত্যাশাৰ যুক্তিপূৰ্ণ ভিত্তি কেনেকৈ হ’ব পাৰে। চৰকাৰীভাৱে প্ৰকাশিত সংখ্যাবোৰৰ যদি সামঞ্জস্য থাকিলহেঁতেন তেন্তে কথা বেলেগ আছিল। দ্বিতীয়তে, মন্ত্ৰী, মুখ্য মন্ত্ৰী, ৰাজ্যপাল আদিয়ে কি বস্তুনিষ্ঠ পদ্ধতিৰ আলমত হিচাপ কৰি এই সংখ্যাসমূহ প্ৰকাশ কৰিছিল? এন আৰ চি উন্নীতকৰণ প্ৰক্ৰিয়াত এতিয়া যিদৰে ৫৫ হাজাৰ চৰকাৰী কৰ্মচাৰী জড়িত বৃহৎ ফৌজ এটাই চাৰিবছৰ নিৰন্তৰ কাম কৰি, প্ৰত্যেক ব্যক্তিৰ বিভিন্ন নথি-পত্ৰ পৰীক্ষা কৰি স্বদেশী-বিদেশীৰ সংখ্যা নিৰ্ধাৰণ কৰিছে, তাৰ হাজাৰ ভাগৰ এভাগো শ্ৰম আৰু অধ্যয়ন মন্ত্ৰী-মুখ্য মন্ত্ৰী-ৰাজ্যপালসকলে প্ৰকাশ কৰা সংখ্যাৰ পিছত নিযুক্ত হৈছিলনে? খাটাংকৈ ক’ব পাৰি যে উক্ত সংখ্যাবোৰৰ ভিত্তিত আছিল অনুমান আৰু নানা তৰহৰ ৰাজনৈতিক অভিপ্ৰায়। গতিকে, আজি এন আৰ চি নাকচ কৰিব খোজাসকলে যিহৰ ভিত্তিত নাকচ কৰিব খুজিছে সেয়া যুক্তিসন্মত ভিত্তি নহয়েই।\nকোনো কোনোৱে এন আৰ চি পুণৰীক্ষনৰ দাবী তুলিছে। এই দাবীৰ অন্তৰালৰ ঘাই কাৰণ তিনিটা– ১) এন আৰ চিখন সম্পূৰ্ণ ত্ৰুটিমুক্ত হোৱা নাই, ২) এওঁলোকৰ মনতো বিদেশীৰ সংখ্যাক লৈ এবিধ পূৰ্বধাৰণা বিদ্যমান আৰু ৩) বিদেশীৰ সংখ্যা যিমানে কমে ঐতিহাসিক অসম আন্দোলনৰ যৌক্তিক ভিত্তি সিমানে দুৰ্বল হয় বুলি এওঁলোকৰ এটা ভয় আছে। মহামান্য উচ্চতম ন্যায়ালয়ে ইয়াৰ আগতেই পুণৰীক্ষনৰ এনে দাবী নাকচ কৰিছে, কাৰণ তেনে পুণৰীক্ষন হৈ গৈছে বুলি আৰু নতুনকৈ পুনৰীক্ষনৰ দৰকাৰ নাই বুলি উচ্চতম ন্যায়ালয় পতিয়ন গৈছে। তৎসত্ত্বেও বিপুলসংখ্যক মানুহৰ মনৰ খু-দুৱনি মাৰ নিয়াই এন আৰ চিৰ প্ৰতি আস্থাৰ পৰিৱেশ ৰচাৰ স্বাৰ্থত উচ্চতম ন্যায়ালয়ে যদি পুণৰীক্ষনৰ বিষয়টো পুণৰ্বিবেচনা কৰে, তেন্তে সেই পদক্ষেপক আমি আদৰণি জনাম। কিন্তু, প্ৰতীক হাজেলাই কোৱাৰ দৰে যদি ইতিমধ্যে ২৭% লোকৰ নথি পুণৰীক্ষন কৰা হৈছে বুলি উচ্চতম ন্যায়ালয় নিশ্চিত, তেন্তে পুণৰীক্ষনৰ প্ৰক্ৰিয়া আকৌ চলাৰ সম্ভাৱনা দুৰ্বল।\nকোনো কোনো খিলঞ্জীয়া আৰু বৈধ ভাৰতীয় নাগৰিকো এন আৰ চিৰপৰা বাদ পৰিছে বুলি নিশ্চিত তথ্য আছে। সেইফালৰপৰা এন আৰ চি ত্ৰুটিমুক্ত নহয়। কিন্তু, এই ত্ৰুটি আতৰোৱাৰ ব্যৱস্থাও প্ৰক্ৰিয়াটোৰ মাজত আছে। বাদ পৰাসকলে চাৰিমাহ সময় পাব নিজৰ নাগৰিকত্ব প্ৰমাণ কৰিবলৈ। কিন্তু, বৈধ নাগৰিক বাদ পৰি যোৱা ত্ৰুটিটোৰ তাৎপৰ্য কি? তাৎপৰ্য দুটা– ১) এন আৰ চিখন সম্পূৰ্ণ শুদ্ধ হোৱা নাই আৰু ২) এন আৰ চিত নাম অন্তৰ্ভুক্ত হোৱাটো অতি কঠোৰ প্ৰক্ৰিয়া এটাৰ মাজেদিহে সম্ভৱ হৈছে। লাখ লাখ বিদেশীয়ে জাল নথিৰে নাম অন্তৰ্ভুক্ত কৰিছে বুলি যি অভিযোগ একাংশই কৰিছে তাৰ যৌক্তিক ভিত্তি ঠুনুকা।\nযদিও সদ্যপ্ৰকাশিত এন আৰ চিত কিছু ত্ৰুটি ৰৈ গৈছে তথাপি অসমত অবৈধ বিদেশীৰ সংখ্যাক লৈ অৰ্ধ শতাব্দীজুৰি চলি অহা আখ্যান, কল্পনা, পূৰ্বধাৰণা আৰু ৰাজনৈতিক উদ্দেশ্যনিহিত প্ৰচাৰৰ তুলনাত এই এন আৰ চি হেজাৰগুণে বেছি শুদ্ধ, প্ৰণালীবদ্ধ, বস্তুনিষ্ঠ আৰু বিজ্ঞানসন্মত। ইয়াক অগ্ৰাহ্য কৰিলে অথবা নতুনকৈ আৰু এখন এন আৰ চি তৈয়াৰ কৰিব গ’লে অসাধাৰণ বেমেজালি হ’ব; বহু সময়, শক্তি, ধনৰ শৰাধ হ’ব আৰু মূৰকত আখ্যান-বিশ্বাসীসকলক আশ্বস্ত কৰিব পৰাকৈ বিদেশীৰ বৃহৎ সংখ্যা এটাও ওলোৱাৰ সম্ভাৱনা ক্ষীণ। সেয়ে বিপুল সময়-শক্তি-ধনৰ প্ৰয়োগেৰে সমাধা কৰা এক ব্যাপক কৰ্মকাণ্ডৰ ফল এই এন আৰ চি গ্ৰহণ কৰি তাৰ ভিত্তিত দীৰ্ঘদিনীয়া বিদেশী সমস্যাৰ অন্ত পেলাব লাগে আৰু জাতিটোৰ লগতে ৰাজ্যখনেও সৰ্বাংগীন প্ৰগতিৰ দিশত নতুন প্ৰতিজ্ঞাৰে আগবাঢ়িব লাগে। ৰাইজে গমি চাওক– ইয়াৰ আগতে ইমান ব্যাপকভাৱে আৰু প্ৰণালীবদ্ধভাৱে প্ৰতিজন মানুহৰ বিভিন্ন নথিৰ পুংখানুপুংখ পৰীক্ষাৰে কোনোবাই স্বদেশী-বিদেশীৰ সংখ্যা গণনা কৰিছিল নেকি? নগণাকৈয়ে প্ৰকাশ কৰা আনুমানিক সংখ্যাক বিশ্বাস কৰিম নে এজন এজনকৈ কৰা গণনাৰ ভিত্তিত পোৱা সংখ্যাক বিশ্বাস কৰিম? জাতিটোৱে, ৰাজ্যখনে বস্তুনিষ্ঠ বিজ্ঞানৰ পথ ল’ব নে অবৈজ্ঞানিক, পূৰ্বধাৰণাৰ পথ ল’ব?\nএচামে ভাবিছে যে অসম চুক্তিয়েই কাল! কাৰণ অসম চুক্তি অনুসৰি অসমত নাগৰিকত্বৰ ভিত্তিবৰ্ষ ১৯৭১ নহৈ ১৯৫১ হোৱা হ’লে এন আৰ চিৰপৰা বাদ পৰা লোকৰ সংখ্যা বহুত বেছি হ’লহেঁতেন বুলি তেওঁলোকে ভাবে। এওঁলোকৰ বহুতেই অসম চুক্তিখনকে হেঙাৰ গণ্য কৰি তাক বাতিল কৰিব খোজে। আমি ভাবোঁ, এনে চিন্তাত কেবাটাও প্ৰমাদ আছে– ১) ১৯৫১ চন বুলি নাগৰিকত্বৰ কোনো ভিত্তিবৰ্ষ ভাৰতত নাই। “সমগ্ৰ দেশৰ বাবে ১৯৫১, কেৱল অসমৰ বাবে ১৯৭১ কিয়”– এইটো এক অজ্ঞতা-প্ৰসুত অৰ্থহীন আৱাজ। ২) কেনেবাকৈ অসম চুক্তি বাতিল হৈ পৰিলে হিতে বিপৰীত হ’ব। কাৰণ অসম চুক্তিয়ে দিয়া ভিত্তিবৰ্ষ ১৯৭১ অনুসৰি বাদ পৰিব লগা সকলো লোকেই ভাৰতীয় সংবিধান অনুসৰি ভাৰতীয় নাগৰিক হৈ পৰিব। অসম চুক্তিক ভুলতে হেঙাৰ বুলি ভবাসকলে হয় নিজেই নাজানে, নহয় ৰাইজক নজনায় যে ভাৰতৰ সংবিধান অনুসৰি ১৯৫০ চনৰ ২৬ জানুৱাৰি আৰু ১৯৮৭ চনৰ ১ জুলাইৰ মাজত ভাৰতত জন্মা যিকোনো ব্যক্তি জন্মসূত্ৰে ভাৰতৰ নাগৰিক। আকৌ, ১৯৮৭ চন আৰু ২০০৪ চনৰ ভিতৰত ভাৰতত জন্মা ব্যক্তিৰ পিতৃ-মাতৃৰ যিকোনো এগৰাকী ভাৰতীয় হ’লেই উক্ত ব্যক্তিও ভাৰতীয় বুলি পৰিগণিত হ’ব। তাৰোপৰি, ২০০৪ চনৰ পিছত ভাৰতত জন্মা লোকৰ পিতৃ-মাতৃৰ দুয়োগৰাকী যদি ভাৰতীয় হয় বা এগৰাকী ভাৰতীয় হৈ আনগৰাকী যদি অবৈধ অনুপ্ৰৱেশকাৰী নহয়, তেন্তে উক্ত লোকগৰাকী ভাৰতীয় নাগৰিক হ’ব। অৰ্থাৎ অসম চুক্তিৰ জোৰতহে কেইলাখমান লোক আজি বিদেশী বুলি পৰিগণিত হৈছে। সেইখন কেনেবাকৈ নাকচ হৈ পৰিলেই বাদ পৰাখিনিকো ভাৰতৰ সংবিধানে ভাৰতীয় নাগৰিকৰূপে স্বীকৃতি দিব। ৩) নাগৰিকত্বৰ ভিত্তিবৰ্ষ ১৯৫১ কৰাটো সহজ নহ’ব। কাৰণ, ১৯৫১ চনত বাংলাদেশ বুলি দেশ এখন নাছিলেই। তদুপৰি, অসম চুক্তিত থকা ১৯৭১ চনটো যথাসময়ত সকলো পক্ষই মানি লৈছিল আৰু ইয়াক লৈ এটা ঐকমত্য গঢ়ি উঠিছিল। ৪) ভিত্তিবৰ্ষ ১৯৫১ হ’লেও বাদ পৰা লোকৰ সংখ্যা বহুত বেছি হোৱাৰ আশা কম। এইবাৰো মাত্ৰ ১৯ লাখহে বাদ পৰিব বুলি কোনেও ভবা নাছিল। অনুমান আৰু বাস্তৱ একে নহয়। এই বাদ পৰা ১৯ লাখৰো বহুতেই যে পুণৰাবেদন কৰি এন আৰ চিত সোমাই পৰিব সেইকথা ধুৰূপ। ৫) শেষত যি কেইলাখ বাদ পৰিব তেওঁলোকৰ প্ৰতিও কেন্দ্ৰীয় চৰকাৰ উদাসীন হ’ব নোৱাৰে। তেওঁলোকৰ মানৱাধিকাৰ ৰক্ষা কৰা ৰাষ্ট্ৰৰ দায়িত্ব বুলি নানা ৰাষ্ট্ৰীয় আৰু আন্তৰ্জাতিক মানৱাধিকাৰ সংগঠন, আনকি ৰাষ্ট্ৰসংঘয়ো সজোৰে সোঁৱৰাই থাকিব।\nসেয়ে অসম চুক্তিমতে উন্নীত হোৱা নাগৰিকপঞ্জীক নাকচ নকৰাই ভাল। জাতিটো আৰু ৰাজ্যখন নতুন নতুন অন্ধগলিত সোমাই নপৰাই ভাল। আহক, বিদেশী সমস্যা চিৰকাললৈ জীয়াই ৰাখি ৰাজনৈতিক স্বাৰ্থ সিদ্ধি কৰিব খোজাসকলকহে নাকচ কৰোঁ আৰু ঐক্যবদ্ধ সংগ্ৰামেৰে জাতিটোকো সবলকৈ গঢ়াৰ, ৰাজ্যখনকো যথাৰ্থ প্ৰগতিৰ পথলৈ নিয়াৰ বাবে অহোপুৰুষাৰ্থ কৰোঁ।


viral-video-of-a-child-who-afraid-of-his-girlfriend-skd– News18 Assam\nগাৰ্লফ্ৰেণ্ডৰ চিন্তাত কান্দোনত ভাগি পৰা এটি শিশু, চৰ্চিত ভাইৰেল ভিডিওক লৈ মনোৰোগ বিশেষজ্ঞৰ কি মত?\nUpdated:September 15, 2020, 5:11 PM IST\nড০ দত্তই কয় যে লকডাউনৰ সময়ছোৱাত কিশোৰ–কিশোৰীসকলৰ মন–মগজুৰ সঠিক বিকাশ হ’ব পৰা নাই। তেওঁলোক ঘৰৰ ভিতৰতে আবদ্ধ হৈ থাকিবলগীয়া হৈছে।\nLast Updated: September 15, 2020, 5:11 PM IST\nসম্প্ৰতি ছচিয়েল মিডিয়াত ভাইৰেল এটা ভিডিঅ’। ভিডিঅ’টোত এটি শিশুৱে নিজৰ গাৰ্লফ্ৰেণ্ডৰ চিন্তাত কান্দোনত ভাগি পৰা দেখা গৈছে। ভিডিঅ’টোত শিশুটিয়ে কান্দি কান্দি কৈছে যে কোনোৱে তেওঁক পছন্দ নকৰে। যদি কোনেও পছন্দ নকৰে তেন্তে কেনেকৈ বিয়া পাতিব, কেনেকৈ ‘পাপা’ হ’ব – সেইবোৰ চিন্তা প্ৰকাশ কৰিছে শিশুটিয়ে। কিন্তু ইমান কম বয়সতে এইবোৰ চিন্তা আহিল কেনেকৈ শিশুটিৰ? যিবোৰ চিন্তা সাধাৰণতে তেনে বয়সৰ ল’ৰা–ছোৱালীয়ে নকৰে। এই সন্দৰ্ভত মনোৰোগ বিশেষজ্ঞ ড০ সংগীতা দত্তই প্ৰকাশ কৰিছে এটা ভিডিঅ’। শিশুটিৰ ভিডিঅ’ৰ লগতে একেলগে ড০ দত্তই শ্বেয়াৰ কৰিছে তেওঁৰ ভিডিঅ’টো।\nড০ সংগীতা দত্তই কয় যে শিশু এটিৰ বয়সৰ এই সন্ধিক্ষণত হৰমনৰ পৰিৱৰ্তন ঘটে। এই হৰমনৰ পৰিৱৰ্তনৰ ফলত কিশোৰ–কিশোৰীৰ মনত এক আকৰ্ষণৰ সৃষ্টি হয় আৰু কেতিয়াবা কেতিয়াবা আমি তাকেই প্ৰেম বুলি ভুল কৰো।\nকোভিড–১৯ৰ সময়ত কিশোৰ–কিশোৰীসকল যিহেতু ঘৰৰ ভিতৰতে আবদ্ধ হৈ আছে, তেওঁলোকে ইণ্টাৰনেট যোগে নানা ধৰণৰ ভিডিঅ’ চাইছে, নানা ধৰণৰ তথ্য তেওঁলোকৰ হাতত আহি পৰিছে। এই বয়সত যিহেতু মানসিক পৰিপক্কতাৰ অভাৱ হয়, গতিকে তেওঁলোকে যি দেখে তাকেই সত্য বুলি মানি লয়। এয়া এক চিন্তাৰ বিষয়, যদিহে এনে অৱস্থাত মানসিক চিকিৎসা নকৰে তেন্তে তেওঁ ভৱিষ্যতে হতাশ হ’ব পাৰে। এইদৰে কয় মনোৰোগ বিশেষজ্ঞগৰাকীয়ে।\nড০ দত্তই কয় যে লকডাউনৰ সময়ছোৱাত কিশোৰ–কিশোৰীসকলৰ মন–মগজুৰ সঠিক বিকাশ হ’ব পৰা নাই। তেওঁলোক ঘৰৰ ভিতৰতে আবদ্ধ হৈ থাকিবলগীয়া হৈছে। গতিকে অভিভাৱকসকলে তেওঁলোকক তেওঁলোকৰ যি হবি আছে তাৰ সৈতে ব্যস্ত কৰাব লাগে। তদুপৰি, শাৰীৰিক ব্যায়াম, মানসিক ব্যায়াম, পুষ্টিকৰ খাদ্য খোৱা, মাক–দেউতাকৰ সৈতে সময় কটোৱা আদি কাৰ্যত গুৰুত্ব দিব লাগে যাতে তেওঁলোক অত্যধিক সময় ইউটিউব ভিডিঅ’ বা তেনেধৰণৰ কামত দিব নোৱাৰে।\nFirst published: September 15, 2020, 5:11 PM IST


খানাপাৰা খেলপথাৰ ধ্বংসৰ বাবে বিজেপিক জগৰীয়া কৰা অসম কৃষি বিশ্ববিদ্যালয়লৈ ৬টা প্ৰশ্ন\nগুৱাহাটী মহানগৰৰ দক্ষিণ দিশে থকা এই দৃষ্টিনন্দন খেলপথাৰখন ধ্বংসৰ বাবে বহুবিলাক সামাজিক, ৰাজনৈতিক আৰু ক্ৰীড়া সংগঠনে সোণোৱাল নেতৃত্বাধীন চৰকাৰকে দোষ দিছিল।\n১. খেলপথাৰখন ধ্বংসৰ কাৰণে অসম কৃষি বিশ্ববিদ্যালয়ে অকল বিজেপিকে কিয় দোষ দিছিল? ছোনিয়া গান্ধী গুৱাহাটীলৈ অহাৰ সময়ত খেলপথাৰখনৰ দেৱাল দুঠাইত ভঙা হৈছিল, আনকি খেলপথাৰ চৌহদৰে ২০ জোপা গছো কটা হৈছিল। দেৱাল ভঙাৰ বাবে কংগ্ৰেছক কিয় জগৰীয়া কৰা নহ’ল?\n২. বিশ্ববিদ্যালয়খনৰ উপাচাৰ্য্য কমল মল্ল বুজৰবৰুৱাই দাবী কৰিছিল যে ছাত্ৰ কল্যাণৰ সহযোগী সঞ্চালক ৰঞ্জিত নেওগৰ আৰ টি আই আবেদনৰ উত্তৰ দিয়াৰ বাবে কৰ্তৃত্ব নাই। বিশ্ববিদ্যালয়খনৰ জনতথ্য বিষয়াই এই গুৰুত্বপূৰ্ণ বিষয়টোৰ আৰ টি আই আবেদনখনৰ উত্তৰ কিয় দিয়া নাছিল?\n৩. উপাচাৰ্য্যই কোৱা মতে ছাত্ৰ কল্যাণৰ সহযোগী সঞ্চালক ৰঞ্জিত নেওগ বিশ্ববিদ্যালয়ৰ বিভাগীয় মুখপাত্ৰ নহয়। তেওঁ যদি বিশ্ববিদ্যালয়ৰ বিভাগীয় মুখপাত্ৰ নহয়, তেন্তে নৰ্থ ইষ্ট নাও-ৰ প্ৰতিবেদনৰ বিষয়ে চ’চিয়েল মিডিয়াত কিয় বিবৃতি দিছিল ৰঞ্জিত নেওগে?\n৪. হেলিপেদ নিৰ্মাণৰ বাবে যুৰীয়া ক্ৰিকেট পিত্চখন মাটিৰে পুতি পকী ব্লক বহুৱাওঁতে কিয় প্ৰতিবাদ কৰা নাছিল কৃষি বিশ্ববিদ্যালয় কৰ্তৃপক্ষই?\n৫. খানাপাৰাৰ খেলপথাৰখন ধ্বংস হোৱাক লৈ ইমান দিনে কিয় নীৰৱ হৈ আছিল বিশ্ববিদ্যালয় কৰ্তৃপক্ষ? ই চৰকাৰ আৰু জিলা প্ৰশাসনৰ হেঁচাত পৰিছে নেকি?\n৬. খেলপথাৰখন ক্ৰীড়াৰ লগত সম্পৰ্কহীন কাৰ্য্যকলাপৰ বাবে দি কৃষি বিশ্ববিদ্যালয় কৰ্তৃপক্ষই বিপুল পৰিমাণৰ ধন সংগ্ৰহ কৰে। খেলপথাৰখনৰ মেৰামতি আৰু সঠিক ৰূপত ৰখাৰ বাবে এই পুঁজি কিয় ব্যৱহাৰ নকৰিলে বিশ্ববিদ্যালয়ে?


কেন্দ্ৰৰ দ্বাৰা অৱহেলিত অসমৰ কাগজ কল পুনৰ জীৱিত হ’ব কেতিয়া? - ChandubiNews\nকেন্দ্ৰৰ দ্বাৰা অৱহেলিত অসমৰ কাগজ কল পুনৰ জীৱিত হ’ব কেতিয়া?\nপ্ৰকাশিত তাৰিখঃ ২৪ ছেপ্টেম্বৰ, ২০১৮\nকেন্দ্ৰীয় আৰু ৰাজ্য চৰকাৰৰ দ্বাৰা অৱহেলিত নগাঁও আৰু কাছাৰ কাগজ কল। কল দুটাত কৰ্মৰত কৰ্মচাৰীসকলে আজি ২০ মাহ ধৰি দৰমহা লাভ কৰা নাই। দৰমহাৰ পৰা বঞ্চিত কৰ্মচাৰীসকলে কাগজ কল দুটাক পনৰজীৱিত কৰা আৰু বন্ধ হৈ থকা দৰমহা মুকলি কৰি দিয়াৰ দাবীত এলানি আন্দোলনৰ কাৰ্যসূচী হাতত লৈছে। অহা ২৬ ছেপ্টেম্বৰৰ পুৱা ৯ বজাৰ পৰা ২ বজালৈ ৩৭নং আৰু ৬ নং ৰাষ্ট্ৰীয় ঘাইপথ অৱৰোধ কাৰ্যসূচী পালনেৰে প্ৰতিবাদ সাব্যস্ত কৰিব বুলি নতুনকৈ গঠন হোৱা এইচ পি চি পেপাৰ মিল্‌ছ ৰিভাইভেল একশ্যন কমিটীৰ সূত্ৰত প্ৰকাশ।\nএই সন্দৰ্ভত যোৱা ১৮ ছেপ্টেম্বৰত শিলচৰত এইচ পি চি পেপাৰ মিল্‌ছ ৰিভাইভেল একশ্যন কমিটীয়ে এখন সংবাদমেলৰ আয়োজন কৰে। দাবী কমিটিৰ মুখ্য সমন্বয়ক মানৱেন্দ্ৰ চক্ৰৱৰ্তীয়ে উক্ত সংবাদমেল সম্বোধন কৰি কয় যে– প্ৰধানমন্ত্ৰী নৰেন্দ্ৰ মোদীয়ে কাছাৰ জিলাৰ পাঁচগ্ৰাম আৰু নগাঁও জিলাৰ ৰহাত অনুষ্ঠিত নিৰ্বাচনী সভাত কাগজ কল দুটাক পুনৰজীৱিত কৰি তোলাৰ প্ৰতিশ্ৰুতি দিছিল। সম্প্ৰতি নগাঁও আৰু কাছাৰ কাগজ কলৰ উন্নয়ন পেকেজৰ ৯০ কোটি টকাৰ ফাইল প্ৰধানমন্ত্ৰীৰ কাৰ্যালয়তে পৰি আছে। উক্ত ধনখিনি সোণকালে মোকোলাই অনাৰ ক্ষেত্ৰত মুখ্যমন্ত্ৰী সৰ্বানন্দ সোণোৱালে পদক্ষেপ গ্ৰহণ কৰিব লাগে। চৰকাৰে প্ৰতিশ্ৰুতি দিয়াৰ সলনি বহু মাহ ধৰি দৰমহা বঞ্চিত কৰ্মচাৰীসকলৰ প্ৰতি সহমৰ্মিতা প্ৰকাশ কৰক। অহা ২৬ ছেপ্টেম্বৰত পালন কৰিবলগীয়া ৰাষ্ট্ৰীয় পথ অৱৰোধ কাৰ্যসূচীত যদি চৰকাৰে কোনো গুৰুত্ব নিদিয়ে তেনেহ’লে পৰৱৰ্তী পৰ্যায়ত ৰে’ল অৱৰোধেৰে বৰাক বন্ধ কাৰ্যসূচী পালন কৰিব বুলি উক্ত সংবাদমেলতে সকীয়াই দিয়ে।\nমুখ্য সমন্বয়ক মানৱেন্দ্ৰ চক্ৰৱৰ্তীয়ে পুনৰ প্ৰকাশ কৰে যে, বজাৰত কাগজৰ কৃত্ৰিম নাটনিৰ সৃষ্টি কৰি কেন্দ্ৰৰ শাসনাধিস্থিত বিজেপি চৰকাৰে চীন আৰু দক্ষিণ কোৰিয়াৰ পৰা অধিক দামত কাগজ আমদানি কৰাৰ বাট মুকলি কৰিব খুজিছে। ইতিমধ্যে কেন্দ্ৰীয় চৰকাৰে ২০১৭–১৮ বৰ্ষটোত চীনৰ পৰা ৫১০ কোটি মেট্ৰিকটন আৰু দক্ষিণ কোৰিয়াৰ পৰা ১৫০ মেট্ৰিকটন কাগজ আমদানি কৰিছে। সেয়ে কেন্দ্ৰীয় চৰকাৰে কোনো জাননী নিদিয়াকৈ ২০১৫ চনৰ ২০ অক্টোবৰত কাছাৰ কাগজ কল আৰু ২০১৭ চনৰ ১৩ মাৰ্চত নগাঁও কাগজ কল বন্ধ কৰি দিছে। অথচ বন্ধৰ দুদিন আগলৈকে ৩০০ টন কাগজ উৎপাদন কৰিবলৈ যিমান পৰিমাণৰ কেঁচা সামগ্ৰী লাগে সেয়া সকলোবোৰ মজুত আছিল কাছাৰ কাগজ কলত।\nLabels: Assam, Cachar Paper Mill, chandubi, Hindustan Paaper Corporation, Nagaon Paper Mill, News, বাতৰি


কেনে আছে শ্বেহনাজ ? শ্বেহনাজ গিলৰ বাবে দেউতাকে কি সিদ্ধান্ত লৈছে ?– News18 assam\nকেনে আছে শ্বেহনাজ ? শ্বেহনাজ গিলৰ বাবে দেউতাকে কি সিদ্ধান্ত লৈছে ? সিদ্ধাৰ্থ শুক্লাৰ মৃত্যুৰ পিছত লৈছে এক বিশেষ পদক্ষেপ...\nশ্বেহনাজ গিলৰ (Shehnaaz Gill) কৰুণ দুৰ্দশা দেখি পিতৃ সন্তোখ সিং গিলে (Santokh Singh Gill) তেওঁৰ জীয়েকৰ মুখত হাঁহি আনিবলৈ যথাসম্ভৱ চেষ্টা কৰি আছে। তেওঁ অলপতে তেওঁৰ হাতত তেওঁৰ জীয়েকৰ নামৰ এটা টেটু আকিছিল। তেওঁৰ টেটুৰ ফটো সামাজিক মাধ্যমত Viral হৈ আছে।\nLast Updated : September 15, 2021, 14:22 IST\nসিদ্ধাৰ্থ শুক্লাৰ (Sidharth Shukla) মৃত্যুৰ ১৪ দিন হ'ল, কিন্তু শ্বেহনাজ গিল (Shehnaaz Gill) এতিয়াও নিজকে দুখৰ পৰা উলিয়াব পৰা নাই। সিদ্ধাৰ্থৰ অন্ত্যেষ্টিক্ৰিয়াৰ সময়ত ওলাই যোৱা ছবিবোৰ মানুহে পাহৰি যোৱা নাই। সিদ্ধাৰ্থক বহুত ভাল পোৱা শ্বেহনাজ গিলে এতিয়া অকলশৰীয়া অনুভৱ কৰিছে। শ্বেহনাজৰ দেউতাক সন্তোখ সিং গিলেও (Santokh Singh Gill) জীয়েকৰ অৱস্থা দেখি সহ্য কৰিব পৰা নাই। সেয়েহে তেওঁৰ ছোৱালীজনীৰ বাবে, তেওঁ এটা ডাঙৰ পদক্ষেপ লৈছে, তেওঁৰ জীয়েকৰ মুখত হাঁহি অনাৰ সিদ্ধান্ত লৈছে।\nশ্বেহনাজ গিলৰ (Shehnaaz Gill) কৰুণ দুৰ্দশা দেখি পিতৃ সন্তোখ সিং গিলে (Santokh Singh Gill) তেওঁৰ জীয়েকৰ মুখত হাঁহি আনিবলৈ যথাসম্ভৱ চেষ্টা কৰি আছে। তেওঁ অলপতে তেওঁৰ হাতত তেওঁৰ জীয়েকৰ নামৰ এটা টেটু আকিছিল। তেওঁৰ টেটুৰ ফটো সামাজিক মাধ্যমত ভাইৰেল হৈ আছে।\nছবিখনত আপুনি দেখিব পাৰে যে এই টেটুটো প্ৰাৰ্থনা কৰিবলৈ দুয়োখন হাত লগ হৈছে আৰু লগতে গোলাপো আছে। ঠিক তাত, শ্বেহনাজ গিলৰ নাম মাজতে লিখা আছে।\nসংবাদ মাধ্যমৰ বাতৰি অনুসৰি, সিদ্ধাৰ্থৰ মাতৃয়ে শ্বেহনাজক এই দুখৰ সময়ৰ পৰা বাহিৰ কৰিবলৈ সম্পূৰ্ণ যত্ন লৈ আছে। দৰাচলতে, বাতৰি আছে যে শ্বেহনাজে কাৰো সৈতে কথা পতা নাই, তেওঁ অকলে আছে। ইফালে, সিদ্ধাৰ্থৰ মাতৃয়ে তেওঁৰ যত্ন লৈছে আৰু এক মুহূৰ্তৰ বাবেও তেওঁক এৰি যোৱা নাই। কাৰণ সিদ্ধাৰ্থৰ পৰিয়ালে নিবিচাৰে যে শ্বেহনাজে এই দুখৰ সৈতে জীৱন কটাওক।\nPhoto-@2712sidnaaz/Instagramবলীউড লাইফৰ এক প্ৰতিবেদন অনুসৰি, ৰীতাই শ্বাহনাজক কামলৈ উভতি যাবলৈ অনুপ্ৰাণিত কৰিছে। তেওঁ বন্ধুবৰ্গক লগ কৰিবলৈ তেওঁলোকৰ সৈতে কথা পাতি আছে যাতে তেওঁ দুখ পাহৰি যায় আৰু কামত গুৰুত্ব দিয়ে।\nFirst published: September 15, 2021, 14:21 IST\nFatherShehnaaz GillSidharth Shukla DeathTattoo


SARAIGHAT PRAKASHAN শৰাইঘাট প্ৰকাশন Archives - SCIENTIA BOOK SHOP\nকালজয়ী সাহিত্য : অদৃশ্য মানুহজন এইচ. জি. ৱেলছৰ দি ইনভিজিৱল্‌ৰ মেনৰ অনুবাদ : অভিজিত শৰ্মা বৰুৱা BOOK NAME: ADRISHYA MANUHJON TRANSLATED BY : ABHIJIT SARMA EDITOR : DR. DINESH CHANDRA GOSWAMI PUBLISHED BY : SARAIGHAT PRAKASHAN LANGUAGE: ASSAMESE RS. 60\nকালজয়ী সাহিত্য : অহমিকা আৰু ভ্ৰান্তি জেন অষ্টেনৰ 'প্ৰাইড এণ্ড প্ৰিজুডিছ'ৰ অনুবাদ : মীৰা গোস্বামী BOOK NAME: AHOMIKA ARU BHRANTI TRANSLATED BY : MIRA GOSWAMI EDITOR : DR. DINESH CHANDRA GOSWAMI PUBLISHED BY : SARAIGHAT PRAKASHAN LANGUAGE: ASSAMESE RS. 50\nকালজয়ী সাহিত্য : অপহৃত ৰবাৰ্ট লুই ষ্টিভেনছনৰ 'কিডনেপড'ৰ অনুবাদ : উৎপল দত্ত BOOK NAME: APAHRITA TRANSLATED BY : UTPAL DUTTA EDITOR : DR. DINESH CHANDRA GOSWAMI PUBLISHED BY : SARAIGHAT PRAKASHAN LANGUAGE: ASSAMESE RS. 55\nকালজয়ী সাহিত্য : অৰণ্যৰ আহ্বান জেক লণ্ডনৰ 'দা কল অব দা ৱাইল্ড'ৰ অনুবাদ : সমীক ভৰদ্বাজ BOOK NAME: ARANYAR AHBAN TRANSLATED BY : SAMIK BHARDWJA EDITOR : DR. DINESH CHANDRA GOSWAMI PUBLISHED BY : SARAIGHAT PRAKASHAN LANGUAGE: ASSAMESE RS. 60\nSARAIGHAT PRAKASHAN শৰাইঘাট প্ৰকাশন, অনুবাদ সাহিত্য TRANSLATION, সাধুকথা আৰু শিশু সাহিত্য CHILDREN LITERATURE\nকালজয়ী সাহিত্য : অৰণ্যৰ সাধু ( ১ ) ৰাডয়াৰ্ড কিপলিঙৰ 'দা জাংগল বুক' ৰ অনুবাদ : আবুল লেইচ BOOK NAME: ARANYAR SADHU I TRANSLATED BY : ABUL LAIS EDITOR : DR. DINESH CHANDRA GOSWAMI PUBLISHED BY : SARAIGHAT PRAKASHAN LANGUAGE: ASSAMESE RS. 60\nকালজয়ী সাহিত্য : অৰণ্যৰ সাধু ( ২ ) ৰাডয়াৰ্ড কিপ্‌লিঙৰ 'জাংগল বুক'ৰ অনুবাদ : আবুল লেইচ BOOK NAME: ARANYAR SADHU II TRANSLATED BY : ABUL LAIS EDITOR : DR. DINESH CHANDRA GOSWAMI PUBLISHED BY : SARAIGHAT PRAKASHAN LANGUAGE: ASSAMESE RS. 40\nকালজয়ী সাহিত্য : আতংকৰ উপত্যকা ( ১ ) আৰ্থাৰ কনান ডয়লৰ 'ভেলি অব্ ফিয়াৰ'ৰ অনুবাদ : ভুবন চন্দ্ৰ বৰা BOOK NAME: ATONKAR UPATYAKA TRANSLATED BY : BHUBAN CHANDRA BORA EDITOR : DR. DINESH CHANDRA GOSWAMI PUBLISHED BY : SARAIGHAT PRAKASHAN LANGUAGE: ASSAMESE RS. 60\nকালজয়ী সাহিত্য : আতংকৰ উপত্যকা ( ২ ) আৰ্থাৰ কনান ডয়লৰ 'ভেলি অব্ ফিয়াৰ'ৰ অনুবাদ : ভুবন চন্দ্ৰ বৰা BOOK NAME: ATONKAR UPATYAKA PART-2 TRANSLATED BY : BHUBAN CHANDRA BORA EDITOR : DR. DINESH CHANDRA GOSWAMI PUBLISHED BY : SARAIGHAT PRAKASHAN LANGUAGE: ASSAMESE RS. 60\nকালজয়ী সাহিত্য : বসন্ত কালৰ অভিযান জন পাড্‌নিৰ 'স্প্ৰিং এডভেঞ্চাৰ'ৰ অনুবাদ : সান্ত্বনা শৰ্মা BOOK NAME: BASANTA KALOR ABHIJAN TRANSLATED BY : SANTWANA SARMA EDITOR : DR. DINESH CHANDRA GOSWAMI PUBLISHED BY : SARAIGHAT PRAKASHAN LANGUAGE: ASSAMESE RS. 70\nকালজয়ী সাহিত্য : বাস্কাৰভিল পৰিয়ালৰ চিকাৰী কুকুৰটো আৰ্থাৰ কনান ডয়লৰ 'দা হাউণ্ড অব দা বাস্কাৰভিল'ৰ অনুবাদ : ভুবন চন্দ্ৰ বৰা BOOK NAME: BASKERVILL PARIYALOR CHIKARI KUKURTO TRANSLATED BY : BHUBAN CHANDRA BORA EDITOR : DR. DINESH CHANDRA GOSWAMI PUBLISHED BY : SARAIGHAT PRAKASHAN LANGUAGE: ASSAMESE RS. 70\nকালজয়ী সাহিত্য : বতাহে কোবোৱা ঘৰখন এমিলি ব্ৰণ্টিৰ 'উদাৰিং হাইট্‌ছ'ৰ অনুবাদ : মীৰা গোস্বামী BOOK NAME: BATAHE KOBOA GHARKHAN TRANSLATED BY : MIRA GOSWAMI EDITOR : DR. DINESH CHANDRA GOSWAMI PUBLISHED BY : SARAIGHAT PRAKASHAN LANGUAGE: ASSAMESE RS. 70\nকালজয়ী সাহিত্য : বননিত বসন্তৰ বা কেনেথ গ্ৰেহেমৰ 'দা উইণ্ড ইন দা উইলোজ'ৰ অনুবাদ : হিৰণ্ময়ী দেৱী BOOK NAME: BONONIT BASANTOR BA TRANSLATED BY : HIRONMOYEE DEVI EDITOR : DR. DINESH CHANDRA GOSWAMI PUBLISHED BY : SARAIGHAT PRAKASHAN LANGUAGE: ASSAMESE RS. 50\nকালজয়ী সাহিত্য : চন্দ্ৰৰ কাষেদি জুল ভাৰ্নৰ ৰাউণ্ড দা মুনৰ অনুবাদ : অনিল কুমাৰ শৰ্মা BOOK NAME: CHANDROR KASHEDI TRANSLATED BY : DR. ANIL KUMAR SARMA EDITOR : DR. DINESH CHANDRA GOSWAMI PUBLISHED BY : SARAIGHAT PRAKASHAN LANGUAGE: ASSAMESE RS. 70\nকালজয়ী সাহিত্য : চাৰিৰ চহী আৰ্থাৰ কনান ডয়লৰ 'ছাইন অব ফ'ৰ'ৰ অনুবাদ : ভুবন চন্দ্ৰ বৰা BOOK NAME: CHARIR CHOHI TRANSLATED BY : BHUBAN CHANDRA BORAH EDITOR : DR. DINESH CHANDRA GOSWAMI PUBLISHED BY : SARAIGHAT PRAKASHAN LANGUAGE: ASSAMESE RS. 60\nকালজয়ী সাহিত্য : ছদ্মৱেশিনী হেনৰি উইদ 'ইষ্টলিন'ৰ অনুবাদ : শান্তিৰাম দাস BOOK NAME: CHHADMAVESHINI TRANSLATED BY : SHANTI RAM DAS EDITOR : DR. DINESH CHANDRA GOSWAMI PUBLISHED BY : SARAIGHAT PRAKASHAN LANGUAGE: ASSAMESE RS. 85\nকালজয়ী সাহিত্য : ছয় নম্বৰ ৱাৰ্ড আৰু আন গল্প এণ্টন চেখভৰ 'ৱাৰ্ড নাম্বাৰ ছিক্স' আৰু আন দুটা গল্পৰ অনুবাদ : সত্যজিৎ ভূঞা BOOK NAME: CHHOY NOMBAR WARD ARU AN GALPA TRANSLATED BY : SATYAJIT BHUYAN EDITOR : DR. DINESH CHANDRA GOSWAMI PUBLISHED BY : SARAIGHAT PRAKASHAN LANGUAGE: ASSAMESE RS. 60\nকালজয়ী সাহিত্য : ডেভিদ কপাৰফিল্ড চাৰ্লছ ডিকেন্সৰ 'ডেভিদ কপাৰফিল্ড'ৰ অনুবাদ : মুনীন শৰ্মা BOOK NAME: DAVID COPPERFIELD TRANSLATED BY : MUNIN SARMA EDITOR : DR. DINESH CHANDRA GOSWAMI PUBLISHED BY : SARAIGHAT PRAKASHAN LANGUAGE: ASSAMESE RS. 60\nকালজয়ী সাহিত্য : দীন-দুখী ভিক্তৰ হুগোৰ 'লা মিজাৰেবল'ৰ অনুবাদ : থানেশ্বৰ হাজৰিকা BOOK NAME: DIN DUKHI TRANSLATED BY : THANESWAR HAZARIKA EDITOR : DR. DINESH CHANDRA GOSWAMI PUBLISHED BY : SARAIGHAT PRAKASHAN LANGUAGE: ASSAMESE RS. 70\nকালজয়ী সাহিত্য : ডক্টৰ মৰোৰ দ্বীপ এইচ. জি. ৱেলছৰ 'দি আইলেণ্ড অব্ ডক্টৰ মৰো'ৰ অনুবাদ : ৰমেশ চন্দ্ৰ গোস্বামী BOOK NAME: DOKTOR MOROR DWIP TRANSLATED BY : DR. RAMESH CHANDRA GOSWAMI EDITOR : DR. DINESH CHANDRA GOSWAMI PUBLISHED BY : SARAIGHAT PRAKASHAN LANGUAGE: ASSAMESE RS. 70\nকালজয়ী সাহিত্য : ডক্টৰ জেকিল আৰু মিষ্টাৰ হাইড : ৰবাৰ্ট লুই ষ্টিভেনছন BOOK NAME: DR. JEKYLL AND MR. HYDE TRANSLATED BY : SAURABH KUMAR CHALIHA EDITOR : DR. DINESH CHANDRA GOSWAMI PUBLISHED BY : SARAIGHAT PRAKASHAN LANGUAGE: ASSAMESE RS. 60


প্ৰধানমন্ত্ৰী মোদীৰ সুৰক্ষা: প্ৰতিটো গুৰুত্বপূৰ্ণ নিৰ্বাচনৰ পূৰ্বেহে কিয় আহে নিৰাপত্তাৰ প্ৰশ্ন? -\nHomeৰাজনৈতিকপ্ৰধানমন্ত্ৰী মোদীৰ সুৰক্ষা: প্ৰতিটো গুৰুত্বপূৰ্ণ নিৰ্বাচনৰ পূৰ্বেহে কিয় আহে নিৰাপত্তাৰ প্ৰশ্ন?\nপ্ৰধানমন্ত্ৰী মোদীৰ সুৰক্ষা: প্ৰতিটো গুৰুত্বপূৰ্ণ নিৰ্বাচনৰ পূৰ্বেহে কিয় আহে নিৰাপত্তাৰ প্ৰশ্ন?\nডিজিটেল ডেস্ক: পঞ্জাবৰ ৰাষ্ট্ৰীয় ঘাইপথত ৫ জানুৱাৰীত প্ৰধানমন্ত্ৰী নৰেন্দ্ৰ মোদী প্ৰায় বিশ মিনিট সময় আবদ্ধ হৈ পৰিবলগীয়া হৈছিল৷ তাৰ পাছতেই প্ৰধানমন্ত্ৰীৰ নিৰাপত্তাজনিত প্ৰশ্ন উত্থাপন হৈছিল৷ প্ৰধানমন্ত্ৰী মোদীৰ জীৱনৰ নিৰাপত্তাৰ প্ৰতি ভাবুকি প্ৰসংগ এইবাৰে প্ৰথম নহয়৷ তেওঁ পূৰ্বেও তেওঁৰ জীৱনৰ প্ৰতি ভাবুকি থকাৰ কথা কৈছে বা তেওঁক ক্ষমতাচ্যুত কৰাৰ ষড়যন্ত্ৰৰ অভিযোগ উত্থাপন কৰিছে। ২০১৬ চনৰ নৱেম্বৰত প্ৰচলিত মুদ্ৰাৰ ৮৬% একপক্ষীয়ভাৱে বিমুদ্ৰাকৰণ কৰাৰ পাছত উত্তৰ প্ৰদেশৰ বিধানসভা নিৰ্বাচনৰ পূৰ্বে তেওঁ গোৱাত এক ৰেলী সম্বোধন কৰোঁতে ভাগি পৰিছিল৷\nতেওঁ কৈছিল যে, তেওঁলোকে মোক জীয়াই থাকিবলৈ নিদিব।’ যদিও প্ৰধানমন্ত্ৰীয়ে অভিযুক্তসকলক চিনাক্ত কৰা নাছিল, মাত্ৰ এবছৰ পাছত পুনে আৰক্ষীয়ে প্ৰধানমন্ত্ৰীৰ ‘ৰাজীৱ গান্ধী প্ৰকাৰৰ হত্যা’ৰ ষড়যন্ত্ৰ ৰচনা কৰাৰ বাবে কেইবাজনো শিক্ষাবিদ, পুৰোহিত, উকীল আৰু কৰ্মীক গ্ৰেপ্তাৰ কৰিছিল। যদিও ৰাষ্ট্ৰীয় অনুসন্ধান সংস্থা (এনআইএ)ৰ দ্বাৰা ভীমা কোৰেগাঁও গোচৰত দাখিল কৰা অভিযোগপত্ৰখনত প্ৰধানমন্ত্ৰীক হত্যাৰ কথিত প্ৰচেষ্টাৰ কোনো উল্লেখ নাই, উকীল সুধা ভৰদ্বাজ, ইংৰাজ অধ্যাপক সোমা সেন, কৰ্মী গৌতম নৱলাখা, আইনজীৱী সুৰেন্দ্ৰ গাডলিং, প্ৰয়াত পুৰোহিত ষ্টেন স্বামী আৰু মেনেজমেণ্ট শিক্ষক আনন্দ তেলটুম্বদেৰ দৰে ‘নগৰীয়া নক্সাল’সকলক কাৰাগাৰত ৰখা হৈছিল। ইয়াৰ পূৰ্বে, ২০১৭ চনত গুজৰাট বিধানসভা নিৰ্বাচনৰ প্ৰচাৰৰ শেষৰ ফালে প্ৰধানমন্ত্ৰী মোদীয়ে অভিযোগ কৰিছিল যে নতুন দিল্লীত তেওঁক ক্ষমতাচ্যুত কৰাৰ বাবে ষড়যন্ত্ৰ ৰচনা কৰা হৈছে। তেওঁ অভিযোগ কৰিছিল যে ভাৰতত পাকিস্তানৰ এজন প্ৰাক্তন উচ্চায়ুক্ত আৰু পাকিস্তানৰ এজন প্ৰাক্তন বৈদেশিক সচিবে প্ৰাক্তন কেন্দ্ৰীয় মন্ত্ৰী মণি শংকৰ আয়াৰৰ ঘৰত নৈশ ভোজত মিলিত হৈছিল।\nঅৱশ্যে নিৰ্বাচনৰ পাছত, পিএমঅ’য়ে এক আৰটিআই আৱেদনৰ উত্তৰত ষড়যন্ত্ৰটোৰ বিষয়ে কোনো তথ্য অস্বীকাৰ কৰে। যেতিয়া বিষয়টো সংসদত উত্থাপন কৰা হৈছিল তেতিয়া অৰুণ জেটলীয়ে ক্ষমা বিচাৰিছিল আৰু ‘মুহূৰ্তৰ উত্তাপ’ত উত্থাপিত অভিযোগটো ব্যাখ্যা কৰিছিল। পূৰ্বৰ দৰেই এইবাৰো প্ৰধানমন্ত্ৰী মোদীৰ নিৰাপত্তাৰ বিতৰ্কটো উত্তৰ প্ৰদেশ বিধানসভা নিৰ্বাচনৰ ঠিক আগতে আহিছে, যাৰ ফলত এক অস্বস্তিকৰ প্ৰশ্ন উত্থাপিত হৈছে। প্ৰশ্নটো এনেধৰণৰ, গুৰুত্বপূৰ্ণ নিৰ্বাচনৰ আগতে এই ষড়যন্ত্ৰতত্ত্ববোৰ কিয় প্ৰকাশ পায়? সকলো উপলব্ধ ইংগিতৰ পৰা গম পোৱা যায় যে বিজেপিয়ে প্ৰধানমন্ত্ৰীৰ জীৱনৰ প্ৰতি কথিত ভাবুকি আৰু বিৰোধীৰ দ্বাৰা কথিত ষড়যন্ত্ৰৰ বাবে প্ৰস্তুতি চলাই আছে। বিজেপিয়ে দেৱাললৈ পিঠি দি উত্তৰ প্ৰদেশত এক শক্তিশালী ক্ষমতা-বিৰোধী যুঁজ দি আছে আৰু ষড়যন্ত্ৰৰ তত্ত্বটো পাছৰ শেষ নিক্ষেপৰ দৰে বিচলিতভাৱে দেখা গৈছে।\nৰাজনৈতিক পৰ্যবেক্ষকসকলে প্ৰাক্তন প্ৰধানমন্ত্ৰী ড° মনমোহন সিঙৰ সৈতে সমান্তৰালভাৱে আঁকিবলৈ তৎপৰ হৈ পৰিছে। পঞ্জাব ভ্ৰমণত ড° সিঙক আন্না হাজাৰে সমৰ্থকে ক’লা পতাকা দেখুৱাইছিল। কিন্তু, তেওঁলোকৰ ওপৰত প্ৰধানমন্ত্ৰীৰ জীৱন লোৱাৰ ষড়যন্ত্ৰৰ অভিযোগ নাছিল। একেদৰে, যেতিয়া ড° সিঙে জৱাহৰলাল নেহৰু বিশ্ববিদ্যালয়লৈ এটা প্ৰতিমূৰ্তি উন্মোচন কৰিবলৈ গৈছিল, তেতিয়া তেওঁ আক্ৰমণাত্মক ছাত্ৰ প্ৰদৰ্শনকাৰীৰ সন্মুখীন হৈছিল যিয়ে শ্ল’গান দি তেওঁক ঘূৰি যাবলৈ কৈছিল। দুয়োবাৰ সিঙৰ পিএমঅ’য়ে হস্তক্ষেপ কৰিছিল আৰু নিশ্চিত কৰিছিল যে আৰক্ষীৰ দ্বাৰা বন্দী প্ৰদৰ্শনকাৰীসকলক এৰি দিয়া হৈছিল।\nপ্ৰধানমন্ত্ৰী ইন্দিৰা গান্ধীয়েও সুন্দৰভাৱে শত্ৰু প্ৰদৰ্শনকাৰীৰ সন্মুখীন হৈছিল আৰু জেএনইউএছইউৰ তদানীন্তন নেতা সীতাৰাম য়েচুৰীয়ে তেওঁক এখন অভিযোগপত্ৰ পঢ়ি শুনাই ছিল, যিটো তেওঁ শান্তভাৱে থিয় হৈ শুনিছিল, এইটো এটা স্মাৰক যে প্ৰধানমন্ত্ৰী মোদীৰ দৰে বিচ্ছিন্ন বা সুৰক্ষিত নাছিল। উৰিষ্যাত এক নিৰ্বাচনী জনসভাৰ সময়ত ইন্দিৰা গান্ধীক শিলেৰে আঘাত কৰিছিল, যাৰ ফলত তেওঁৰ নাকৰ পৰা তেজ ওলাইছিল। এতিয়া এই সপ্তাহত বিজেপিয়ে নিৰাপত্তা উলংঘনৰ বাবে সৰব হৈ থকাৰ সময়ত, পৰ্যবেক্ষকসকলে মনত পেলাইছিল যে কেনেকৈ ইন্দিৰা গান্ধীয়ে তেওঁৰ জীৱনৰ প্ৰতি ভাবুকিৰ বিষয়ে সতৰ্ক কৰি দিয়া স্বত্বেও তেওঁৰ শিখ দেহৰক্ষীসকলক সলনি কৰিবলৈ অস্বীকাৰ কৰিছিল।\nপঞ্জাবৰ কৃষকসকলে প্ৰতিশ্ৰুতি স্বত্বেও তেওঁলোকৰ বিৰুদ্ধে থকা গোচৰপ্ৰত্যাহাৰ নকৰাৰ বাবে বিচলিত হৈ প্ৰধানমন্ত্ৰী মোদীৰ পঞ্জাব ভ্ৰমণৰ সময়ত তেওঁলোকৰ বিৰুদ্ধে প্ৰদৰ্শন কৰিব বুলি ইংগিত দিছিল। তেওঁলোকে বিভিন্ন স্থানত পথ অৱৰোধ স্থাপন কৰে, যাৰ ফলত বিজেপি সমৰ্থকসকল ফিৰোজপুৰৰ অনুষ্ঠানস্থলীত উপস্থিত হ’ব পাৰে। আইবিৰ প্ৰতিবেদনসমূহে নিশ্চিতভাৱে পিএমঅ’ক পৰিস্থিতি আৰু কম উপস্থিতিৰ সম্ভাৱনাৰ বিষয়ে সতৰ্ক কৰি দিছিল৷ ষড়যন্ত্ৰৰ সূত্ৰবোৰ ঘূৰি অহাৰ লগে লগে, পৰ্যবেক্ষকসকলে এইটো বাদ দিয়া নাছিল যে এয়া একেখন কৃষক সংঘ, বিকেইউ (ক্ৰান্তিকাৰী), আৰু ইয়াৰ নেতা সুৰজিৎ সিং ফুল, যাক যোৱা বছৰৰ ২৬ জানুৱাৰীত কিছুমান কৃষক আৰু ট্ৰেক্টৰ লালকিল্লালৈ স্থানান্তৰ কৰাৰ বাবে চামিউক্ত কিষাণ মৰ্চাই নিলম্বন কৰিছিল, যিয়ে বুধবাৰে প্ৰধানমন্ত্ৰীৰ মটৰ গাড়ী বন্ধ কৰাৰ দায়িত্ব স্বীকাৰ কৰিছিল। কংগ্ৰেছৰ মুখপাত্ৰ গুৰদীপ সিং চাপ্পালে কৌতুক কৰি কয়, সেইদিনা চোৰাংচোৱা বিফল হৈছিল, আজিও ই বিফল হৈছে। এয়া ইমানেই কাকতালীয় ?\nপ্ৰতিটো গুৰুত্বপূৰ্ণ নিৰ্বাচনৰ পূৰ্বে প্ৰধানমন্ত্ৰী মোদীৰ নিৰাপত্তাজনিত প্ৰশ্ন উত্থাপন হোৱা বিষয়টো গুৰুতৰ বুলি ৰাজনৈতিৰ বিশ্লেষকসকলে মন্তব্য কৰিছে৷ কিয়নো, প্ৰধানমন্ত্ৰীৰ নিৰাপত্তা সুনিশ্চিত কৰাতো গৃহ মন্ত্ৰণালয়, চোৰাংচোৱাৰ দায়িত্ব৷ তৎসত্ত্বেও, বাৰে বাৰে প্ৰধানমন্ত্ৰী মোদীৰ নিৰাপত্তাজনিত বিষয়ক লৈ প্ৰশ্ন উত্থাপন হৈ থকাতো গৃহ বিভাগৰো এক ব্যৰ্থতা হিচাপে অভিহিত হৈছে৷\nPrevious articleগৰ্বিত ভাৰতীয় ! স্পেনিছ অভিনেত্ৰী এষ্টাৰ এচিবোৰ ঘৰত ভগৱান গণেশৰ প্ৰতিচ্ছবি\nNext articleকুকুৰৰ ৭ লাখটকীয়া জন্মদিন উদযাপন কৰি ৰঙাঘৰৰ আলহী এটা পৰিয়াল


Candid Chronicles ..বিক্ষিপ্ত : ফটহু স্পেচিয়েল -২\nদুদিন মান পাছতে খবৰ আহিল, এক প্লাটুন পাকিস্তানী সৈন্যই তেওলোকৰ চাউনি আক্ৰমণ কৰিবলৈ আহিছে,..... সৈন্য কেইটাৰ ভয়তে পেটত হাত ভৰি লুকাল, আজিলেকে সঁচা সঁচি যুদ্ধ দেখাই নাই, আজি হব কি? ছেংমা কিন্তু কুল,...... নিজৰ অৰ্ডালিটোক আদেশ দিলে,\n-ঐ, মোৰ ৰঙা চাৰ্টটো আন।\nঅৰ্ডালিয়ে চাৰ্টটো আনি দিয়াৰ লগে লগে, সেইটো পিন্ধি ছেংমা ৩০৩ ৰাইফল আৰু বেয়নেট লৈ যুঁজত নামি পৰিল, আৰু পাকিস্তানী সৈন্যক ধ্বংস কৰা আৰম্ভ কৰিলে। ছেংমাৰ বীৰত্ব দেখি বাকীসকলৰো সাহস আহিল আৰু সকলোৱে মিলি পাকিস্তানী প্লাটুনটো চাফা দি দিলে। ৰাতি বাম্পাৰ পাৰ্টি হ'ল।\nপিছদিনা আকৌ খবৰ আহিল, এইবাৰ তিনিটা পাকী প্লাটুনে একেলগে আক্ৰমণ কৰিছে। ছেংমাই আকৌ আদেশ দিলে\n- মোৰ ৰঙা চাৰ্টটো লৈ আন।\nৰঙা চাৰ্ট পিন্ধি আকৌ ছেংমাও মহা বিক্ৰমেৰে পাকী সেনাৰ ওপৰত জপিয়াই পৰিল, আৰু বাকী বিলাকেই সেই সাহসতে, তিনিটা পাকী প্লাটুনক ছত্ৰভংগ দিবলৈ বাধ্য কৰিলে।\nৰাতি পুণৰ ফাটাফাটি পাৰ্টি চলিল, যুদ্ধ জয়ৰ।\nতেনেতে চচা নামৰ সৈন্যজনে পানীকণৰ নিচাত সাহস পাই ছেংমাক সুধিয়েই পেলালে\n-চাৰ, আপুনি যুদ্ধ হ'লেই ৰঙা চোলাটো কিয় পিন্ধি লয়?\n-হমমম, গুড কুয়েচন। চোৱা, মই অকলে কেতিয়াও যুদ্ধত সকলোক শত্ৰুকে মাৰিব নোৱাৰোঁ, মোক তোমালোকৰ সহায় লাগিবই। তোমালোকৰ সাহস ধৰি ৰখাটো মোৰ চবতকে ডাঙৰ কাম। মই ৰঙা চাৰ্ট এইকাৰণেই পিন্ধো, যে মোৰ গাত গুলী লাগি তেজ ওলালেও তোমালোকে গম নেপাবা আৰু তোমালোৰ সাহস অতুট থাকিব। বুজিলা?\nহাত তালিৰ গৰগৰনিত গছত নিঃপালি দি শুই থকা কাউৰী কেইটাৰ টোপনি ভাগি গ'ল!\nদুদিন মান পাকিস্তানীৰ কোনো খা-খবৰ নাই..কেইদিনমানৰ পাছত চোৰাংচোৱাই লৰালৰিকে আহি খবৰ দিলেহে.....\nচোৰাংচোৱাঃ- চাৰ চাৰ, এইবাৰ ১৫ টা পাকিস্তানী প্লাটুনে একেলগে আক্ৰমণ কৰিবলৈ আহিছে, ..আহিছে মানে ..... এই আহি পালেহিয়েই আৰু!\nছেংমাঃ- ঐ, কোন আছ? মোৰ হালধীয়া ৰঙৰ পেণ্টটো লৈ আন, ইমিডিয়েট!!\nPosted by abhijitK at 10:26 AM


কংগ্ৰেছত আন এক মোক্ষম আঘাত ! প্ৰাক্তন সাংসদ সুস্মিতা দেৱৰ পদত্যাগ...– News18 assam\nSushmita Dev Resigns: কংগ্ৰেছত আন এক মোক্ষম আঘাত ! প্ৰাক্তন সাংসদ সুস্মিতা দেৱৰ পদত্যাগ, ছোনীয়া গান্ধীলৈ প্ৰেৰণ পদত্যাগ পত্ৰ...\nSushmita Dev Resigns From Congress: অসম কংগ্ৰেছত(Assam Congress) অব্যাহত খহনীয়া। কংগ্ৰেছৰ পৰা পদত্যাগ কৰিছে ইজনৰ পিছত সিজন নেতাই। এইবাৰ প্ৰাক্তন সাংসদ তথা মহিলা কংগ্ৰেছৰ সভানেত্ৰী সুস্মিতা দেৱে পদত্যাগ কৰিছে দলটোৰ পৰা।\nLast Updated : August 16, 2021, 09:22 IST\nকংগ্ৰেছৰ পৰা পদত্যাগৰ বিষয়ে ইতিমধ্যে ছোৱৰনীয়া গান্ধীলৈ পত্ৰ প্ৰেৰণ কৰিছে সুস্মিতা দেৱে। পূৰ্বে শিলচৰৰ সাংসদ আছিল সুস্মিতা দেৱ। অৱশ্যে এতিয়াও তেওঁ প্ৰকাশ কৰা নাই পদত্যাগৰ কাৰণ। ইতিমধ্যে নিজৰ টুইটাৰ একাউণ্টত তেওঁ নিজকে কংগ্ৰেছৰ প্ৰাক্তন সদস্য বুলি লিখাৰ লগতে All India Mahila Congressৰো প্ৰাক্তন সভানেত্ৰী বুলি উল্লেখ কৰিছে।\nFirst published: August 16, 2021, 09:22 IST\nAssam CongresscongressresignsSonia GandhiSushmita Dev


Covid Vaccine: প্ৰশংসনীয় ! চিকিৎসা কৰ্মীৰ দলে পাহাৰ বগাই বগাই দিলেগৈ ভেকচিন ! ৯ঘণ্টা পাহাৰ বগাই, উপনৈ সাঁতুৰি ভেকচিন প্ৰদান অৰুণাচলৰ এখন দুৰ্গম গাঁৱৰ ১৬গৰাকী লোকক...– News18 Assam\n»Covid Vaccine: প্ৰশংসনীয় ! চিকিৎসা কৰ্মীৰ দলে পাহাৰ বগাই বগাই দিলেগৈ ভেকচিন ! ৯ঘণ্টা পাহাৰ বগাই, উপনৈ সাঁতুৰি ভেকচিন প্ৰদান অৰুণাচলৰ এখন দুৰ্গম গাঁৱৰ ১৬গৰাকী লোকক...\nUpdated:July 14, 2021, 4:08 PM IST\nCovid Vaccine: দুৰ্গম জংঘল অতিক্ৰম কৰি, পাহাৰ বগাই, উপনৈ সাঁতুৰি ৯ঘন্টাৰ অন্তত ভেকচিন প্ৰদানকাৰী পাইছিলগৈ সীমান্ত গাঁওখন।\nLast Updated: July 14, 2021, 4:08 PM IST\nঅৰুণাচল প্ৰদেশৰ টাৱাং জিলাৰ লুগুথাং গাঁৱৰ ১৬গৰাকী নিবাসীক Covid-19ৰ প্রতিষেধক প্ৰদান কৰা হ’ল । শুনিবলৈ অতি সাধাৰণ যেন লাগিলেও সহজ নাছিল এই প্ৰক্ৰিয়া । টাৱাং জিলাৰ উপায়ুক্ত চেং ফোনস্তকৰ নেতৃত্বত ৭জন লোকৰ এটা দলে ভেকচিনৰ টোপোলা লৈ ১১জুলাই তাৰিখে ৰাতিপুৱা ৭.১৫মিনিটত গাড়ী যাব পৰা অন্তিমটো স্থানৰ পৰা দুর্গম পাহাৰৰ মাজৰে আৰম্ভ কৰিছিল যাত্ৰা । দুৰ্গম জংঘল অতিক্ৰম কৰি, পাহাৰ বগাই, উপনৈ সাঁতুৰি ৯ঘন্টাৰ অন্তত তেওঁলোক পাইছিলগৈ সীমান্ত গাঁওখন । ৰাস্তাত বগালে দুটা অতি কঠিন শিখৰ – Nyukteng peak আৰু Nahchhot peak ।\nএৰাতি কটাই গাঁৱৰ ১৬গৰাকী নিবাসীক ভেকচিন প্রদান কৰিলে দলটোৰ লগত যোৱা জিলা চিকিৎসা বিষয়াগৰাকীয়ে । লগত যোৱা পশু চিকিৎসক জনে সুযোগ গ্ৰহণ কৰি গাঁওৰ পশুধন সমূহ পৰীক্ষা কৰি বিনামূলীয়া ঔষধ বিতৰণ কৰে । জিলা চিকিৎসা বিষয়া গৰাকীয়ে গাঁওবাসীৰ স্বাস্থ্যৰ বুজ লৈ যাৱতীয় চিকিৎসা সেৱা আগবঢ়ায় । ১৯গৰাকী লোকে এই সুবিধা গ্ৰহণ কৰে ।\nউল্লেখযোগ্য যে গাঁওখনৰ পৰা পাহাৰীয়া ৰাস্তাৰে ৫ঘণ্টা নিলগৰ Domstang নামৰ এক স্থানত ভেকচিন প্রদান শিবিৰ ১৯মে' তাৰিখে অনুষ্ঠিত কৰা হৈছিল । গাঁওখনৰ ৩৩জন ১৮বছৰৰ উৰ্ধৰ লোকে এই শিবিৰত প্ৰথম পালি ভেকচিন গ্ৰহণ কৰিলে কিন্তু থাকি গ’ল ১৬গৰাকী গাঁওবাসী । য়াক চৰাবলৈ যোৱাৰ কাৰণে তেওঁলোক উপস্থিত থাকিব নোৱাৰিলে শিবিৰত । উপায়ুক্ত গৰাকীয়ে জনোৱা মতে যদিও এই যাত্ৰা দুৰ্গম আছিল কিন্তু লাভ হৈছিল মানসিক প্ৰশান্তি । অৰুণাচলৰ বিষয়াৰ এনে কাৰ্যই এতিয়া সকলোৰে দৃষ্টি আকর্ষণ কৰিছে ।\nFirst published: July 14, 2021, 4:05 PM IST


লোহিত ৰক্ত কণিকা কিদৰে বৃদ্ধি কৰিব?- How to increase red blood cell? -in assamese - fitassam\n➡ আয়ৰন- Iron\n← থাইৰয়দৰ কাৰন, লক্ষণ আৰু প্ৰতিকাৰ-Thyroid causes, symptoms and prevention\nত্ৰিফলা কেতিয়া খাব, কেনেদৰে খাব? -How to take triphala in assamese →


লভিতা - অসমীয়া ৱিকিপিডিয়া\n১৯৪৮ চনত প্ৰকাশিত লভিতাৰ প্ৰথম প্ৰকাশনৰ বেটুপাত\nলভিতা ৰূপকোঁৱৰ জ্যোতিপ্ৰসাদ আগৰৱালা ৰচিত চতুৰ্থখন সম্পূৰ্ণ নাট। ১৯৪৭ চনত ৰচিত এই নাটকখনত অসমৰ জনসাধাৰণৰ ওপৰত বিয়াল্লিছ চনৰ বিপ্লৱ আৰু অসমৰ ওপৰেদি বৈ যোৱা দ্বিতীয় মহাসমৰৰ ঢৌৱে কেনেদৰে প্ৰতিক্ৰিয়া কৰিছিল তাৰ এক চিত্ৰ ৰূপায়ণ কৰা হৈছে। ১৯৪৮ চনত প্ৰথমবাৰৰ বাবে প্ৰকাশিত হোৱা এই নাটকখন পাঁচটা অংকত বিভক্ত।\n2 চৰিত্ৰ সমূহ\n5 মঞ্চ ৰূপায়ণ\nলভিতাৰ কাহিনীভাগ ১৯৪২ চনৰ স্বাধীনতা আন্দোলন আৰু দ্বিতীয় মহাসমৰৰ পটভূমিত ৰচিত হৈছে। জ্যোতিপ্ৰসাদৰ মতে 'লভিতা'ৰ চৰিত্ৰৰ প্ৰথম ছোৱাৰ বাবে সমল গোটোৱা হৈছে ১৯৪১ চনৰ শেহত তেজপুৰৰ শালনি এয়াৰ ফিল্ডত হোৱা ঘটনা এটাৰ পৰা। তাত শালনি এয়াৰ ড্ৰমৰ লগালগি অসমীয়া গাঁও এখনত মিলিটেৰীৰ সহায়েৰে মানুহবোৰক তুলি দিয়া হৈছিল। তাৰে গাঁৱৰ এঘৰত ভেটিৰ পৰা আঁতৰি নাযাওঁ বুলি কেবাগৰাকীও তিৰোতাই গোৰ্খা চিপাহীৰ বন্দুকৰ আগতে বুকুপাতি থিয় হৈছিল। বন্দুক বৰতোপেৰে ভয়খুৱাই তেওঁলোকক আঁতৰ কৰিব নোৱাৰি শেহত জিলাৰ ডেপুটি কমিছনাৰে তাৰ কংগ্ৰেছৰ কৰ্তৃপক্ষৰ দ্বাৰা তেওঁলোকক বুজনি দিয়াইহে আঁতৰাবলৈ সমৰ্থ হৈছিল। গাঁৱলীয়া অসমীয়া ছোৱালীয়ে কেইবা ঠাইতো মিলিটেৰীৰ হাতত ধৰ্ষিতা হৈ পিছত সমাজত ঠাই নাপাই অলৈ তলৈ গৈ যুদ্ধৰ কামত ভৰ্ত্তি হোৱা ঘটনাও ঘটিছিল। ঢেকীয়াজুলি, গহপুৰ, বৰহমপুৰত অসমীয়া ছোৱালীয়ে দেশৰ বাবে জীৱন উছৰ্গাও কৰিছিল। কিছুমান অসমীয়া ছোৱালী নাৰ্ছ হৈ আৰু যুদ্ধৰ আন কামতো দেশ এৰি বিদেশলৈও গৈছিল। বহুতো অসমীয়া ল'ৰায়ো যুদ্ধত যোগ দি অসমীয়াৰ ছাত্ৰশক্তিৰ পৰিচয় দি ভাৰত উদ্ধাৰৰ বাবে সুভাষ চন্দ্ৰ বসুৱে গঢ়া আই. এন. এত গৈ উচ্চ সামৰিক পদবী পাই আই. এন. এ.ৰ সৈতে অসমৰ সীমা আক্ৰমণ কৰিছিল। এই সত্য ঘটনাবোৰৰ ওপৰত ভেঁজা দিয়েই নাট্যকাৰে লভিতা নাটৰ চৰিত্ৰায়ণ কৰিছিল।\nনাটকৰ প্ৰথমভাগতে ১৯৪২ চনৰ জাপানী বোমাৰ আক্ৰমণত লভিতাৰ পিতৃৰ মৃত্যু হয়। গৃহহাৰা হৈ তাই মৌজাদাৰৰ ঘৰত থাকিবলৈ যাই যদিও মৌজাদাৰণীৰ অত্যাচাৰত তাৰ পৰা ওলাই আহে। এক পুলিচ বিষয়াই তাইক দুৰ্বৃত্তৰ হাতত ধৰ্ষিতা হোৱাৰ পৰা ৰক্ষা কৰে। তাৰ পিছত তাই ইলাহী নামৰ বৃদ্ধ মুছলমান এজনৰ ঘৰত আশ্ৰয় লয়। পিছলৈ তাই সামৰিক নাৰ্চ হিচাপে বৃটিছ বাহিনীত সোমাই আৰু কহিমা পাইগৈ। শেষত লভিতাই আই. এন. এ. ফৌজত যোগদান কৰে আৰু বৃটিছৰ বাৰুদৰ আগত মৃত্যুবৰণ কৰে।\nচৰিত্ৰ সমূহ[সম্পাদনা কৰক]\nলভিতা : ফুলগুৰি গাঁৱৰ খেতিয়ক বাণেশ্বৰ বৰুৱাৰ জীয়েক\nহীৰা: ফুলগুৰি গাঁৱৰ গাভৰু ছোৱালী\nমৌজাদাৰণী : লহৰজান মৌজাৰ মৌজাদাৰৰ ভাৰ্যা\nকেইজনীমান অসমীয়া নাৰ্ছ, নগা ছোৱালী ব্ৰহ্মদেশীয় ছোৱালী\nবাণেশ্বৰ বৰুৱা : লভিতাৰ বাপেক\nগোলাপ : ফুলগুৰি গাঁৱৰ শিক্ষিত দেকা এ.আৰ.পি. কেপ্তেইন\nপুলিচ এ. এচ. আই.\nএ. আৰ. পি অফিচাৰ—গোলাঘাট অঞ্চলৰ\nগাঁওবুঢ়া—লহৰ জান মৌজাৰ\nইলাহী বকছ্—এজন লহৰ-জানৰ মুছলমান বুঢ়া\nলেফ্‌টেনেণ্ট বৰুৱা—আজাদ হিন্দ ফৌজৰ অসমীয়া লেফটেনেণ্ট\nডক্টৰ হাজৰিকা—জাপানীয়ে ধৰি নিয়া এজন ডাক্তৰ\nকেপটেইন শৰ্মা—এজন মিলিটেৰী অফিচাৰ\nকেপটেইন সেনাপতি—এজন আসাম ৰেজিমেণ্টৰ অফিচাৰ\nশিখ কামাণ্ডাৰ—আজাদ হিন্দ ফৌজৰ কামাণ্ডাৰ\nনিগ্ৰো সৈন্য। ভাৰতীয় সৈন্য। কংগ্ৰেছ ভলেণ্টিয়াৰ, এ. আৰ. পি., গাঁৱলীয়া মুনিহ-তিৰোতাবোৰ, পাইলট, নগামানুহ, বৰ্ম্মা-মানুহ, জাপানী সৈন্য, আমোলা, ঠিকাদাৰ, মাৰোৱাৰী ব্যৱসায়ী, পুলিচ, দাৰোগা, এম. পি., ইত্যাদি।\nজ্যোতিপ্ৰসাদে লভিতা নাটত কোনো নায়ক নায়িকা নাই বুলি কৈছে। অৱশ্যে নায়ক নাথাকিলেও লভিতাক সহজেই নায়িকা বুলি ক'ব পাৰি। লভিতাৰ চৰিত্ৰ বৰ্ণনা কৰোঁতে নাট্যকাৰে কোনো কাব্যিকতাক প্ৰশ্ৰয় দিয়া নাই। মাত্ৰ 'বগা আৰু শুৱনি' বুলি লভিতাৰ বৰ্ণনা দিয়া হৈছে আৰু সেই চৰিত্ৰ নিৰ্মাণতো সকলো ৰোমাণ্টিক ভাৱবিলাস ত্যাগ কৰিছে। লভিতাৰ নাৰীসুলভ কমনীয়তা আৰু সহনশীলতাক বৰ্জন কৰি তাইৰ বৈপ্লৱিক সত্তাৰ ওপৰত বেছি গুৰুত্ব দিয়া হৈছে। এঠাইত লভিতাই কৈছে\nকি কলিকালৰ কথা কৈছা। গান্ধী মাহাত্মাইনো কি বেয়া কাম কৰিছে। আমাৰ দেশক গচকি গচকি সাত সাগৰৰ পাৰৰ ইংৰাজহঁতে ঢাহিমুহি খালে। সোপাকে সিহঁতৰ দেশলৈ কঢ়িয়াইছে। গান্ধীয়ে তেওঁ সিহঁতক আমাৰ দেশ এৰি দিবলৈহে কৈছে। আমাৰ মানুহক লোকৰ তলতীয়া বহতীয়া গোলাম হৈ নাথাকি নিজে নিজে স্বৰাজ কৰিবলৈহে কৈছে।\nআকৌ একেজনী লভিতাই মই গান্ধীৰ বহীত নাম লিখোৱা নাই বুলি দাৰোগাৰ পৰা পিষ্টল কাঢ়ি লৈছে।\nএক কথাত ক'বলৈ গ'লে লভিতাই সমস্ত দেশৰ ইতিহাস কান্ধত লৈ আগবাঢ়িছে য'ত হা-হুমুনিয়াহৰ অৱকাশ নাই। লভিতাই অসীম সাহস আৰু ধৈৰ্যৰে প্ৰতিকূলতাৰ বিৰূদ্ধে যুঁজি দেশৰ বাবে প্ৰাণ আহুতি দিছে। লভিতা এক কথাত ত্যাগ আৰু সাহসৰ জ্বলন্ত শিখা। মানসিক দৃঢ়তা, প্ৰতিৰোধ ক্ষমতা আৰু সাহসিকতাৰ প্ৰতিমূৰ্ত্তি স্বৰূপে অংকন কৰোঁতে লভিতাই এক আদৰ্শাত্মক স্তৰ পাইছে। জ্যোতিপ্ৰসাদে কাৰেঙৰ লিগিৰী আৰু ৰূপালীমতো এনে এক নাৰী চৰিত্ৰ অংকন কৰিবলৈ চেষ্টা কৰিছে যদিও লভিতাত সেই চেষ্টাই পূৰ্ণতা পাইছে। শ্বেইকছপীয়েৰৰ নাটৰ দৰেই জ্যোতিপ্ৰসাদৰ নাটৰ চৰিত্ৰ জটিলতা আৰু অন্তৰ্দ্বন্দ্ব্ব অসমীয়া সাহিত্যত এক মৌলিক অৱদান।\nজ্যোতিপ্ৰসাদৰ নাটকসমূহ জাগৰণৰ নাটক, চেতনা উত্তৰণৰ নাটক। লভিতাত এজনী সাধাৰণ অসমীয়া গাভৰু গতানুগতিক জীৱনৰ পৰা খুন্দা খাই উফৰি আহি আত্ম আৱিষ্কাৰ আৰু আত্ম প্ৰত্যয়ৰ আধুনিক অভিজ্ঞতা অৰ্জন কৰিছে। লভিতা নাটখন লিখাৰ বেলিকা জ্যোতিপ্ৰসাদ আগৰ নাট্যৰীতিৰ পৰা আঁতৰি আহিছে। বাস্তৱবাদী শৈলীৰে ৰচিত নাটখনত সমসাময়িক ঘটনাৱলী প্ৰতিফলিত হৈছে। এই ক্ষেত্ৰত পছিমীয়া সাহিত্যৰ বাস্তৱধৰ্মী, সমস্যামূলক, চিন্তাশীল নাটৰ প্ৰভাৱ পৰা বুলি কোৱা হৈছে। দৰাচলতে সামাজিক, সাংস্কৃতিক আৰু ৰাজনৈতিক পৰিমণ্ডলৰ যিবোৰ প্ৰশ্নই জ্যোতিপ্ৰসাদৰ সৃষ্টি চেতনাক জৰ্জড়িত কৰি ৰাখিছিল তাৰ এক বিশ্লেষণ আৰু সমাধানৰ ইংগিতৰ প্ৰয়াস লভিতাত দেখা যায়। নাটকৰ পাতনিতে তেওঁ লিখিছে যে সচৰাচৰ যেনেকৈ নাটকত আখ্যান, প্লট, চৰিত্ৰাংকন থাকে সেইবোৰ লভিতা নাটত নাই। আখ্যান আছে যদিও তাক নাটকীয় ঘটনাৱলী গাঁঠিবলৈ সূত্ৰৰ দৰেহে লোৱা হৈছে। জ্যোতিপ্ৰসাদে ইয়াত কোনো চৰিত্ৰকে নায়ক বা নায়িকাৰ স্থান দিব খোজা নাই। তেওঁৰ মতে অসমীয়া জাতি, অসমীয়া সমাজেই নাটকৰ নায়ক। অসমীয়া সমাজে কেনেকৈ বেলেগ-বেলেগ জীৱন ক্ষেত্ৰত সেই ক্ষেত্ৰৰ মাজেদি ভাৰতত সাম্ৰাজ্যবাদী প্ৰভুত্ব ৰোধ কৰিবলৈ বিয়াল্লিছৰ বিপ্লৱৰ মাজেদি জাতিৰ সক্ষমতা বা অক্ষমতা দেখুৱাইছে লভিতাত তাৰেই নাট্যৰূপ দিয়া হৈছে। দৰাচলতে ভাৰতীয় গণনাট্য সংঘৰ সংস্পৰ্শলৈ অহাৰ পিছত উপজিয়ে হৈ আহো বিশ্ব নাগৰিক বুলি কোৱা জ্যোতিপ্ৰসাদে বিশ্ব নাগৰিক সম্পৰ্কীয় চিন্তা-চেতনাৰ বাস্তৱিক তাৎপৰ্য বুজি পাইছিল। লভিতাত গোটেই সমাজখনকেই নায়ক বুলি কোৱাৰ জৰিয়তে তেওঁ বিশ্ব-সমাজৰ প্ৰতিজন লোকেই যে নায়কৰ ভূমিকা লোৱাৰ সমকক্ষ তাকেই সূচাইছে। লভিতা নাটকৰ সৃষ্টিৰ নেপথ্যত থকা নাট্যকাৰৰ মূল বাসনা হৈছে এক নতুন সমাজ ব্যৱস্থাৰ সপোন। অসমীয়া জীৱনৰ সন্ধিক্ষণত অসমীয়াই নিজৰ স্বৰূপ চাবলৈ সুবিধা পাই নিজৰ নিজৰ চৰিত্ৰৰ সবলতা দুৰ্ব্বলতা জানি প্ৰতিজনে ভৱিষ্যতৰ সৈতে যুঁজিবলৈ সক্ষম হ'ব পৰাটোৱেই নাট্যকাৰৰ কামনা। বিশ্ব-মানৱৰ মুক্তিৰ স্বাৰ্থত লভিতাৰ জৰিয়তে জ্যোতিপ্ৰসাদৰ নাটত যি মাহাকাব্যিক নাট্যৰীতিৰ প্ৰৱেশ ঘটিছে তাত পৰম্পৰাগত নাটৰ কাহিনী-বিন্যাসৰ পৰিচ্ছন্নতা, চৰিত্ৰাংকন আদিয়ে গুৰুত্ব নাপায়। মহাকাব্যত যিদৰে কাৰো পক্ষপাতিত্ব নকৰাকৈ ঐতিহাসিক ঘটনাৱলীৰ নিৰ্মোহ বিৱৰণ ডাঙি ধৰা হয় ঠিক তেনেদৰে লভিতা নাটকতো দ্বিতীয় মহাসমৰৰ ধুমুহাই অসম তথা অসমৰ ৰাইজৰ ওপৰত কেনেদৰে প্ৰভাৱ পেলাইছিল তাৰ কাহিনী প্ৰকাশ পাইছে।\nলভিতাৰ দ্বিতীয় অংকৰ দ্বিতীয় দৰ্শনৰ মঞ্চসজ্জা, সংলাপ তথা চৰিত্ৰাংকণ আজিৰ নাট্যকাৰৰ বাবে প্ৰেৰণাৰ উৎস। ইয়াত গাওঁবুঢ়াই সাম্ৰাজ্যবাদী শাসনত শোষিত-জৰ্জড়িত ভাৰতত চলি থকা মহাৰাণীৰ শাসনক প্ৰশংসা কৰিছে। আপাততঃ সৰল যেন লগা এই ব্যংগাত্মক টিপ্পনীয়ে নাট্যকাৰৰ পৰিপক্বতা আৰু মনোজ্ঞতাৰ সূচক।\nজ্যোতিপ্ৰসাদৰ আন আন নাটৰ তুলনাত লভিতা মাটিৰ গোন্ধ সমৃদ্ধ, স্বাধীনতাৰ প্ৰতি থকা মানুহৰ স্বাভাৱিক দূৰ্বাৰ আকৰ্ষণেৰে উদ্বুদ্ধ তথা মহাকাব্যিক নাটৰ বিশালতাৰে মহীয়ান। কিন্তু ইয়াৰ পিছতো এই নাটখনিয়ে মঞ্চকলা তথা সাহিত্যকৃতি হিচাপে পলমকৈহে স্বীকৃতি পায়। ষাঠী সত্তৰ দশকলৈ অসমৰ নাট্যলোচনা কেৱল বিদ্যায়তনিক ক্ষেত্ৰতেই সীমাৱদ্ধ হৈ থকাকে ইয়াৰ কাৰণ বুলি কোৱা হৈছে। তদুপৰি নাটকৰ লগত জড়িত ব্যক্তিসকলৰ আধুনিক ভাৱধাৰাৰ নাটকক লৈ পৰীক্ষা-নিৰীক্ষা চলোৱাৰ প্ৰৱণতা নাছিল। ধ্ৰুপদী নাট্যৰীতিৰ পৰা ৰোমাণ্টিক নাট্যৰ্ৰীতিত অভ্যস্ত হ'লেও লভিতাৰ দৰে বাস্তৱধৰ্মী নাটৰ ৰসস্বাদনৰ বাবে সাহিত্য পণ্ডিতসকল প্ৰস্তুত নাছিল। নাটখনিত জ্যোতিপ্ৰসাদে সময়ে সময়ে মহাত্মা গান্ধীৰ অহিংস নীতিক কটাক্ষ কৰা বহুতে সহজভাৱে ল'ব পৰা নাছিল। লভিতা নাটত সমসাময়িক ঘটনাৱলীৰ উমান পোৱা যায় যদিও ১৯৪১-৪২ চনৰ পটভূমিত নাটকখন ৰচিত হৈছে আৰু প্ৰধান চৰিত্ৰ লভিতাই তথা গাঁৱৰ ৰাইজে কমিউনিষ্ট কাৰ্যকলাপৰ বিষয়ে জনা বুলি কোৱা হৈছে কিন্তু সেই সময়ত অসমৰ গাঁৱে-ভূঁয়ে কমিউনিষ্ট কাৰ্যকলাপ সিমান ব্যাপক নাছিল।\nতদুপৰি লভিতাৰ সংলাপসমূহৰ কিছুমান আৱেগৰ আধিক্যত অযথা দীঘল আৰু জটিল হৈ পৰা দেখা যায়। আনহাতে সংলাপবিহীন কিছুমান দৃশ্যৰ কঠিন মঞ্চায়নে প্ৰযোজনাৰ ক্ষেত্ৰত আহুকাল সৃষ্টি কৰা দেখা যায়।\nমঞ্চ ৰূপায়ণ[সম্পাদনা কৰক]\nলভিতা পোন প্ৰথমবাৰৰ বাবে ১৯৪৭ চনৰ শাৰদীয় দুৰ্গা পূজাত ডিব্ৰুগড়ৰ আমোলাপট্টি নাট্যমন্দিৰ ৰংগমঞ্চত ডিব্ৰুগড় আৰ্ট প্লেয়াৰ্ছৰ দ্বাৰা মঞ্চস্থ কৰা হয়। দ্বিতীয় বাৰৰ বাবে লভিতা মঞ্চস্থ হয় ১৯৭৮ চনত ডিব্ৰুগড়তেই। বিজয় সংঘৰ দ্বাৰা ইণ্ডিয়া ক্লাব ৰংগমঞ্চত এই মঞ্চায়ন অনুষ্ঠিত হয়।\nৱিকিউৎসত লভিতা বিষয় সংক্ৰান্তীয় মূল পাঠ্য আছে।\n↑ 1.0 1.1 জ্যোতিপ্ৰসাদ আগৰৱালা (১৯৪৭). লভিতা. অসমীয়া সাহিত্য মন্দিৰ. https://as.wikisource.org/wiki/%E0%A6%B2%E0%A6%AD%E0%A6%BF%E0%A6%A4%E0%A6%BE.\n↑ ড॰ শৈলেন ভঁৰালী (২০০৪). হীৰেণ গোহাই, লক্ষ্মীনাথ তামুলী. ed. জ্যোতিপ্ৰসাদৰ নাটক. অসম প্ৰকাশন পৰিষদ.\n↑ ড॰ পোণা মহন্ত (২০০৪). হীৰেণ গোহাই, লক্ষ্মীনাথ তামুলী. ed. জ্যোতিপ্ৰসাদৰ নাটক. অসম প্ৰকাশন পৰিষদ.\n↑ 4.0 4.1 4.2 মুনীন শৰ্মা. অখিল গগৈ, গীতাশ্ৰী তামুলী. ed. শিল্পীৰ আলোকযাত্ৰা. জ্যোতি প্ৰকাশন.\n↑ লক্ষ্মীনাথ তামুলী (২০০৪). হীৰেণ গোহাই, লক্ষ্মীনাথ তামুলী. ed. জ্যোতিপ্ৰসাদৰ নাটক. অসম প্ৰকাশন পৰিষদ.\nলভিতা (১৯৪৮) অসমীয়া ৱিকিউৎসত পঢ়ক লভিতা\n"https://as.wikipedia.org/w/index.php?title=লভিতা&oldid=237354"ৰ পৰা অনা হৈছে\nএই পৃষ্ঠাখন ১১ জুন, ২০২০ তাৰিখে ০৯:৩৭ বজাত অন্তিম সংশোধন কৰা হৈছিল।


“বিঘটনৰ (Disruption) ফলত সাংগঠনিক গঠন-প্ৰণালীয়েই সলনি হৈ পৰিছে”- সুষমা ৰাজাগোপালন\nনতুন বা ষ্টাৰ্ট-আপ ব্যৱসায়ত পুঁজিৰ অভাৱ নহয়, কিন্তু সেই পুঁজিক উদ্যোগীসকলে উত্‍পাদনলৈ কেনেদৰে পৰিণত কৰিব পাৰে সেইয়া এক গুৰুত্বপূৰ্ণ কথা । এই মন্তব্য আই.টি.চি. ইনফ’টেকৰ পৰিচালন সঞ্চালক আৰু মূখ্য কাৰ্যবাহী বিষয়া সুষমা ৰাজাগোপালনৰ।\nষ্টাৰ্ট-আপ কোম্পানীবিলাকক প্ৰাৰম্ভিক বিকাশৰ সময়খিনিত এক শক্তিশালী পৰিবেশৰ প্ৰয়োজন হয় যাতে নতুনত্বই পোখা মেলিব পাৰে । লগতে দৰকাৰ হয় বিনিয়োগকাৰী আৰু বিভিন্ন সেৱা প্ৰদানকাৰীৰ সমৰ্থন। টেকস্পাৰ্কৰ ষষ্ঠ অধিবেশনত দিয়া ভাষণত ৰাজাগোপালনে কয়, “যদি 20-25 বছৰ পিছলৈ আমি কেনেদৰে IT সেৱালৈ আহিলোঁ সেইয়া উভতি চাওঁ, তেন্তে দেখা যাব যে সেইয়া ঘটিছিল ভাৰতত প্ৰচুৰ প্ৰতিভা থকাৰ কাৰণে। যদি একেখিনি প্ৰতিভাকেই উৎসাহ দিয়া হয়, তেন্তে এক শক্তিশালী পৰিবেশৰ সৃষ্টি কৰি সমগ্ৰ বিশ্বতেই নতুনত্ব অনাত ই সহায় কৰিব ।”\nসকলোতে বিঘটন ঘটিব ধৰিছে\nচকু চাঁট মাৰি যোৱা পৰিসংখ্যা কিছুমান ইন্টাৰনেটত দেখিবলৈ পোৱা যায়। প্ৰতিদিনেই ২.৬৭ বিলিয়ন ইন্টাৰনেট ব্যৱহাৰকাৰী আৰু ৪ বিলিয়ন ইউটিউব ডাউনলোডৰ পৰিসংখ্যাৰ পিছত আজিৰ যুগৰ কি ধৰণৰ বিঘটন ঘটিব ধৰিছে কল্পনা কৰকচোন। লেণ্ডলাইন ফোন ব্যৱহাৰকাৰীৰ সংখ্যা এক নিযুত হ’বলৈ প্ৰায় সোতৰ বছৰ সময়ৰ প্ৰয়োজন হৈছিল, কিন্তু সেই সংখ্যা চুবলৈ WhatsAppৰ লাগিল এবছৰতকৈও কম সময়।\nসুষমাই কয়, “আজিৰ লোকসকল বৰ্দ্ধিত হাৰত সংযুক্ত (connected) হ’বলৈ ধৰিছে আৰু এবাৰ সংযুক্ত হোৱাৰ পিছত আপুনি কি ধৰণেৰে কি কিনিব, বিক্ৰী কৰিব বা বাৰ্তা সৰবৰাহ কৰিব সেইবিষয়ে পুনৰ এবাৰ কল্পনা কৰিবলৈ বা ভাবি চাবলৈ সুযোগ লাভ কৰে। মই মোৰ পিতৃ-মাতৃৰ সতে ফে’চবুকৰ জৰিয়তে যোগাযোগ ৰাখোঁ; তেওঁলোকৰ বয়স আশী, কিন্তু তেওঁলোকে ইয়াৰ ব্যৱহাৰ সুন্দৰকৈ কৰিব জানে। গতিকে মই আশা কৰোঁ যে বিশ্বৰ অন্য লোকসকলেও প্ৰযুক্তিক আকোঁৱালি ল’ব আৰু সমান্তৰালভাবে সকলোখিনি সলনি হ’ব। বিঘটন হৈছে কেনেদৰে আমি সম্পৰ্ক ৰাখোঁ, নিযুক্ত হওঁ, পৰিচালনা কৰোঁ, পুন:উদ্ভাৱন বা পুন:কল্পনা কৰোঁ - এই কথাবোৰৰ ভিত্তিত আপুনি কেনেদৰে আপোনাৰ প্ৰতিষ্ঠানৰ মৌলিক নীতিসমূহ সলনি কৰিছে।\nবিঘটনৰ সৌন্দৰ্য এই যে ই দুজন ব্যক্তিৰ মাজৰ দূৰত্ব কম কৰি পেলায়, দক্ষতা বৃদ্ধি কৰে আৰু নতুন অভিজ্ঞতা প্ৰদান কৰে। সুষমাই ডাঠি কয় যে Ola, Uber নাইবা Yellow Pages ৰ ক্ষেত্ৰত লক্ষ্য প্ৰাপ্তি সম্ভৱ হ’লউদ্যোগী আৰু তেওঁলোকৰ সক্ৰিয় নতুন অৱদানসমূহৰ বাবে । এই শতিকাৰ কৰ্মীসকলৰ কান্ধতে এই গুৰুদায়িত্ব আহি পৰিছে, যাৰ ভিতৰত ৭০ শতাংশ লোকেই নিজাববীয়াকৈ কিবা এটা কৰিব বিচাৰে।\nকৰ্মচাৰীৰ মাজত বাণিজ্যিক উদ্দীপনা জগাই তোলা\nITC Infotechত সহস্ৰ কৰ্মচাৰীয়ে কাম কৰে। কোম্পানীটোৱে কৰ্মচাৰীসকলক নিজস্ব উদ্যোগ আৰম্ভ কৰাবলৈ বাণিজ্যিক উদ্দীপনা যোগাই যাবলৈ ঠিৰাং কৰিছে। আজিৰ দিনত প্ৰায় আটাইবোৰ বৃহত্ সংগঠনৰে ষ্টাৰ্ট-আপ উদ্যোগত ( নতুনকৈ স্থাপিত উদ্যোগ ) বিনিয়োগ কৰাৰ তথা সঁহাৰি দিয়াৰ ক্ষমতা আৰু ইচ্ছা আছে।\nসুষমাৰ মতে, নতুন ব্যৱসায় আৰম্ভ কৰিব খোজা ব্যক্তিৰ বাবে অদূৰ ভৱিষ্যতে কোনোধৰণৰ বিনিয়োগৰ অভাৱ নঘটিব; যিহেতু ভেঞ্চাৰ কেপিটেলিষ্ট আৰু এঞ্জেল ইনভেষ্টৰসকলে ষ্টাৰ্ট-আপবিলাকত ব্যক্তিগত ইকুইটি ফাণ্ডকো চেৰাই গৈ ধন বিনিয়োগ কৰাৰ সম্ভাৱনা আছে।\nসুষমাই ইয়াৰ লগতে এই কথাতো গুৰুত্ব আৰোপ কৰে যে অনেক কোম্পানীয়ে এই বিনিয়োগৰ সুবিধা লাভ নকৰিব কাৰণ আজিৰ পৃথিৱীক ধনৰ উপৰঞ্চিও বহু কিবাকিবি লাগে। ষ্টাৰ্ট-আপক সহায় কৰিবলৈ সামগ্ৰিকভাৱে শক্তিশালী পৰিবেশ নিৰ্মাণ কৰিবৰ প্ৰয়োজন আছে। হেকাথ’নৰ (Hackathon) সংখ্যা ভৱিষ্যতে বাঢ়ি গৈ থাকিব, কিন্তু তাক সঠিকভাবে উত্তোলিত কৰি ব্যৱহাৰ কৰিব পৰাটোহে ডাঙৰ কথা।\n“আই.টি.চি. ইনফ’টেকৰ প্ৰতিটো হেকাথ’নতে আমি ছয়ৰ পৰা আঠটা ভাল আইডিয়া বাছনি কৰি উলিয়াম। আমি ধন বিনিয়োগ নকৰোঁ, কিন্তু আমি তেওঁলোকে কেনেদৰে আইডিয়াবিলাক বজাৰলৈ লৈ যাব পাৰিব, সেই বিষয়ে সমৰ্থ কৰি তুলিম। ইতিহাসৰ অনুসৰি, ডাঙৰ কৰ্প'ৰেটবিলাকেই ষ্টাৰ্ট-আপসমূহ আৱিষ্কাৰ কৰি তাক মানুহৰ মাজলৈ আনিছিল। এক সুস্থ পৰিবেশৰ বাবে প্ৰয়োজনীয় তিনিটা কথা হ’ল: নিৰ্মাতাসকলৰ মাজত সম্পূৰ্ণ স্পষ্টতা, আইডিয়া একোটাক বাণিজ্যিক পৰ্যায়লৈ নিব পৰাৰ ক্ষমতা আৰু এক শক্তিশালী বিক্ৰয় সংগঠন গঠন কৰি তোলা।”- সুষমাই কয়।\nটেকস্পাৰ্ক 2015 ৰ স্পনছ’ৰ সকল- ছেকীয়া কেপিটেল, আই চি আই চি আই বেংক, মানি অন মবাইল, মাইক্ৰচফট, ছিগনেল হিল, আই বি এম ব্লুমিক্স, পি ডব্লিউ চি, এটম টেক, টীমচেট, কৰ্ণাটক চৰকাৰ, ইনটেল, ৰেবলাৰ, ডেইলীহান্ট, ৰেভেৰি, লজিনেক্সট আৰু পেইুবিজ; পাৰ্টনাৰসকল- ডাফ এণ্ড ফেল্পছ, টেক্সমন্ত্ৰা, ডাইনআউট, এক্স’টেল, ৩৬০ৰাইড, য়োগা বাৰ, চয় পইণ্ট, জি ডব্লিউচি আৰু মীডিয়া পাৰ্টনাৰসকল- টিভি নাইন, ফৰচুন ইন্ডিয়া, ৰেড এফ এম আৰু ডেক্কান হেৰল্ড।\nলেখক- অপৰাজিতা চৌধুৰী\nঅনুবাদ- শান্তনু চাংমাই